އިތުބާރުގެއްލޭނެ ފަދަ ކަމެއްކޮށްފައިނުވާނެ : މިނިސްޓަރ ފައްޔާޟު އިތުބާރުގެއްލޭނެ ފަދަ ކަމެއްކޮށްފައިނުވާނެ : މިނިސްޓަރ ފައްޔާޟު\nމިނިސްޓަރ ފައްޔާޟް މީޑިއާއަށް މަޢުލޫމާތު ދެއްވަނީ ---\nނުރަނގަޅުކޮށް ކަމެއްކޮށްފައިވާކަން ފާހަގަކޮށް އެންގުމަކާނުލައި އިތުބާރުނެތްކަމުގެ ވޯޓެއް ނަގާ ވާހަކަ އަޑުއިވުމުން އެކަންވީ ސަޕްރައިޒަކަށްކަމަށާއި އިތުބާރުގެއްލޭފަދަ އެއްވެސްކަމެއް ކުރައްވާފައި ނުވާނެކަމަށް މިނިސްޓަރ އޮފް އިކޮނޮމިކް ޑިވެލޮޕްމަންޓް އަލްއުސްތާޛު ފައްޔާޟު އިސްމާޢީލް ވިދާޅުވެއްޖެއެވެ.\nޕީއެސްއެމް ނިއުސްއިން ދެންނެވި ސުވާލަކަށް ޖަވާބުދެއްވަމުން މިނިސްޓަރ ފައްޔާޟު ވިދާޅުވީ، އެމަނިކުފާނަށް އިތުބާރުނެތްކަމަށް މީގެ ކުރިން އެއްވެސް ފަރާތަކުން ހާމަކޮށްފައި ނުވާކަމަށާއި ވަޒީރުކަމުގައި ހުންނަވައިގެން މަސައްކަތް ކުރައްވަމުން ގެންދެވެނީ ރަނގަޅަށްކަމަށް ޤަބޫލުކުރައްވާ ކަމަށެވެ.\nރާއްޖޭގައި ޑިމޮކްރެޓިކް މުޖުތަމަޢެއް ބިނާކުރުމުގެ މަސައްކަތްކުރަމުންދާއިރު އިތުބާރު ނެތްނަމަ ވަޒީރެއްގެ އިތުރުބާރު ނެތްކަމުގެ ވޯޓުނެގުމަކީ ޑިމޮކްރަސީއަށް ލިބޭ ކުރިއެރުމެއްކަމަށް ފައްޔާޟް ވިދާޅުވިއެވެ. އަދި އެމަނިކުފާނުވެސް ނިސްބަތްވާ ޕާޓީގެ ބަޔަކު އެކަންކުރަން މަސައްކަތްކުރާއިރު މައްސަލައެއް އުޅޭނަމަ އެކަމެއް އަންގަވާލެއްވިނަމަ ރަނގަޅުކުރަންވެސް މަސައްކަތް ކުރެވުނީސްކަމަށާއި އެގޮތަށް ކަންތައްކުރެއްވުމުން ހިތާމަކުރައްވާކަމަށް މިނިސްޓަރ ފައްޔާޟު ވިދާޅުވިއެވެ.\nފައްޔާޟު ވިދާޅުވީ އެމަނިކުފާނު މަސައްކަތްކުރައްވަނީ އިޚްލާސްތެރިކަމާއެކު ކަމަށާއި ކަންކަންކުރަނީ ޤާބިލުކޮށްތޯ ނުވަތަ ނޫންތޯ ނިންމަވާނީ ރައްޔިތުންކަމަށެވެ.\n"އަޅުގަނޑަކަށް ކޮންކަމެއްކަމެއް ހަމައެއްގޮތަކަށްވެސް ނޭންގެ، އަޅުގަނޑަށް އިތުބާރުގެއްލޭވަރުގެ ކަމެއްކޮށްފައެއްނޯންނާނެ. ކުރެވިފައެއްވެސް ނޯންނާނެ. ދެން އަޅުގަނޑުގެ މަސައްކަތާދޭތެރޭގައި އަޅުގަނޑަށް ދަންނަވާކަށް ނޭންގޭނެ. ހަމަ 24 ގަޑިއިރު ހުރިހާ މަސައްކަތެއްކުރުން މިއަންނަނީ އަޅުގަނޑުމެންގެ ސަރުކާރުގެ މެނިފެންޓޯ ކާމިޔާބުކޮށް ރައްޔިތުންނަށް ދިމާވެފައި ހުރިކަންތައްތަކުގައި އެންމެ ރަނގަޅަށް ކަންކަން ކުރެވޭތޯ. އަޅުގަނޑުގެ މަސައްކަތް މިނެކިރާނީ ދިވެހި ރައްޔިތުން" މިނިސްޓަރ ފައްޔާޒް ވިދާޅުވިއެވެ.\nމިނިސްޓަރ ފައްޔާޟު ވިދާޅުވީ އެމަނިކުފާނުގެ މަސައްކަތްތައް ކުރިއަށްގެންދަވާއިރު ދާއިރާތަކުގެ ކަންކަމުގައިވެސް މަޖިލިސް މެންބަރުންނާއިވެސް ގާތުން މަސައްކަތްކުރެވޭއިރު އިތުބާރުނެތްކަމަށް ވޯޓުނަގަން އުޅުއްވާ ބޭފުޅުންނާއި ގުޅުއްވައިގެން އެކަމުގައި އިތުރު ވާހަކަތަކެއް ދެއްކުމަށްވެސް ބޭނުންފުޅުނުވާކަމަށް މިނިސްޓަރ ވިދާޅުވިއެވެ.\nމީގެ އިތުރުން މިނިސްޓަރ ފައްޔާޟު ވިދާޅުވީ، އެމަނިކުފާނު އަބަދުވެސް ދެމިހުންނަވާނީ، އިޚުލާސްތެރިކަމާއި އެކު ރައްޔިތުންނަށް ޚިދުމަތް ކުރެއްވުމުގައި، ރައީސް އިބުރާހިމް މުހައްމަދު ޞާލިހުގެ ސަރުކާރާއި އެކުގައި ކަމަށެވެ.\nއިކޮނޮމިކް މިނިސްޓަރ ފައްޔާޟު އިސްމާޢީލްގެ އިތުބާރު ނެތްކަމުގެ މައްސަލައެއް ރައްޔިތުންގެ މަޖިލީހަށް ވެއްދުމަށް ބައެއް މެންބަރުންގެ ސޮއި ހޯދަން ފަށާފައިވާއިރު ޕީއެސްއެމް ނިއުސް އާއި ވާހަކަދެއްވި ރައްޔިތުންގެ މަޖިލީހުގެ މެންބަރަކު ވިދާޅުވީ އިކޮނޮމިކް މިނިސްޓަރ ފައްޔާޟުގެ އިތުބާރު ނެތްކަމުގެ ވޯޓެއް ނެގުމަށް މެންބަރުންގެ ސޮއި ހޯދަމުންދާއިރު މިހާތަނަށް ވިއްސަށްވުރެ ގިނަ މެންބަރުންގެ ސޮއި ލިބިފައިވާކަމަށެވެެ. ސޮއިކުރި މެންބަރުންގެ ތެރޭގައި ރައްޔިތުންގެ މަޖިލީހުގެ ރައީސް ވެސް ހިމެނިވަޑައިގަންނަވާކަމަށް ޕީއެސްއެމް ނިއުސްއާއި ވާހަކަދެއްކެވި މެންބަރު ވަނީ ވިދާޅުވެފައެވެ.\nމިނިސްޓަރ ފައްޔާޟުގެ އިތުބާރު ނެތްކަމުގެ މައްސަލައެއް ހުށައެޅުމަށް މެމްބަރުގެ ސޮއެ ހޯދުމަށް، ރައީސް ނަޝީދު ހިމެނޭހެން އެމްޑީޕީގެ މެމްބަރުން މަސައްކަތް ފައްޓަވާފައި ވާއިރު، އެމްޑީޕީގެ ބައެއް މަޖިލިސް މެމްބަރުން ދަނީ މިނިސްޓަރ ފައްޔާޟަށް އިތުބާރު އޮތްކަން ސޯޝަލް މީޑިއާގައި ހާމަކުރައްވަމުންނެވެ.\nމަރަދޫ ދާއިރާގެ އެމްޑީޕީގެ މެމްބަރު އިބްރާހިމް ޝަރީފް ކުރެއްވި ޓުވީޓު\nއިހަވަންދޫ ދާއިރާގެ މެމްބަރު މުހައްމަދު ޝިފާއު ކުރެއްވި ޓުވީޓު\nގަމު ދާއިރާގެ މެމްބަރު މުހައްމަދު ވިސާމް ކުރެއްވި ޓުވީޓު\nއައްޑޫ މީދޫ ދާއިރާގެ މެމްބަރު ރޮޒައިނާ އާދަމް ކުރެއްވި ޓުވީޓު\nމިނިސްޓަރ ފައްޔާޟަށް އިތުބާރު އޮތްކަަމަށް ވިދާޅުވެ، ގިނަ މެމްބަރުންތަކެއް ސޯޝަލް މީޑިއާގައި ޝުއޫރު ފާޅުކުރައްވާފައި ވާއިރު، ފައްޔާޟުގެ އިތުބާރު ނެތްކަމުގެ މައްސަލައެއް މަޖިލީހަށް ވައްދަން އުޅެނީ ކީއްވެ ކަމެއް، އެމައްސަލައިގައި ސޮއެ ކުރައްވާފައިވާ މެމްބަރުންވެސް ހާމަކުރައްވާފައެއް ނުވެއެވެ.


Meedhooge Giraa sarahahdhu\nby vomadmin October 31, 2019\nމަތީގައިވާ ފޮޓޯއާއި ތިރީގައިވާ ފޮޓޯތަކުން ފެނިވަޑައިގަންނަވަނީ މީދޫ ކަޅިބިތްފަރާތު ގޮޑު ދޮށް ގިރަމުންދާ މަންޒަރު ދައްކުވައިދޭ ފޮޓޯތަކެއް ، މީދޫ ކަޅިބިތް ފަރާތު ގޮޑު ދޮށް ގިރުމުގެ މައްސަލައަކީ ހައްލެއް ނުލިބި ގިނަ ދުވަސްވެފައިވާ މައްސަލައެއް. މިކަމާއި ގުޅިގެން މީދޫގެ ރައްޔިތުންވަނީ ތަފާތު އެކިފަހަރު މަތިން ސަރުކާރުގެ ސަމާލުކަމަށް މިކަން ގެނެސްފައި . އެކަމާއި ގުޅިގެން މި މައްސަލައަށް ހައްލެއް ހޯއްދަވައި ދެއްވުމުގެ ވައުދަކީ މިސަރުކާރުގެ ވައުދުތަކުގެ ތެރޭގައި ހިމެނޭ ވައުދެއް.\n29-10-2019 – ހަލުއި ސްޕީޑެއްގައި މީދޫ ކަޅިބިތްފަރާތުގެ ގޮޑުދޮށް ގިރަމުގެ މައްސަލަވަނީ ދިމާވެފައި


Neydhemey Vakivumeh Haadhahaa Loabivey - 24 | Vaahaka\nމަރިޔަމް ހުސައިން February 11, 2018\t21 Comments\nViews: 8552\t104\nނޭދެމޭ ވަކިވުމެއް ހާދަހާ ލޯބިވޭ - 1\nނޭދެމޭ ވަކިވުމެއް ހާދަހާ ލޯބިވޭ - 2\nނޭދެމޭ ވަކިވުމެއް ހާދަހާ ލޯބިވޭ - 3\nނޭދެމޭ ވަކިވުމެއް ހާދަހާ ލޯބިވޭ - 4\nނޭދެމޭ ވަކިވުމެއް ހާދަހާ ލޯބިވޭ - 5\nނޭދެމޭ ވަކިވުމެއް ހާދަހާ ލޯބިވޭ - 6\nނޭދެމޭ ވަކިވުމެއް ހާދަހާ ލޯބިވޭ - 7\nނޭދެމޭ ވަކިވުމެއް ހާދަހާ ލޯބިވޭ - 8\nނޭދެމޭ ވަކިވުމެއް ހާދަހާ ލޯބިވޭ - 9\nނޭދެމޭ ވަކިވުމެއް ހާދަހާ ލޯބިވޭ - 27\nނޭދެމޭ ވަކިވުމެއް ހާދަހާ ލޯބިވޭ - 28\nނޭދެމޭ ވަކިވުމެއް ހާދަހާ ލޯބިވޭ - 29\nނޭދެމޭ ވަކިވުމެއް ހާދަހާ ލޯބިވޭ - 30\nނޭދެމޭ ވަކިވުމެއް ހާދަހާ ލޯބިވޭ - 31\nނޭދެމޭ ވަކިވުމެއް ހާދަހާ ލޯބިވޭ - 32\nނޭދެމޭ ވަކިވުމެއް ހާދަހާ ލޯބިވޭ - 33\nނޭދެމޭ ވަކިވުމެއް ހާދަހާ ލޯބިވޭ - 34\nނޭދެމޭ ވަކިވުމެއް ހާދަހާ ލޯބިވޭ - 35\nނޭދެމޭ ވަކިވުމެއް ހާދަހާ ލޯބިވޭ - 36\nނޭދެމޭ ވަކިވުމެއް ހާދަހާ ލޯބިވޭ - 37\nނޭދެމޭ ވަކިވުމެއް ހާދަހާ ލޯބިވޭ - 38\nނޭދެމޭ ވަކިވުމެއް ހާދަހާ ލޯބިވޭ - 39\nނޭދެމޭ ވަކިވުމެއް ހާދަހާ ލޯބިވޭ - 40\nނޭދެމޭ ވަކިވުމެއް ހާދަހާ ލޯބިވޭ - 41\nނޭދެމޭ ވަކިވުމެއް ހާދަހާ ލޯބިވޭ - 42\nނޭދެމޭ ވަކިވުމެއް ހާދަހާ ލޯބިވޭ - 43\nނޭދެމޭ ވަކިވުމެއް ހާދަހާ ލޯބިވޭ - 44\nނޭދެމޭ ވަކިވުމެއް ހާދަހާ ލޯބިވޭ - 45\nނޭދެމޭ ވަކިވުމެއް ހާދަހާ ލޯބިވޭ - 46\nނޭދެމޭ ވަކިވުމެއް ހާދަހާ ލޯބިވޭ - 47\nނޭދެމޭ ވަކިވުމެއް ހާދަހާ ލޯބިވޭ - 48\nނޭދެމޭ ވަކިވުމެއް ހާދަހާ ލޯބިވޭ - 49\nނޭދެމޭ ވަކިވުމެއް ހާދަހާ ލޯބިވޭ - 50\nނޭދެމޭ ވަކިވުމެއް ހާދަހާ ލޯބިވޭ - 51\nނޭދެމޭ ވަކިވުމެއް ހާދަހާ ލޯބިވޭ - 52\nނޭދެމޭ ވަކިވުމެއް ހާދަހާ ލޯބިވޭ - 53\nނޭދެމޭ ވަކިވުމެއް ހާދަހާ ލޯބިވޭ - 54\nނޭދެމޭ ވަކިވުމެއް ހާދަހާ ލޯބިވޭ - 55\nނޭދެމޭ ވަކިވުމެއް ހާދަހާ ލޯބިވޭ - 56\nނޭދެމޭ ވަކިވުމެއް ހާދަހާ ލޯބިވޭ - 57\nނޭދެމޭ ވަކިވުމެއް ހާދަހާ ލޯބިވޭ - 58\nނޭދެމޭ ވަކިވުމެއް ހާދަހާ ލޯބިވޭ - 59\nނޭދެމޭ ވަކިވުމެއް ހާދަހާ ލޯބިވޭ - 60\nނޭދެމޭ ވަކިވުމެއް ހާދަހާ ލޯބިވޭ - 61\nނޭދެމޭ ވަކިވުމެއް ހާދަހާ ލޯބިވޭ - 62\nނޭދެމޭ ވަކިވުމެއް ހާދަހާ ލޯބިވޭ - 63\nނޭދެމޭ ވަކިވުމެއް ހާދަހާ ލޯބިވޭ - 64\nނޭދެމޭ ވަކިވުމެއް ހާދަހާ ލޯބިވޭ - 65\nނޭދެމޭ ވަކިވުމެއް ހާދަހާ ލޯބިވޭ - 66\nނޭދެމޭ ވަކިވުމެއް ހާދަހާ ލޯބިވޭ - 67\n"ނަވީން.....ބުނޭތީ ދޮގެކޭ....." ދޮރާދިމާއިން އިވުނު އަޑުން ނަވީންގެ ހަތަރެސްފައި ރޫރޫ އަޅާއިގެންދިޔައެވެ. އެއަޑުގައިވަނީ ވޭނީ އާދޭހެވެ. ނަވީންގެ ދުލުން އެބުނިބަސްތަކަކީ ދޮގަކަށްވާން އޭނާ ނުހަނު ބޭނުންކަން ފިލިތަކަށް ދަމާލިގޮތުން ޔަގީންކުރެވެއެވެ. ކޮޓަރީގެ ދޮރުހުޅުވިކަން އޭނާއަކަށް ނޭގެއެވެ. ނިކަން ނުކެރި ހުރެފައި ނަވީން ދޮރާދިމާއަށް ބަލާލިއެވެ. ކޮންމެ ގޮތެއްވިޔަސް ދެން ނަވީނަށް ޖެހޭނީ މިހަގީގަތާއި ކުރިމަތިލާށެވެ.\n"އެކަމަކު ނަވީނަކަށް ނޫންތަ ކުދިން ނުލިބެނީ......" ސަރުމީލާގެ އަޑުން އޭނާ ހައިރާންވެފައިވާވަރު އެނގެއެވެ. މީގެ ދުވަސްކޮޅެއް ކުރިން ޖޫލީ ބުނިގޮތުން ކުދިން ނުލިބެނީ ނަވީނަށެވެ.\n"ހޫން....ޖޫލީއަށް އެނގިފަ އޮންނާނީ އަހަންނަށް ކުދިން ނުލިބޭކަމަށް....އެކަމަކު އެއީ ހަގީގަތެއް ނޫން....." ނަވީންގެ ކުރިމަތިން ފެންނަން ހުރި ޖަލީލާއި ސަރުމީލާގެ މޫނަށް ބަލަން ނަވީނަށް އުނދަގޫވިއެވެ. ހަޤީގަތް އެދެމަފިރިން އަޑުއަހަން އުނދަގޫވާނެވަރު ނަވީނަށް ކިތަންމެ ރަނގަޅަކަށްވެސް އިހްސާސްކުރެވެއެވެ. އެހެނަސް އެމީހުންނަށް އޮޅުވާލުމަކީ ރަނގަޅު ގޮތަކަށް ނުވާތީ ނަވީން އެވާހަކަ ބުނީއެވެ.\nސަރުމީލާ މޫނުމަތީގައި ދެއަތް އަޅާއިގެން އަޑުން އަޑުނަގާ ރޯންފެށިއެވެ. ރޯންފެށުމުން ޖަލީލް ސަރުމީލާ ގޮނޑިއެއްގައި ބޭންދިއެވެ. ނަވީނަށް އެންމެ ފިޔަވަޅެއްވެސް ކުރިއަށް އަޅާކަށް ނުކެރުނެވެ. ޖަލީލްގެ މޫނުމަތީގައި އެހުރި ކުލަވަރު ނަވީނަށް ތަރުޖަމާކުރާކަށްނޭގުނެވެ. ޖަލީލް އަވަސްވީ ސަރުމީލާ ހަމައަކަށް އަޅުވާށެވެ. ހޮސްޕިޓަލަށް މިހާ ފަތިހުފަތިހާ އެދެމަފިރިން އެވަނީ ފަހަރެއްގައިވެސް މިފަދަ ހިތްދަތި ޙަބަރެއް ލިބިދާނެ ކަމަކަށްނޫނެވެ. ނިޒާރަކީ ޖަލީލްގެ އެންމެގާތް އެކުވެރިޔާއަށްވެފައި އޭނާގެ ހާލުބަލާލަން ހޮސްޕިޓަލަށް އައީ އެއަރޕޯޓުން ގެއަށް ދިޔަ މަގުމަތީގައެވެ.\n"ނަ....ވީން...." ސަރުމީލާގެ އަޑުކުރެހުނެވެ. ހިތްދަތިވެފައިވާވަރުން ވާހަކަދައްކަން އޭނާއަށް އުނދަގޫވިއެވެ. އިރުއިރުކޮޅާ ކުޑަރުމާލުން ލޯފޮހެލިއަސް ހުއްޓުމެއްނެތި ކަރުނަތައް ދިޔައީ އެދެލޮލުން ފައިބަމުންނެވެ.\n"މަންމާ....ބައްޕާ....ދުވެހެއްގައިވެސް މިހަގީގަތް ޖޫލީއަށް ނާންގާތި....." ފަޓްލޫނުގެ ދެޖީބަށް އަތްކޮއްޕާލަމުން ހަށިފުރާނޭވާއެއް ނަވީން ދޫކޮށްލިއެވެ. ޖޫލީއަށް މިހަގީގަތާއި ކުރިމަތިލާނެހާ ހިތްވަރެއް ނުހުންނާނެއެވެ. ޖޫލީއަށް އޭނާއަށް ކުދިން ނުލިބޭކަން އެނގިއްޖެއްޔާ ވާނެގޮތް ނަވީނަށް އަންދާޒާކޮށްލަންވެސް ނޭގެއެވެ.\n"ޖޫލީއަށް ކުދިން ނުލިބެޔޭ ކިޔާފަ އަހަރެން ޖޫލީ ބާކީއެއް ނުކުރާންނަން....މުޅި އުމުރުގައިވެސް ޖޫލީ ހުންނާނީ އަހަރެންގެ އަންބެއްގެ ގޮތުގައި....." ޖަލީލް މޫނުމަތިން ހިނިތުންވުން ނުފެނުނަސް ނަވީނަށް ބަލާލިގޮތުން ނަވީން އެބުނި ޖުމްލައިން ޖަލީލް ހިތްހަމަޖެހިފައިވާކަން އެނގުނެވެ. ހަމަ އެހެންމެ ސަރުމީލާވެސް ދެލޯފޮހެލަމުން ޖަލީލްގެ މޫނަށް ބަލާލިއެވެ.\nނަވީން ޖޫލީ ދެކެ ލޯބިވާވަރު ފެނިފައި ޖަލީލް ހިތްއުފަލުން ފުރުނެވެ. އޭނާގެ ދަރިފުޅަށް މަޔަކަށްވުމުގެ ނަސީބު ނުލިބުނަސް މުޅިއުމުރުގައި ލޯބިދީ އަޅާލާނެ ފިރިއަކު ހުރީތީ ޖަލީލް ހިތާހިތުން މާތް ކަލާނގެއަށް ޝުކުރުކުރިއެވެ.\nއެހެނަސް ސަރުމީލާއަށް އަދިވެސް ރޮވެނީއެވެ. ނަވީނަށް ކުދިން ނުލިބޭ ވާހަކަ ޖޫލީ ބުނީ މީގެ މަހެއްހާ ދުވަސްކުރިންނެވެ. އެދުވަހު ސަރުމީލާ ބުނި ޖުމްލަ މިހާރުވެސް ވަރަށް ރަނގަޅަށް އޭނާ ހަނދާން އެބަހުއްޓެވެ.\n"ނަވީނަށް ކުދިން ނުލިބޭއިރު ނަވީނާއި އެކު ދިރިއުޅުމުގެ ބޭނުމެއް ކޮބާ؟ ދަރިފުޅަށް އެހެން މީހަކާ އެކު މާއުފާވެރި ދިރިއުޅުމެއް އުޅެވިދާނެ..."\nއެކަމަކު ނަވީން ކަންތައް ކުރަން އެހެރީ އެދުވަހު ސަރުމީލާ ވިސްނުންހުރި ގޮތާ ދިމާ އިދިކޮޅަށެވެ. ނަވީން ބޭނުންނަމަ ޖޫލީ ދޫކޮށްލެވިދާނެއެވެ. ނަވީނަށް އެހެން ދިރިއުޅުމެއްފަށާ މާތް ރަސްކަލާނގެ އިރާދަފުޅުން ދަރިއަކުވެސް ހޯދިދާނެއެވެ. އެންމެން ކުރިމަތީ ދަރިން ނުލިބޭމީހެއްގެ ލޭބަލް އަޅުވައި ޖޫލީގެ ދިރިއުޅުން އަނދިރިކޮށްލެވިދާނެއެވެ. އެހެނަސް ނަވީންގެ ފަރާތުން ސަރުމީލާއަށް ފެނުނީ ލޯބީގެ އިންތިޙާއެވެ.\n"ޖަލީލް.....ސަރުމީލާ....." ނިޒާރު ޖަލީލްމެން ދެމަފިރިންނަށް ގޮވާލުމުން ޖަލީލް ކުރިއަށް ހިނގައިގަތެވެ. ނިޒާރު ބާއްވާފައި އޮތް އެނދުކައިރީ ޖަލީލް ހުއްޓުނެވެ.\n" ޖޫލީ އެއީ އަހަރެމެން ކުއްޖެއް އެކަން ބަދަލެއް ނުވާނެ އިނގޭ....." ނިޒާރުވެސް ޖޫލީ އާ މެދު ރުހޭވަރު ޖަލީލަށް އިހްސާސްކުރެވުނެވެ. ޖަލީލްގެ ދުލާއިހަމައަށް ބުނާނެ ލަފްޒެއްވެސް ނައެވެ. ހިނިތުންވެލާފައި ނިޒާރު އަތުގައި ޖަލީލް ހިފާލިއެވެ. އެމީހުން ވާހަކަދައްކަން ފުރުސަތު ދީފައި ނަވީން ޖެހިލީ ބޭރަށެވެ. އެހެން މީހުންނާއި ދުރުވެލައި އެކަނިވަގުތުކޮޅެއް ހޭދަކޮށްލުމުގެ ބޭނުމުގައެވެ.\nއަރާއިގެން އައި އިރާއެކުހެން ފާތުން ލައިބާ ގޮވައިގެން އައީ މޫދުކައިރިއަށެވެ. ލައިބާ އާއި ވާހަކަ ދައްކާލުމުގެ ބޭނުމުގައެވެ. ލައިބާ ފެނިއްޖެ ކޮންމެ މީހަކު މިހާރު ބިރުގަންނާނެއެވެ. އަބަދުވެސް ހިނިތުންވެފައި ހުންނަ ލައިބާގެ މޫނުމަތިން ފެންނަނީ ހިމޭންކަމެވެ. މިލާމޯޅިވެފައިވާ މޫނުން ފެންނަނީ މާޔޫސްކަމެވެ. ރަތްވެފައިވާ ދެލޮލުން ހެކިދެނީ ރޭހަތަރުދަމު އެންމެ ލޮލު ފިޔައެއްވެސް ނުޖަހާކަމެވެ.\nމޫދަށް ނަޒަރު ހުއްޓާލައިގެން އިން ނަމަވެސް ލައިބާގެ ދެލޮލަށް ސިފަވަނީ ނަވީނެވެ. ކަންފަތުގައި ހަރުލާފައިވަނީ ނަވީންގެ އަޑެވެ. މަކާރާއި އޮޅުވާލުމުގެ ހިތިރަހަ ލައިބާގެ އަރުގައިލީ ނަމަވެސް ނަވީން މަތިން ހަނދާން ނުވާ އެންމެ ސިކުންތެއްވެސް ނުދެއެވެ.\n"ލައިބާ....." ފާތުން ގޮވާލުމުން ލައިބާ ދިޔައީ ސިހިގެންނެވެ. ފާތުންނަށް ބަލާލާފައިވެސް ލައިބާ ކުރިން ބަލަން އިންދިމާއަށް މޫނު އަނބުރާލިއެވެ.\n"ލައިބާއަށް ހީވޭތަ ނަވީން އަންނާނެހެން....." އަހަން ނާހަން ހުރެފައި ފާތުން އެސުވާލުކުރީ ފާތުންނަށް ދެން ނަވީން އައިސްދާނެހެން ހީނުވާތީއެވެ.\nލައިބާ ދެލޯމަރާ ބާރުކޮށްލަމުން ދެފަރާތަށް ބޯހޫރާލިއެވެ. ނޫނެކޭ ބުނުމުގެ ގޮތުންނެވެ. ލައިބާއަށް ވެސް ދެން ނަވީން އަންނާނެހެން ހިޔެއް ނުވެއެވެ.\n"ދެން ލައި....ލައިބާ ނަވީން ކައިރިން ވަރިވާން ވީނުން...." ނަވީން ކައިރިން ލައިބާ ވަރިވިޔަސް ދެން ލައިބާގެ ހަޔާތަށް އުފާވެރިކަމެއް ނާންނާނެއެވެ. ލައިބާ ލޯބިވީ ނަވީން ދެކެއެވެ. ހަމައެކަނި ނަވީން ދެކެއެވެ. ވީއިރު ވަރިވިޔަސް ނަވީން މަތިން ލައިބާ ދުވަހަކުވެސް ހަނދާނެއް ނުނެތޭނެއެވެ. ފާތުންނާއި ދިމާއަށް ލައިބާ ބަލާލިއިރު އެދެލޮލުންވަނީ ކަރުނަ ހިލިފައެވެ.\n"ނުވާނެ ތިކަމެއް....." ލައިބާއަށް އިންތަނުން ތެދުވެވުނެވެ. ލައިބާ އަޑުގައިވީ ހަރުކަށިކަމުން ފާތުންގެ ދެލޯބޮޑުވިއެވެ. ލައިބާ ފަހަރެއްގައިވެސް އެކަމާ އެހާ ނުރުހުންވެދާނެއެކޭ ފާތުން ހިޔެއްނުކުރެއެވެ.\n"ކީއްވެ ނުވާންވީ....އެކަހަލަ މަކަރުވެރިއަކަށްޓަކާ ލައިބާގެ އުމުރު ބޭކާރުކުރާނެ ކަމެއްނެތް....." ފާތުން މަސައްކަތްކުރީ ލައިބާއަށް ވިސްނައިދެވޭތޯއެވެ. އެކުވެރިޔާގެ ކުރީގެ ހިނިތުންވުން އަނބުރާ އެމޫނުމަތިން ފެންނަން ފާތުން ބޭނުންވާތީއެވެ.\n"ފަހަރެއްގަ ނަވީން އަހަންނާ ކައިވެނިކުރުމުގެ ކޮންމެވެސް މުހިއްމުކަމެއް އޮވެދާނެދޯ...." ލައިބާ ބޭނުންވީ އޭނާ ހިތުގައި ވި ހުރިހާ ކަމެއް ފާތުންނާ ހިއްސާކުރާށެވެ.\n"ތިބުނީ......." ލައިބާ އެދައްކާ ވާޙަކައެއް ފާތުންނަކަށް ނަގައެއް ނުގަނެވުނެވެ.\n"މިބުނީ އެހެން މީހަކާ އިނދެހުރެ އަހަރެން ކަހަލަ ނިކަމެއްޗަކާ އިންނާނީ އަހަންނަށް ހީވާ ގޮތުން ކޮންމެވެސް ކަމެއް ވީމައޭ...." ފާތުން ހުރީ ލައިބާގެ މޫނަށް ބަލަހައްޓައިގެން އޭނާ ދައްކާވާހަކަ އަޑުއަހާށެވެ.\n"ވެދާނެދޯ ވައިފް ނަވީނަށް ގޯސްވީމަ ކަމަށްވެސް....." ލައިބާ ހިތަށް އަރާ އެއްޗެއް ބުނެލިއެވެ. ފާތުން އިހްތިޔާރުކުރީ ހިމޭންކަމެވެ. ފަހަރެއްގައި ފާތުންނަށް ބުނެވޭ އެއްޗަކުން ފާތުންނަށް ހިތްބަރުކުރާކަށް އޭނާ ނޭދެއެވެ.\n"އަހަރެން ބޭނުން ނަވީން އަހަންނަށް އޮޅުވާލީ ކީއްވެގެންތޯ ބަލަން......އެހެން އަންބަކު ހުރެ އަހަންނާ އިނުމުގެ ކުރިން އެވާހަކަ ކިޔާ ނުދިނީ ކީއްވެތޯ އޮޅުން ފިލުވަން......" ނަވީން އެހެން އަންބަކު ހުންނަ ވާހަކަ ބުނި ވަގުތު ނަވީން ލައިބާއަށް ހުރިހާ ކަމެއް އޮޅުން ފިލުވައިދޭން ބޭނުންވިއެވެ. އެހެން ނަމަވެސް ނަވީނަށް އެފުރުސަތު ނުދިނީ ލައިބާއެވެ. ނަވީންގެ ފުރަތަމަ ޖުމްލަޔާއި އެކު ލައިބާ ހަމައިންނެއްޓީއެވެ. ރުޅި އިސްކުރެވުނީއެވެ.\nލައިބާ ދެއްކިވާހަކައަށް ތާއީދުކުރުމުގެ ގޮތުން ލައިބާ ކޮނޑުގައި ފާތުން އަތް ބާއްވާލިއެވެ. އަދި ލައިބާގެ މޫނަށް ބަލާލައި ފާތުން ބޯޖަހާލީ ލައިބާގެ ނިންމިމަށް ފާތުންވެސް ރުހޭކަން އަންގާލަދިނުމުގެ ގޮތުންނެވެ.\n"ނަވީންގެ ނަންބަރު އެނގޭތަ؟" ފާތުންގެ ޖީބުން ފޯނުނަގަމުން އަހާލިއެވެ. ފާތުން ބޭނުންވީ އެވަގުތުވެސް ލައިބާ ނަވީނަށް ގުޅާ އޮޅުން ފިލުވާށެވެ.\n"ނޭގެ....." ދެކޮނޑު އަރުވާލަމުން ލައިބާ އެހެން ބުނެލިއިރު ދެލޮލުން ފެންނަނީ ގޮތް ހުސްވެފައިވާ ކަމެވެ.\n"އުހޫން...." ނަވީން ފުރަމުން ހަވާލުކުރި ސިޓީ އުރަމަތިން ހަނދާންވީ ލައިބާ އެވަގުތުއެވެ.\n"ނަވީން ފުރަމުން ދިން ސިޓީ އުރައެއް ބުނި އޭގެތެރޭގައި އޮންނާނޭ ފޯނެއް ......އަހަރެން ހިތްހެޔޮވި ދުވަހަކުން ނަވީނަށް ގުޅާތިވޭ...." އެހެން ބުނެވުނުއިރު ލައިބާގެ އަޑުންވެސް އޭނާ ހިތް އަވަސްވެފައި ހުރިވަރު އެނގެއެވެ.\n"ފަހަރެއްގަ އެފޯނުގަ އިނދެދާނެ ނަވީނާ ގުޅޭނެ ނަންބަރެއް....." ލައިބާ ގެއާދިމާއަށް ދާން އުޅުމުން ލައިބާގެ އަތުގައި ހިފާ ހުއްޓުވީ ފާތުންނެވެ.\n"އުހޫން އެފޯނުން ގުޅާނެ ކަމެއްނެތް....." ފާތުންގެ އަޑުގައިވީ ސީރިޔަސްކަމެވެ. ލައިބާ ދެލޯހަނިކޮށްލަމުން ފާތުންގެ މޫނަށް ބަލާލީ ފާތުން އެބުނި ޖުމްލަޔާއި މެދު ވިސްނާލަމުންނެވެ.\n"ކީއްވެ؟" ސުވާލުން ފުރިގެންވީ ނަޒަރަކުން ލައިބާ ފާތުންގެ މޫނަށް ބަލާލިއެވެ.\n"ނަވީން ބުނީ ލައިބާ ހިތްހެޔޮވީ ދުވަހަކުން ގުޅާށޭނުން....މިހާ އަވަހަށް ލައިބާގެ ހިތް ހެޔޮވީތަ....؟" ފާތުން ކޮއްލި ސުވާލުން ލައިބާގެ ހިތަށް އުނދަގޫވިއެވެ. ފާތުން އެބުނީވެސް ރަނގަޅު ވާހަކައެކެވެ.\nމިހާ އަވަހަށް ނަވީނަށް ގުޅާފިއްޔާ ނަވީންވެސް ގަބޫލުކުރާނީ ލައިބާގެ ހިތް ނަވީނާއިމެދު ސާފުވީކަމަށެވެ.\n"އަހަރެން އަތުގަ އެބައިން އެ އައްފާނުގެ ނަންބަރު.....އަހަރެން ގުޅަންތަ އޭނައަށް...." ހުއްޓުން އަރާފައި ހުރި ލައިބާގެ މޫނަށް ބަލަހައްޓާއިގެން ހުރެ ފާތުން ބުނެލިއެވެ.\n"ކީއް.....ކީއްކުރަން އައްފާނަށް.....؟" ލައިބާއަށް ބުނާނެ އެއްޗެއް ނުވިސްނުނެވެ.\n"ގޭމެއް ޖައްސަން މިއުޅެނީ......." ފޯނުގެ ސްކުރީނަށް ބަލަހައްޓާއިގެން ހުރެ ފާތުން ކުރިއަށް ހިނގައިގަތެވެ. ލައިބާއަށް ހުއްޓުން އަރާފައި ހުރެވުނީ ހުރިފިޔަވަޅުމަތީ ގުޑާލާންވެސް ނޭނގިފައެވެ. ފާތުން ކަންތައްކުރާނެ ގޮތަކަށް ކަންތައް ކުރަން ދޫކޮށްލައިގެން ލައިބާ ބޭނުންވީ ހިމޭނުން ހުންނާށެވެ. ފާތުން ކޮންމެކަމެއް ކުރާނީވެސް ލައިބާއަށް ރަނގަޅުވާނެހެންކަން ލައިބާ ގަބޫލުކުރެއެވެ.\nނަވީނާއި އައްފާން އިށިއިނީ ހިތްފަސޭހަ ހިސާބެއްގައި ހުރި މޭޒެއްދޮށުގައެވެ. މާހައުލު ކިތަންމެ ހިތްފަސޭހަޔަސް ނަވީންގެ މޫނުމަތިން ފެންނަނީ ހިތްހަމަނުޖެހުމެވެ. ކަންބޮޑުވުމާއި ގޮތް ހުސްވެފައިވާ ކަމެވެ. އައްފާނަށް ގުޅާއިގެން ނަވީން ކޮފީއަކަށް ގެނައީ ވާހަކަދައްކާލާށެވެ. ކޮފީއަށް އޯޑަރދީފައިވެސް ނަވީން އިނީ މަޑުންނެވެ. ވާހަކަ ފަށަން ނަވީން ފަސްޖެހެނީއެވެ.\n"ކޮން ވާހަކައެއް ދައްކަންތަ މިތަނަށް ތިގެނައީ....."ދެމީހުންގެ ދެމެދަށްވެރިވެފައިވާ ހިމޭންކަން ފޫއަޅުވާލީ އައްފާނެވެ. ނަވީން ބުނެގެން އައްފާން އެތަނަށް އައީ ވަރަށް މުހިއްމު ވާހަކައެއް ދައްކަންވެފައި އޮތް ވާހަކަ ނަވީން ބުނުމުންނެވެ.\n"ލައިބާ ކައިރީ އަހަންނަށް ބުނެވިއްޖެ އިތުރު އަންބަކު ހުންނަ ވާހަކަ...." ފުންނޭވާއެއް ބޭރުކޮށްލަމުން ނަވީން އިސްޖަހާލީ ކުރިމަތީގައި އިން އައްފާންގެ މޫނަށް ބަލަން ނުކެރިގެންނެވެ. އައްފާން ، ނަވީން ކައިރީ އެތަށް ފަހަރަކު ކައިވެނީގެ ފަހުން ލައިބާއަށް އެކަން ނޭނގުމަށް އެދުނެވެ.\n"ވަޓް....." އައްފާނަށް ގަބޫލުކުރަން އުނދަގޫވިއެވެ. ނަވީން ބޯޖަހާލީ އާއެކޭ ބުނުމުގެ ގޮތުންނެވެ.\n"ލައިބާ އާ ކައިވެނިކުރި ސަބަބު ބުނެދިނިންތަ؟ " އައްފާނަށް ޖަވާބެއް ނުދީ މަޑުކޮށްލީ ވެއިޓަރ އެމީހުން ތިބި މޭޒުކައިރީ ހުއްޓުމުންނެވެ. އޯޑަރކުރި ދެތަށިކޮފީ ގެނެސް މޭޒުމަތީ ބަހައްޓާފައި އެތަނުނުން ދުރަށް ވެއިޓަރ ދިއުމުން ނަވީން އައްފާންގެ މޫނަށް ވަރަށް ފަރުވާތެރިކޮން ބަލާލިއެވެ.\n"ލައިބާ ހުރީ ހިތްހަމަ ނުޖެހިފަ....އަހަރެން ކިޔާދޭން ވަރަށް މަސައްކަތްކރިން...... އެކަމަކު ލައިބާ ބޭނުމެއްނުވި އަހަރެން ދައްކާ ވާހަކަ އަޑުއަހާކަށް......" ނަވީންގެ ވާހަކަ އަޑުއިވިފައި އައްފާންގެ މޫނުމަތިން ފެނުނީ ނާއުއްމީދުގެ ކުލަވަރެވެ.\n"ދެން އަހަރެން ކިހިނެތް ހަދަންވީ......" އައްފާން އަނގައިން ނުބުނުމުން ނަވީން މާޔޫސްވާ ގޮތްވިއެވެ.\n"ދެން ކިޔެއްވަކި ކުރެވޭނީ.......ތިބުނީ ލައިބާވެސް ހުރީ ހިތްހަމަ ނުޖެހިފައޭ ....." އައްފާނަށް އެވަގުތު ކަންތައްކުރަންވީ ގޮތެއް ބުނަން އުނދަގޫވިއެވެ. އައްފާންގެ މޯބައިލް ރިންގުވީ އެވަގުތުއެވެ. ފޯނުގެ ސްކުރީނަށް އަރާފައި އިނީ ފާތުންގެ ނަމެވެ. ދެބުމަ ކައިރިކޮށްލާފައި ނަވީނަށް ފޯނުގެ ސްކުރީން ދައްކާލިއެވެ.\n"ލައިބާގެ ބެސްޓްފުރެންޑް...." ނަވީން ބަލަހައްޓާއިގެން އިން ގޮތުން ޔަގީންކޮށްދިނުމުގެ ގޮތުން އައްފާން އިތުރަށް ބުނެލިއެވެ. ނަވީންގެ ދެލޯބޮޑުވިއެވެ. އަތުގެ އިޝާރާތުން ފޯނުނެގުމަށް ނަވީން ބުނެލިއެވެ.\n"ހަލޯ...!" ފާތުންގެ އަޑުކަންފަތުގައި ޖެހުމުން އައްފާން ނަވީނަށް ނިތްއަރުވާލިއެވެ.\n"ހަ.....ހަލޯ...." ފާތުންކަން އެނގޭއިރުވެސް ނަވީން އެނގޭކަމަށް ހަދާކަށް ބޭނުމެއްނުވިއެވެ. އައްފާންވެސް ފާތުން ބުނި ޖުމްލަ ތަކްރާރުކޮށްލިއެވެ.\n"ކޮބާ ނަވީން؟" ފާތުންގެ އަޑުގައި އެއްވެސް ކަހަލަ ގާތްކަމެއްނެތެވެ. އެއާ ހިލާފަށް އައްފާނަށް ފާހަގަވީ ހަރުކަށިކަމެވެ.\n"އަނެއް....މީ.... .މީ...މީ ނަވީންވީ ހޮސްޕިޓަލްގަ...." އައްފާނަށް ވާހަކަދައްކަން އުނދަގުވިއެވެ.\n"ޖަވާބުދޭން އުނދަގޫވީ ކީއްވެޔޯ....ދޮގެއް ހަދަން ޖެހޭތީތަ؟" ފާތުންގެ ކޮންމެ ސުވާލެއް ހީވަނީކޮށްލާ މަލާމާތެއް ހެންނެވެ.\n"ނޫނޭ....ކީއްވެ ފާތުންނަށް ދޮގު ހަދަންވީ....." އައްފާން ނިކަން ހަމަޖެހޭގޮތް ދައްކަމުން ބުނެލިއެވެ. އަދި އެއަށްފަހު ހިނގަނޑެއް ޖަހާލިއެވެ. ނަވީން އިނީ ކަނުލާ އައްފާން ދައްކާވާހަކަ އަޑުއަހާށެވެ.\n"ތިކަމެއް ނޭގެ ތިދެމީހުންވެގެން ލައިބާ ފަކީރަށް ދިން ހިތާމަ ނިކަން ދެކެބަލަ....." ފާތުންގެ ރާގުބަދަލުވިއެވެ. ލައިބާއަށްޓަކާ ފާތުންގެ ހިތުގައި އޮތް ހަމްދަރުދީ އާއި ކުލުނު ފާތުންގެ ހިތަށްވެސް އަސަރުކުރުވީއެވެ.\n"ހިތާމައޭ....ކޮން ހިތާމައެއް....." އައްފާން އިނީ އެފަދަ ސުވާލަކަށް ތައްޔާރުވެގެނެއް ނޫނެވެ.\n"ހިތާމައެއްވާ ނުދޭ ...ތިދެމީހުން ވެގެން ލައިބާއަށް އޮޅުވާލީ ....މަކަރުހެދީ......" ފާތުންގެ ހިތުގައި ނަވީނާއި އައްފާނަށް ނަފްރަތާއި ރުޅިވެރިކަން ނޫނީ ނުވެއެވެ.\n"ނަވީން ކައިރީ ބުނޭ ލައިބާ ދެކެން ބޭނުމިއްޔާ ވީ އެންމެ އަވަހަކަށް އަންނާށޭ......"\n"ލައި....ލައިބާއަށް ކިހިނެތްވީ....ކޮބާ ލައިބާ؟" ކުރިމަތީގައި އިން ނަވީނަށް ބަލާލަމުން އިށިއިނދެއިން ގޮނޑީގައި ހަމަޖެހެވޭތޯ އައްފާންގެ ހަށިގަނޑު ތެދުކޮށްލިއެވެ. ލައިބާގެ ނަން އިވުމުން ނަވީނަށްވެސް ތެޅިގަނެވުނެވެ. އެއްޗެއް ބުނަން ނަވީން އުޅުމުން އެކަން މަނާކުރީ އަތުގެ އިޝާރާތުން އައްފާނެވެ.\n"އަދި ފުރާނަ ހުރީތީ ފަސްގަނޑުމަތީގަ އެބައޮތް.....ބައްދަލުކުރަން ބޭނުމިއްޔާ ބުނޭ އަންނާށޭ....." އައްފާން ވާޙަކަދައްކަ ދައްކާ އޮށްވާ ފާތުން ފޯނުކަނޑާލީއެވެ. ފާތުން ބޭނުންވީ ނަވީން ލައިބާ ދެކެ ލޯބިވޭތޯ ބަލާލާށެވެ. ނަވީން އެނބުރި އައިސްފިނަމަ ނަވީންގެ ކުރިމަތީ ހުރެ ލައިބާ ބޭނުން ސުވާލެއް ކުރުމުގެ ފުރުސަތު ލިބޭނެއެވެ.\n"ހަލޯ....ހަލޯ...." ފޯނުގެ ސްކުރީނަށް ބަލާލަމުން މާޔޫސީ ލޮލަކުން ނަވީނަށް އައްފާން ބަލާލިއެވެ.\n"ލައިބާއަށް ކިހިނެތްވީ....." އައްފާންގެ މޫނުމަތިން ފެނުނު މޮޅިވެރިކަން ނަވީންގެ ހިތް ބިރުގަންނަވާލިއެވެ.\n"ނޭނގެ" ދެކޮނޑު އަރުވާލަމުން އައްފާން ބުނެލިއެވެ.\n"ފާތުން ނުބުނި.....ބުނީ ލައިބާ ދެކެން ބޭނުމިއްޔާ އަންނާށޭ....." ނަވީނަށް އައްފާންގެ ވާހަކަ އަޑުއަހަން އުނދަގޫވިއެވެ.\n"ލައިބާއަށް ކިހިނެތްވީބާ؟" ނަވީންގެ ހިތްތެޅިލިއެވެ. ލައިބާއަކީވެސް މިހާރު ނަވީންގެ އަންބެކެވެ. މިހާރު އަމުދުން ލައިބާއަށް ދެރައެއް، ހިތާމައެއް ލިބުމަކީ ނަވީންގެ ހިތަށްވެސް ކުޅަދާނަވާނޭކަމެއް ނޫނެވެ.\n"މަށަށް ފެންނަނީ ނަވީން އަވަހަށް ލައިބާ ކައިރިއަށް ދާން......" އައްފާން ވާހަކަދެއްކީ މާބޮޑުވިސްނުމެއްވެސް ނެތިއެވެ.\n" އެކަމަކު ކިހިނެތް....ބައްޕަ ހޮސްޕިޓަލްގަ އޮށްވާ ދާނީވެސް....." ނަވީން ވިސްނީ ބައްޕަޔާމެދުއެވެ. ލައިބާ ކައިރިއަށްދާންވެސް ނަވީން ބޭނުމެވެ. އެހެނަސް ބައްޕަ ހޮސްޕިޓަލްގައި އެޑްމިޓްކޮއްފައި އޮއްވާދާނީ ކިހިނެއްހެއްޔެވެ؟\n"ތިކަމަކާ ނުވިސްނާ އަހަރެން މިހިރީނުން ބޮޑުބެ ކައިރީ....."\n"ނަވީންދާން ތައްޔާރުވޭ...." އައްފާން އެހެން ބުންޏަސް ނަވީން ދާނީ ކީކޭ ކިޔާފަ ހެއްޔެވެ؟ މިދަނޑިވަޅުގައި ނަވީން ދިއުމަކީ އެންމެ ރަނގަޅު ގޮތް ބާވައެވެ؟ ގޮތެއް ނިންމަން ހުދު ނަވީނަށްވެސް ނުހަނު އުނދަގުލެވެ.\nއޮފީހުގައި ނުނިމި ގިނަ މަސައްކަތްތައް ހުއްޓަސް ސަޖާގެ ޝައުގުވެރިކަމެއް އެއިން ކަމަކަށްނެތެވެ. މީހާގެ މޫޑް ގޯސްވެފައިވަނީ އޮފީހުގެ މަސައްކަތްތައް ކުރެވޭވަރަށް ވުރެން މާބޮޑަށެވެ. ކުރިމަތީގައި ހުރި ކޮމްޕިއުޓަރގެ ސްކުރީނަށް ނަޒަރު ހުއްޓާލައިގެން އިން ނަމަވެސް ސަޖާގެ ހިތާ ސިކުނޑީގައި ވަނީ ގަދަފަދަ ތޫފާނެއް އުފެދިފައެވެ. ސަޖާ އާ އެކު އެއްއޮފީހެއްގައި މަސައްކަތްކުރާ ހަނާ ދިޔައީ ސަޖާއަށް އަންނަމުން ދިޔަ ބަދަލުތައް ދާދި ކައިރިން ފެންނަމުންނެވެ.\n" ސަޖާ....." ފައިލެއް ހިފައިގެން ހަނާ އައިސް ސަޖާއިން މޭޒުކައިރީ ހުންނަތާ ކިތަންމެ އިރެކެވެ.\n"ސަޖާ......" ތަންކޮޅެއް ބާރަށް ހަނާ ގޮވާލީ ސަޖާއަށް ނީވުނީމައެވެ. ސަޖާ ސިހުނުވަރުން މަޑު އާހެއްގެ އަޑު ބޭރުވިއެވެ. ދެން އަނގައިން ބުނާނެ ބަހެއް ނޭގިފައި ހަމައެކަނި ގަދަކަމުން މަސްނުއީ ހިނިތުންވުމެއް ތުންފަތްމައްޗަށް ގެނައެވެ.\n"އަހަރެން މިހާރު މިތާ ހުންނަތާ ކޮންއިރެއް؟ ކިހިނެތް ވެފައި ތިއިނީ...." ހަނާ ވާހަކަ ދެއްކީ ސަޖާގެ މޫނަށް ބަލަންހުރެއެވެ.\n" އުހް.....ކަ....ކަ.ކަމެއް ނުވޭ...." ހަމަޖެހޭގޮތް ދައްކަން ސަޖާ މަސައްކަތްކުރިއެވެ. ހަމަޖެހެން ކުރަންވީ ނުކުރަންވީ ކަމެއް އޭނާއަކަށް ނޭގުނެވެ. އެއްފަހަރު ފޮތެއް ހުޅުވާލާނެއެވެ. އަނެއް ފަހަރު ކީބޯޑާ ކުޅެލާނެއެވެ. ހަނާ ހުރީ ފަރުވާތެރިކަމާއެކު ސަޖާގެ ހަރަކާތްތަކަށް ބަލާށެވެ.\n"ނޫން...ކޮންމެވެސް ކަމެއް ސަޖާއަށް އެބަވޭ.....މަށަކަށް ނޭނގެ ވާގޮތެއް...." ތަންކޮޅެއް ދުރުގައި ހުރި ހަނާގެ ގޮނޑި ދަމާލާފައި ގެނެސް ސަޖާ އިށިއިނދެއިން މޭޒު ކުރިމަތީ ހަނާ އިށިއިނެވެ. ސަޖާއަށް ދޭނެ ޖަވާބެއް ނޭގުނެވެ.\n"ކިހިނެތްތަ ވެގެން ތިއުޅެނީ....." ހަނާގެ އަޑުގައިވީ ގާތްކަމެވެ.\n"ބުނެބަލަ....އެހީ އެއްވާންވެސް އެނގޭނީ ބުނީމައޭނުން....." ސަޖާގެ މާގިނަ އެކުވެރިންތަކެއް ނުހުރެއެވެ. އަމިއްލަ ވާހަކަތައް ހިއްސާކުރާ ވަކި ހާއްސަ ރަހްމަތްތެރިއެއްވެސް ނުހުރެއެވެ.\n"އެންމެ ސިކުނޑިއަކުން ވިސްނީމަށްވުރެން އިތުރު މީހަކާ ހިއްސާކުރީމަ ގައިމު ބޮލަށްވެސް ފަސޭހަވާނެ....." ސަޖާ ހަނާއާ ދިމާއަށް ބަލާލިއެވެ. ހަނާ އެބުނީ ތެދަކަށް ވުންވެސްވަރަށް ގާތެވެ. ސަޖާއަށް ވިސްނާލަން އިރުކޮޅެއް ބޭނުންވިއެވެ.\n"އަސްލު....ދެމީހުނަށް އެކީ ޓައިމް ސްޕެންޑް ނުކުރެވެނީ...." ދެއަތް ޖޯޑުކޮށްލާފައި ގެނެސް ދަތްދޮޅީގެ ކޮޅުގައި ވިއްދާލަމުން ސަޖާ ދެލޯމަރާލިއެވެ.\n" މިހާރު މާހިލަށް އެއްވެސް ވަގުތެއް ނުވޭ .....ހެނދުނު އޮފީހަށް ދާގޮތަށް ރޭގަނޑު ނިދަން ގެއަށް އަންނަނީ........." ސަޖާ ހަނާގެ މޫނަށް ބަލާލިއިރު އެމޫނުމަތީގައިވަނީ ނުތަނަވަސްކަމެވެ. އެދެލޮލުން ހީވަނީ އޭނާއަށް އެހީވެދޭށޭ ބުނާހެންނެވެ.\n"ދެމީހުން ވާހަކަދައްކައިގެން ޗުއްޓީއެއް ނަގަން ވީނުން" ހަނާގެ ހިޔާލަށް ސަޖާ ބޯޖަހާލީ ތާއީދުކުރުމުގެ ގޮތުންނެވެ. މިހާރު ސަޖާއަށްވެސް އޮފީހުގައި އެހާބުރައެވެ. މަސައްކަތް ބުރަކަމުން ސަޖާ ހުންނަނީ ކޮންމެ ދުވަހަކު ބޮލަށްބަރުވެ ވަރުބަލިވެފައެވެ.\nމެންދުރު ބާރައިން އެކަކަށްލިބޭ 'ލަންޗު ބުރޭކަށް' އޮފީހުގެ އެންމެން ބޭރަށް ނިކުތުމުން ސަޖާ އާއި ހަނާވެސް ވާހަކަ މެދުކަނޑާލާފައި ނިކުތީ ބޭރަށެވެ. މިހާރު މާހިލަށް ވަގުތު ނުވާތީއާ ސަޖާގެ މަންމަ މާލޭގައި ނޫޅިމިވީ ދެހަފްތާއެއްހާ ދުވަހު ސަޖާވެސް ބުރޭކަށް ދަނީ އޮފީހުގެ ކޮންމެވެސް ކުއްޖަކާއެކު ކައިރި ރެސްޓޯރެންޓަކަށެވެ. އެކަމަކު މިއަދު ސަޖާގެ ހިޔާލު ބަދަލުވެގެން އެމީހުންނާ ވަކިވެގެން ދާން ނިންމީ މާހިލް މަސައްކަތްކުރާ އޮފީހަށެވެ. މިވޭތުވެދިޔަ ހަފްތާގައި މަންމަމެންވެސް މާލޭގައި ނޫޅޭތީ އާއެކު މާހިލް އެކީ ބުރޭކަށް ދެވޭތޯ ސަޖާ ވަރަށް މަސައްކަތްކުރިއެވެ. އެހެނަސް ކޮންމެ ދުވަހަކު އެގަޑީގައި ގުޅާއިރުވެސް މާޙިލަށް މަސައްކަތާއި ހެދި އޮފީހުން ނިކުމެވޭގޮތެއް ނުވެއެވެ. މިއަދު އެހެންވެ ސަޖާ ބޭނުންވީ ސީދާ އޮފީހަށްގޮސްގެން ވެސް މާހިލާއެކު ވަގުތުކޮޅެއް ހޭދަކޮށްލާށެވެ.\nމެންދުރުގެ ހޫނުގަދަ ގަޑީގައިވެސް މަގުތަކުގެ ކާރޫބާރޫ ވަކިކުޑައެއް ނޫނެވެ. ހިނގާމީހުންނާއި ދުއްވާ އެއްޗެހިން މުޅިމަގުވަނީ ހަލަބޮލި ކުރުވާފައެވެ. ދުއްވާ އެއްޗެއްސާއި ހެދި މަގުހުރަސް ނުކުރެވިފައި ހުއްޓާ ސަޖާގެ ދެލޮލުގައި އަޅާއިގަތީ ނިކަން ހިނިއައިސްފައި ހުރެ މާހިލް އޮފީހުން ނިކުތްތަނެވެ. ސަޖާވެސް ފުޅާ ހިނިތުންވުމަކާއި އެކު މަގުހުރަސްކުރަން އަވަސްވިއެވެ. ނަމަވެސް ސަޖާއަށް މާހިލާ ހަމައަށް ނުދެވެނީސް މާހިލް ކުރިމައްޗަށް އައިސް ހުއްޓުނީ އެހެން އަންހެންކުއްޖެކެވެ. އެވަގުތު ސަޖާގެ ތުންފަތްމަތީގައި ހުރި ހިނިތުންވުން ފިލައިގެން ދިއައެވެ. ކުރިއަށް އަޅަން އުޅުނު ފިޔަވަޅު މަޑުޖައްސާލެވުނެވެ. ސަޖާ އެފިޔަވަޅުމަތީގައި ހުއްޓާ ދެމީހުންވެސް ޕާކްކޮށްފައި އޮތް ކާރަކަށް އަރައިގެން އޭނާގެ ލޯކުރިމަތިން ގެއްލުނެވެ. ސަޖާ އަވަސް އަވަހަށް އަތްދަބަހުން ފޯނުނަގާގެ މާހިލްގެ ނަންބަރަށް ޑައެލްކޮއްލިއެވެ. އޭރު އޭނާގެ ހިތުގެ ތެޅުން އިންތިޙާއަށްވަނީ އަވަސްވެފައެވެ. މާހިލް ފޯނުނެގީ ސަޖާ ތިންވަނަފަހަރަށް ގުޅަނިކޮންނެވެ.\n"ހަލޯ....ބިޒީ އޮފީހުގަ....ބުރޭކަށް ނުދެވޭނެ މިގަޑީގަ....." ސަޖާ އެއްޗެއް ބުނަން ފުރުސަތު ނުދީ ފޯނުނެގިގޮތަށް މާހިލް ފައްޗަކަށް އަމުނާލާފައި ފޯނު ކަނޑާލީ ސަޖާ ބުނާ އެއްޗެއް ބެލުމެއްވެސް ނެތިއެވެ. ސަޖާ ކަންފަތާއި ފޯނު ވަކިކޮށްލިއިރު އެދެލޮލުގައި ވިދަވިދާހުރީ ކަރުނައެވެ.\nމާހިލް ކޮންމެ ދުވަހަކުވެސް އޮފީހުގައި ކަމަށް ބުނެ އެހަދަނީ ދޮގުކަން މިއަދު އޭނާއަށް އެވަނީ ފަޅާއަރާފައެވެ. ޓެކްސީއެއް ނަގާއިގެން އައިކޮޅަށްދާން ސަޖާ ދަތުރުފެށީ ކަރުނަތައް އެތެރެއަށް ހިންދާލައިގެންނެވެ.\nބަޝީރާ، ލައިބާ ކައިރީ ރޭގަނޑު ކާން އާދޭސްކުރެވުނު ވަރެއްގެ އަދަދު ނޭގެއެވެ. ކާހިތެއް ނުވެއޭ ކިޔާފައި އެނދަށް އަރާ އޮންނަތާ މިހާރު އެތަށް އިރެއް ވެއްޖެއެވެ. ލައިބާ އުޅޭގޮތުން ބަޝީރާ ހުންނަނީ ނިކަން ކަންތައް ބޮޑުވެފައެވެ. މިފާއިތުވެދިޔަ ތިންދުވަހު ލައިބާ އޮށްޓަރުހުރި އެއްވެސް އެއްޗެއް ނުކައެވެ. ފާތުންވެސް އައިސް އެގެއަށްވަނީ ބަޝީރާ ލައިބާ ކައިރީ ކާން ހިނގާށޭ ކިޔަނިކޮށެވެ.\n"ހެދެ ލައިބާ މިރޭވެސް ނުކަނީ ....... (ޕިސްޕިސް) ތިހެން އުޅޭކަށް ނުވާންނުން...." ބަޝީރާ ބަދިގެއަށް ދިޔައީ ފާތުން އައިސް ލައިބާ ކައިރީ އިށިއިނުމުންނެވެ.\n"ފާތުން އެއްޗެއް ކާކަށް ނުކެރެޔޭ ހީވަނީ މެއާ ހިސާބުގައި ތާށިވެފަ ހުންނަހެން......" ލައިބާ ވާހަކަދެއްކީ ނިކަން މަޑުންނެވެ. ފާތުން ފެނުމުން ތެދުވެ އެނދުގައި އިށިއިނެވެ.\n"ފާތުން .....ނަވީނެއް ނައޭނުން......ފާތުން އައްފާނަށް ފޯނުކުރިފަހުން މިހާރު މިއަދަށް މީ ތިންވަނަ ދުވަސް.......އަންނަން ބޭނުންނަމަ އަންނާނެދޯ...." ވާހަކަދައްކަން އުނދަގޫކަމުން ލައިބާ ވާޙަކަ ދެއްކީ ހުއްޓަހުއްޓާފައެވެ.\n" ލައިބާ ކާން ނުބުނީމަ މަންމަ މި ތަށިތައް ނެގީ.........އަންނާނަން ގާދިރު ފިހާރާގަ ލުނބޯހުރިތޯ ބަލާލާފަ......." ބަޝީރާ ދޮރުމައްޗަށް އަރާފައި އެހެން ބުނެފައި ހިނގައިގަތީ ދޮރާއްޓާ ދިމާލަށެވެ.\n"ކޮންމެވެސް އެއްޗެއް ޖެހޭނީކާން......އަހަރެމެން ގޭގަ އެބަހުރި ބަތްޕެން ގެނެސްދެންތަ؟" ލައިބާ އެއްބަސްވީ ފާތުން ދެތިން ފަހަރު އެހެން ބުނިފަހުންނެވެ. ފާތުން ލައިބާއަށް ބަތްޕެން ފޮދު ބަލައި ދިއުމުން ލައިބާ ކޮޓަރީގެ ދޮރުތަޅުލިއެވެ. ފާތުން އަންނަންވާއިރަށް ލައިގެންހުރި އަންނައުނު ބަދަލުކޮށްލިއެވެ. ނިދަންލާ ޓީޝާޓާއި ހަރުވާޅަށް ބަދަލުކޮއްލިއެވެ. ހޭވިފައި އޮތް އިސްތަށިގަނޑު ފުނާއަޅާ އޮމާންކޮއްލިއެވެ. ބޮލު އިސްތަށިގަނޑު އޮޅާލާފައި ހުޅިއެއްޖަހަން އުޅެނިކޮން ދޮރުގައި ބޭރުން ޓަކިދިނެވެ. އިސްތަށިގަނޑު ދޫކޮއްލާފައި ލައިބާ ބެލީ އަވަހަށް ދޮރުހުޅުވޭތޯއެވެ. ލައިބާ ހީކުރީ ފާތުން އޭނާއަށް ބަތްޕެން ފޮދު ހިފައިގެން އައީ ކަމަށެވެ. އެހެނަސް ދޮރުހުޅުވާލުމާއެކު ލައިބާގެ މޫނުމަތިން ފެނުނީ ސިހުމެވެ. އިންތިހާ ހައިރާންކަމެވެ.\n~~~ ނުނިމޭ ~~~\nނޯޓް: ވާހަކަ ލަސްވި ކަމަށްޓަކާ އެންމެހާ ކިޔުންތެރިންގެ އަރިހުން ނިހާޔަތަށް މަޢާފަށްއެދެން.\nކެޓެގަރީ: ލޯބީގެ ވާހަކަ ސިލްސިލާ ވާހަކަ\nވާހަކަ ކިތައްމެ ސަޅިއަސް އަވަހަށް ނުގެނެސް ދެންޏާމު އޭތީ ސަޅިއެއް ނުވާނެ ދޯ.މިހާރު ވާހަކަ ގެނަސް ދޭލެއް ވވވ ލަސް މިކަން ރަގަނޅު ކުރުން ވވ އެދެން.\n25 ވަނަ ބައިގެ އިންތިޒާރުގައި\nޔޭ ނަވީން އައީ ދޯވް… (:\nޒަމާންތަކެއްފަހުން އަޕްވީ ދޯ؟ އެނީވޭ ވ ރީތިމިބައިވެސް. ދެންއޮތް ބާ އަޕް ތަންކޮޅެއްއަވަހަށް އަޕްކޮށްލަދޭނެކަމަށް އުއްމީދުކުރަން.\nނަވީން އާއި ލައިބާ ގުޅުވަަައްޗޭ..\nހުސް ބަހަނާ.. ލަސްވާ ކޮންމެ ދުވަހަކު\nހުސް ބަހަނާ ވާހަކަ ލަސްވާ ކޮންމެ ދުވަހަކު. ވރަ ރެެ ވަަ\nސަޖާ އާއި ޖޫލީގެ މަންމަ އަކީ އެކަކު ނޫންތަ..؟ ??\nޖޫލީ އާއި ސަޖާގެ މަންމަ އަކީ އެކަކު ނޫންތަ..؟\nސަޖާ އާއި ޖޫލީގެ މަންމައަކީ އެކަކު……އޭނީނުން ސަރުމީލާ އާއި ޖަލީލް އެއަރޕޯޓުން އައި މަގުމަތީ ހޮސްޕިތަލަށް ދިޔަ ވާހަކަ….ކުރިން ޕާޓަކު އެމީހުން ބޭރަށް ދިޔައީ….ސަން އަށް ގެޓްވެއްޖެ.\nހާދާ ލަހޭ އަންނަލެއް ވާހަކަ\nއަޅެ އަވަހަށް އަޕް ކޮށްލައްޗެ…ކ ރީތި މި ވާހަކަ?\nރިީ، މިވާހަކަ ކިޔާނެ ކަމެއްނެތް!!!! އަޕްޑޭޓް ނުވާ ވާހަކައެއް!\nކޮންއިރަކުން ވާހަކާގެ 25ވަނަބަައި އައްނަނީ..ހާދަލަހޭ އައްނަލެއް..\nހާދަ ލަހޭދޯ ވާހަކަ އަޕު ވާލެއް\nމިވާހަކަ ކިޔާނެ ކަމެއްނެތް!!!! އަޕްޑޭޓް ނުވާ ވާހަކައެއް!\nރިޕްލައި ވެސް ކުރާނަމަ ރަނގަޅު ކޮމެއްޓުތަކަށް…….ވަރަށް ފޫހި ލިޔުއްތެރިޔެއް މިއީ…ހަފްތާއަކު އެއް ދުވަހުވެސް ވާހަކަ އަޕްޑޭޓް ނުވޭ ބޮޑުވަރު…………………………………………………………………\nމި ވާހަކަ އެންމެ ފުރަތަމަކޮޅު ގެނެސްދިން އިރު ބުނި ހަފްތާއަކު2ދުވަހު (އޭގެ ތެރެއިން 1 ދުވަހަކީ ހުކުރު ކަން ޔަގީން) ވާހަކަ އަޕްވާނޭ ކަމަށް. އެކަމް މިހާރު2ހަފްތާއިން 1 ފަހަރު މި ލިބެނީ ވާހަކައިގެ އެންމެ އެޕިސޯޑެއް. ވާހަކަ ކިތަންމެހާވެސް ރީތި.. އެކަމް ވާހަކަ މިހާ ލަސްވެ ކުޑަމިނުން ކޮމެންޓަކަށް ރިޕްލައިވެސް ކޮށްނުލާ އުޅެންޏާ ލިޔުންތެރިޔާއާއި މެދު ކިޔުންތެރިންގެ ހިތުގައި ފޫހިކަން އުފެދޭނެ. އަދި ކޮންމެ ބަޔަކާއި އެކު މާފަށް އެދުމަށްވުރެ ވެގެން އުޅޭ ގޮތެއް ކުޑަގޮތަކަށް ( ޕްރައިވެސީ އުނިކޮށްފައި) ކިޔުންތެރިންނާ ހިއްސާކޮށްލާ ވާހަކަ އަޕްކޮށްދެވޭނޭ ތާރީޙެއް ބުނެލާނަމަވެސް މިހާ މާޔޫސް ނުވާނެ ކިޔުންތެރިން. ކުރިން މިވާހަކައަށް މޯރ ދެން 10000 ވިއުސް ލިބިފައިވެސް އެބަހުރި 2-3 ދުވަސް ތެރޭ. އެކަމް މިހާރު ވާހަކަ އަށް ހަފްތާއެއް ވާއިރު 2500 ވިއު ވެސް ނުލިބޭ. މިކަމުން ލިޔުންތެރިޔާއަށް ކޮންމެވެސް އެއްޗެއް ވިސްނޭނޭ ކަމަށް އުއްމީދުކުރަން.\nއެންމެހާ ކިޔުންތެރިންނަށް ވަރަށް ބޮޑަށް މައާފަށް އެދެން އަޅުގަނޑު ބިޒީވެ ވާހަކަ ދުވަހުން ދުވަހަށް އަޕްނުކުރެވެނީ……ވަރަށް މަސައްކަތް ކުރަން ހަފްތާގެ އަންގާރަ އަދި ހޮނިހިރުގަ ވާހަކަ ގެނެސްދެވޭތޯ ….ގަބޫލުކުރުަން ކިޔުންތެރިން ދެރަވާނެވަރު ވާހަކަ ބުނާދުވަހު އަޕްނުވަންޏާ…..އިންޝާﷲ ކުރިއަށް އޮތްތާ ވަރަށް މަސައްކަތް ކުރާނަން ދުވަހުން ދުވަހަށް ވާހަކަ ގެނެސްދެވޭތޯ……..ތިދެއްވާ ސަޕޯޓަށް ވަރަށް ބޮޑަށް ޝުކުރިއްޔާ


ހުޅުމާލެ އިން ސިނަމާލޭ ބްރިޖަށް އަރާ ހިސާބުގައި ހިނގި އެކްސިޑެންޓުގައި ކުޑަ އަންހެން ކުއްޖަކު މަރުވި މައްސަލައިގައި އެމްޓީސީސީގެ ބަސް ޑްރައިވަރާ ދޭތެރޭ އަޅާނެ ފިޔަވަޅަކާ މެދު ޕްރޮސިކިއުޓާ ޖެނެރަލްއާ މަޝްވަރާ ކުރަމުން އަންނަ ކަމަށް ފުލުހުން މިއަދު ބުނެފި އެވެ.\nDecember 08, 2019 19\nނިދާފައި އިނދެ ދުއްވި މީހާގެ ލައިސަންސް ހިފަހައްޓައިފި\nއެމްޓީސީސީގެ ބަހެއް ފަރުވާކުޑަކޮށް ދުއްވި މައްސަލައެއްގައި އެ ބަސް ދުއްވި ޑްރައިވަރު ފުލުސް އޮފީހަށް ހާޒިރުކޮށް އޭނާގެ ލައިސަންސް ހިފަހައްޓާފައިވާ ކަމަށް ފުލުހުން މިއަދު ބުނެފި އެވެ.\nހުޅުމާލެ އިން ސިނަމާލޭ ބްރިޖަށް އަރާ ހިސާބުގައި އިއްޔެ ރޭ ހިނގި އެކްސިޑެންޓާ ގުޅިގެން ހައްޔަރުކޮށްފައިވާ ބަސް ޑްރައިވަރު ބަންދުގައި ބަހައްޓައިގެން ތަހުގީގު ކުރަން ކްރިމިނަލް ކޯޓުން ރޭ ހަތް ދުވަސް ދީފި އެވެ.\nހުޅުމާލޭގައި ބްރިޖަށް އަރާ މަގުގައި ރޭ ނުރައްކާތެރި އެކްސިޑެންޓެއް ހިނގިކަން، އެކްސިޑެންޓްވި ބަހުގައި ތިބި އެއްވެސް މީހަކަށް ރޭކާ ވެސް ނުލާ ކަމަށް އެމްޓީސީސީން ބުނެފި އެވެ.\nNovember 12, 2019 147\nހުޅުމާލޭގައި ނިރޮޅު މަގުން، ބްރިޖަށް އަރާ ހިސާބުގައި މިރޭ ސައިކަލަކާއި އެމްޓީސީސީގެ ބަހެއް ޖެހި، ހިނގި ނުރައްކާތެރި އެކްސިޑެންޓެއްގައި އުމުރުން 13 އަހަރުގެ އަންހެން ކުއްޖަކު މަރުވެއްޖެ އެވެ.\nބެޓެރީން ދުއްވާ މިނީ ބަސްތަކެއް ގެންނަނީ\nމާލޭގައި މިނީ ބަހުގެ ހިދުމަތް ދިނުމަށް ޓަކައި ބެޓެރީން ދުއްވާ ބަސްތަކެއް ގެންނަން ރާވާފައިވާ ކަމަށް އެމްޓީސީސީން ބުނެފި އެވެ.\nމި ރޯދަ މަހުގެ ފުރަތަމަ ދުވަހު ހުޅުމާލޭގައި ދުއްވާފައި ދިޔަ އެމްޓީސީސީގެ ބަހެއްގެ ދަށުވެ، ޔުކުރެއިނުގެ ޓޫރިސްޓު އަންހެން މީހާ މަރުވި މައްސަލަ އަށް ފަހު، ބަސްތައް ދުއްވުމުގެ ގަވައިދުތައް މުރާޖައާ ކުރަމުން އަންނަ ކަމަށް އެ ކުންފުނީގެ ސީއީއޯ ހަސަން ޝާހު އިއްޔެ ވިދާޅުވެއްޖެ އެވެ.\nMay 09, 2019 87\nމިއަދު ވެސް އެކްސިޑެންޓްވީ ޑްރައިވަރު ނިދި ޖެހިގެން\nހުޅުމާލޭގައި، އެމްޓީސީސީގެ ބަހަކާއި ކާރެއް ޖެހިގެން މިއަދު ވެސް އެކްސިޑެންޓު ހިނގީ ބަސް ދުއްވި ޑްރައިވަރު ނިިދި ޖެހިގެން ކަމަށް ފުލުހުން ބުނެފި އެވެ.\nއެމްޓީސީސީގެ ބަހަކުން ކާރެއްގައި ޖެހި އެކްސިޑެންޓްވެއްޖެ\nހުޅުމާލޭގައި އެމްޓީސީސީގެ ބަހަކުން ކާރެއްގައި މިއަދު އެކްސިޑެންޓެއް ހިނގައިފި އެވެ.\nMay 09, 2019 9\nމިދިޔަ ހޯމަ ދުވަހު ހުޅުމާލޭގައި ދުއްވާފައު ދިޔަ، އެމްޓީސީސީގެ ބަހެއްގެ ދަށުވެ މީހަކު މަރުވި މައްސަލައިގައި، އެ ބަސް ދުއްވަން އިން ޑްރައިވަރު އިތުރު ހަތް ދުވަހު ބަންދުގައި...\nMay 07, 2019 25\nޑްރައިވަރު ސިހިފައި ސްޕީޑަށް، ދެން ކޮންޓްރޯލެއް ނުވި!\nއިއްޔެ ހެނދުނު ހުޅުމާލޭގައި ޔުކްރެއިންގެ ޒުވާން އަންހެން ޓޫރިސްޓަކު މަރުވި ހިތާމަވެރި ހާދިސާ ހިނގީ، އެމްޓީސީސީގެ ބަސް ޑްރައިވަރު ނިދިފައި އިންދާ އެހީތެރިޔާ ގޮވާލުމުން، އޮޅިގެން...\nދަތުރުފަތުރުގެ ހިދުމަތް ފުޅާ ދާއިރާއެއްގައި ދޭ ސަރުކާރުގެ ކުންފުނި އެމްޓީސީސީގެ ޑްރައިވަރުންގެ މަސައްކަތުގެ މާހައުލު މިހާރު ވެސް ވަރަށް ރަނގަޅު ކަމަށާއި އެކަމަކު ޑްރައިވަރުންގެ...\nMay 06, 2019 123\nނިދާފައިއިނދެ ދުއްވި ބަހެއްގެ ދަށުވެ މީހަކު މަރުވެެއްޖެ\nހުޅުމާލޭގައި މިއަދު ހެނދުނު ޑްރައިވަރު ނިދާފައި އިނދެ ދުއްވާފައި ދިޔަ ބަހެއްގެ ދަށުވެ ޔުކްރެއިނުގެ އަންހެން ޓޫރިސްޓަކު މަރުވެއްޖެ އެވެ.\nފެރީ ޓާމިނަލާއި ސެނަހިޔާ ކައިރިއަށް ބަސް މަޑުކުރަނީ\nމާލޭގައި ހުންނަ ހުޅުމާލެ ފެރީ ޓާމިނަލާއި ސެނަހިޔާ ހޮސްޕިޓަލް ކައިރީގައި އާ ބަސް ސްޓޮޕްތަކެއް ހަދައި އާ ރޫޓެއް ފަށަން މޯލްޑިވްސް ޕޯޓްސް ލިމިޓެޑް (އެމްޕީއެލް) އިން ނިންމައިފި އެވެ.\nމުޅި ރާއްޖޭގައި އެމްޓީސީސީން ފެރީގެ ހިދުމަތް ފަށަނީ\nރާއްޖޭގެ ދެ ސަރަހައްދެއް ފިޔަވައި ހުރިހާ ސަރަހައްދެއްގައި މޯލްޑިވްސް ޓްރާންސްޕޯޓް ކޮންޓްރެކްޓިން ކޮމްޕެނީ (އެމްޓީސީސީ) އިން ފެރީގެ ހިދުމަތް ދިނުމަށް ތައްޔާރުވެއްޖެ އެވެ.


Gaumee team negun insaafuverivaan jehey: Nizambe | Mihaaru\nގައުމީ ޓީމަށް ކުޅުންތެރިން ނެގުން އިންސާފުވެރިވާން ޖެހޭ: ނިޒާމްބެ\n31 އޮކްޓޯބަރ 2018 - 14:07\nއަންނަ ހޮނިހިރު ދުވަހު މެލޭޝިއާއާ ދެކޮޅަށް އެ ގައުމުގައި ކުޅޭ އެކުވެރިކަމުގެ މެޗަށް ނެގި ގައުމީ ޓީމުގެ 20 ކުޅުންތެރިންގެ ސްކޮޑުގައި ހިމެނެނީ ޓީސީ ސްޕޯޓްސް ކްލަބުން އިބްރާހިމް ވަހީދު ހަސަން (އިއްބެ) އާއި އިބްރާހިމް މަހުދީ (ފޭދޫ އިއްބެ) އެވެ. އެކަމަކު ޓީސީގައި މޮޅު ކުޅުމެއް ދައްކަމުން އަންނަ އަލީ އަޝްފާގު (ދަގަނޑޭ)، އިޝާން އިބްރާހިމް (ސައްޓު) އަދި މުހައްމަދު ސާމިރު ފަދަ ކުޅުންތެރިންނަށް ފުރުސަތު ނުލިބެ އެވެ.\n"ވަރަށް ހިތާމައާ އެކު ފާހަގަކޮށްލަން ލީގުގެ އެއް ވަނައިގައި ޓީސީ އޮތްއިރު އެ ޓީމުން ދެ ކުޅުންތެރިން އެކަމަކު ފަސް ވަނައިގައި އޮތް ޓީމުން ހަތް ކުޅުންތެރިން އަށް ކުޅުންތެރިން. މި އެއްޗެހި އެބަޖެހޭ މި އަށް ވުރެން ރަނގަޅަށް ނަގަން،" ލީގުގައި ރޭ ށ. ފޯކައިދޫ އަތުން 5-1 އިން ޓީސީ މޮޅުވި މެޗަށް ފަހު ނިޒާމްބެ ބުންޏެވެ.\nއެނގިފައިވާ ގޮތުގައި މި ފަހަރު ގައުމީ ކޯޗު ޕީޓަ ސެގާޓް މެލޭޝިއާއާ ދެކޮޅަށް ކުޅޭ މެޗަށް ސްކޮޑު ނެގިއިރު އެންމެ ބޮޑަށް އިސްކަންދިނީ ސާފް ސުޒުކީ ކަޕް ކާމިޔާބުކުރި ޓީމާއި ސާފްގެ ކުރިން އޮތް ގަތަރު ޓްރެއިނިން ކޭމްޕްގައި ބައިވެރިވި ކުޅުންތެރިންނަށް ފުރުސަތު ލިބޭ ގޮތަށެވެ.\nސާފް މުބާރާތް ކާމިޔާބުކުރި ސްކޮޑުގައި ހިމެނުނު ކުޅުންތެރިންގެ ތެރެއިން މި ފަހަރު ބާކީވީ އަނިޔާގައި ހުރި މާޒިޔާގެ ޑިފެންޑަރު މުޖުތާޒް މުހައްމަދު (މުޖޭ)، ނިއު ރޭޑިއަންޓްގެ ރިހާމް އަބްދުލް ގަނީ (ބޮބީ) އާއި ތިންް ވަނަ ކީޕަރު ހަަސަން ތޮލާލް (ޓޮޕްލަކް) އެވެ. މި ފަހަރުގެ ސްކޮޑުގައި ހިމެނެނީ ދެ ކީޕަރުންނެވެ. އެއީ ސާފްގެ މޮޅު ކުޅުންތެރިއާ މުހައްމަދު ފައިސަލް އާއި މާޒިޔާގެ ޒުވާން ކީިޕަރު ހުސެން ޝަރީފް އެވެ.\nޓީމުން އަލަށް މި ފަހަރު ފުރުސަތު ލިބުނީ ރަނގަޅު ފޯމެއްގައި ހުރި އީގަލްސް އަހުމަދު ރިޒުވާން (ރިޒޭ) އާއި މުހައްމަދު ނާއިމް އާއި ގްރީން ސްޓްރީޓްސްގެ އަބްދުﷲ ޔާމީންއަށެވެ. ޔާމީން އާއި ނާއިމް އަކީ ގަތަރު ޓްރެއިނިން ކޭމްޕަށް ފަހު ސާފްގެ ފައިނަލް ސްކޮޑުން ބާކީވި ދެ ކުޅުންތެރިންނެވެ.\nނިޒާމްބެ ބުނީ ޓީމު ނެގުމުގައި މިހާރު ކަން އޮތް ގޮތަށް ބަލާއިރު މިއީ ރަނގަޅަށް މަސައްކަތްކުރާ ކުޅުންތެރިންނަށް ކުރެވޭ މަލާމާތެއް ކަމަށެވެ.\n"އެއްވެސް ގޮތަކަށް ނުކުޅެ ޕާފޯމް ނުކޮށްތިބި ކުޅުންތެރިން ވެސް ގޮވައިގެން އެ ދަނީ. މިއީ (ރަނގަޅަށް ކުޅޭ ކުޅުންތެރިންނަށް) ކުރެވޭ ވަރަށް ބޮޑު މަލާމާތެއް. ނޫނީ ކުރެވޭ ބޭއިންސާފެއް. އެކަންކަން އެބަޖެހޭ މި އަށް ވުރެން ރަނގަޅުވާން،" ނިޒާމްބެ ބުންޏެވެ.\nބައިނަލްއަގްވާމީ މެޗުތައް ކުޅުމުގެ ބޭނުމަކީ އެ އިރެއްގައި ރަނގަޅަށް ކުޅޭ ކުޅުންތެރިން ހިމަނައިގެން އެ ކުޅުންތެރިން އިތުރަށް ތަރައްގީ ކުރުން ކަމަށާއި އެ ނޫން ވިސްނުމެއްގައި އެކަން ކޮށްގެން ހަގީގަތުގައި ހާސިލްކުރަން ބޭނުންވާ ކަންތައްތައް ނުކުރެވޭނެ ކަމަށް ނިޒާމްބެ ދެކެ އެވެ.\n"މިއީ އެއްގޮތަކަށް ވެސް ވަކި މީހަކަށް ދަތުރެއް ދިނުމުގެ ބޭނުމުގައި ކުރާ ކަމެއް ނޫން. ފްރެންޑްލީސް މި ކުޅެނީ ގައުމީ ޓީމުގައި ތިބި ކުޅުންތެރިންނަށް އެކްސްޕޯޝާދީ އެ ކުޅުންތެރިންގެ ތަޖުރިބާ އިތުރު ކުރުމަށް. ގައުމަށް އިތުރު ކުރިއެރުން ހޯދަން. އެހެންވީމަ ގަބޫލުކުރަނީ ލީގެއްގައި އެ އިރެއްގައި ރަނގަޅަށް ޕާފޯމްކުރާ ކުޅުންތެރިންނަށް ފުރުސަތު ދޭން ޖެހޭކަމަށް،" ނިޒާމްބެ ބުންޏެވެ.\nމީގެ ކުރިން ވެސް ގިނަ ކޯޗުން ވަނީ ގައުމީ ޓީމަށް ކުޅުންތެރިން ނަގާ ގޮތާ މެދު ހިތްހަމަ ނުޖެހުން ފާޅުކޮށްފަ އެވެ. ނިޒާމްބެ ބުނީ ގައުމީ ޓީމަށް ކުޅުންތެރިން ނެގުމަކީ ކޯޗުގެ ޒިންމާއެއް ކަމަށާއި އޭނާގެ ނިންމުމަށް އިހުތިރާމްކުރަން ޖެހޭނެ ކަމަށެވެ. އެކަމަކު އެ މީހަކަށް ފެންނަ ގޮތް ހާމަކޮށް އިންސާފުވެރިކޮށް ކަންތައް ކުރަން ޖެހޭނެ ކަމަށެވެ.\nބަލަ ނިޒާމްބެ ކަލޯ އަހަރުމެން މިކިޔަނީ ކީކޭ؟ ދަގޭއަށް ޕްރެކްޓިސް މެޗެއް ދީގެން އިތުރަށް ލިބޭނެ ކުރިއެރުމެއް މިހާރު މަށަކަށް ނުފެނޭ...ޒުވާން ކުޅުންތެރިންނަށް ގައުމީޓީމުން ފުރުސަތުދޭށޭ އެންމެ ގިނައިން ބުނާ އެކަކު ނިޒާމްބެތީ...މިހާރު ތިވަނީ ކިހިނެތް...ދެން އެއްވެސް ގައުމަކު އެގައުމެއްގަ ލީގެ ޗެމްޕިއަން ޓީމެއްނޫން ގައުމީޓީމަށް ނަގަނީކީ...ދަގޭ ނުނަގައިގެން އެވާހަކަ ދައްކާއިރު ޕޯޗުގަލް އަކުންވެސް މިހާވަރަކަށް ނޫޅޭ ރޮނާލްޑޯ ގައުމީޓީމަށް ނުނަގާތީ...\nލީގުގެ ކުރީގަ އޮތަށް ޓީމްގެ އެއްމެންނަށް ގައުމީޓީމުން ޖާގަ ދޭކަން ނުޖެހޭ. ތި ގޮވަނި ކޮސް.\nގައުމީޓީމަކީ އެއިރެއްގަ އެފްއޭއެމްގަ ތިބޭ ބަސްވިކޭ ދެތިންމީހަކު ބޭނުންވާ ގޮތަށް އަބުރާ ގޭސްގަޑެއް.\nނިޒާމްބެ ހަމަ ބިމަށް ފައިބަން އެބަޖެހެއެވެ. ތިޔަ އުޅެވެނީ މާމޮޅު ހެދިގެންނެވެ.\nދިވެހި ކޯޗުންނާއި، ނޫސްވެރިނާއި، ކުޅުނކުޅުންތެރިންނާއި އަދި ދިވެހި ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ ރައްޔިތުންގެ ވިސްނުން ބަދަލުކުރަން އެބަޖެހޭ. ދަގަޑޭ އެއްވެސް އަބަދަކު ނުހުންނާނެ\nއޮށްގާ ސްޓޭޑިއަމަށް ކުޅެންދާ މީހުންވެސް ގައުމީޓީމަށް ނަގަންވީނު\nދަގަޑޭ ނުނެގީމަ ތިހުރިހާވާހަކައެއް ތި ދައްކަނީ. ދަގަޑޭ ނެގިނަމަ ދެންތިބީ ކޮން ކުޅުންތެރިންނެއްތޯވެސް ބަލާނުލީސް. މިދިޔަ2އަހަރު ދަގަޑޭއަށްވުރެ މޮޅަށް ކުޅުން ކުޅުންތެރިންހުއްޓާ ދަގަޑޭ ނެގީމަ މައްސަލަ އަކައްނުވި. ނިޒާމްބެ ޓީމްނަގާނީ ގައުމީ ކޯޗައްވެވުން ދުވަހަކުން. ނިޒާމްބެ އެހާމޮޅުނަމަ ހުރީހީ ގައުމީ ކޯޗް އެހުރިމަގާމުގަ. ދަގަޑޭ ނުނަގައިގެން ކޯޗައް މަލާމާތްކޮށް ކޮށް ހުއްޓާ އެއައީ ތަށިހިފައިގެން އެކަމުވެސް އޭނަޔައް ރެސްޕެކްޓް ކުރާކައްނުވޭ\nނިޒާމްގެ ވާހަކައަށް ތާއީދު. ނިއު ރޭޑިއަންޓުން ނަގާފަ އެތިބީ ޙައްޤު ކުޅުންތެރިން. ޓީސީއިން ސައްޓުއާއި ދަނގަޑޭއަށް ޖާގަދިނުން މުހިންމު. މާޒިޔާގެ އިމާޒު އަދި އަސަދު ﷲ އަށް ފުރުސަތު ލިބުނުގޮތެއް ނޭންގުނު. ދެން ވިކްޓްރީއިން ނަގާފައި އިން ސޮރާއި ގްރީންގެ ޔާމިނަށް ފުރުސަތު ދޭން ޖެހޭކަމަށް ނުފެނޭ. ޤައުމީ ކޯޗުގެ އެގާރައަށްވުރެ ބޮޑަށް ސާންތިގެ އެގާރައަކާއި ވައްތަރީ. އުންމީދުކުރަން މެލޭޝިޔާ މެޗުގައި ރަނގަޅު ފައިޓެއްދީގެން މެޗު ކާމިޔާބު ކުރާނެކަމަށް.\nސިޔާސީމީހުން އަދި ކޯޓަށް ފަހު މިއޮތީ ގައުމީޓީމު. ބަލަ މިގައުމުގައި ރަގަޅަށް އޮތީ ކޮންކަމެއް.\nތީ ސާންތި ޖަހާ ސަކަރާތެއް. މުޅި އެތި ގަޑުބަޑު ކޮށްފި. ލީގް ލީޑަރ ޓީސީން2މީހުން؟ އަޖައިބު.


Performance based budget aa audit ge nizaameh tharagee kuran jehey: Member Hussain\nޕަރފޯމެންސް ބޭސްޑް ބަޖެޓާއި އޮޑިޓްގެ ނިޒާމެއް\nޕަރފޯމެންސް ބޭސްޑް ބަޖެޓާއި އޮޑިޓްގެ ނިޒާމެއް ތަރައްގީ ކުރަންޖެހޭ: މެންބަރު ޙުސައިން\nމިއީ މަޖިލީހުން ބަޖެޓް ދިރާސާކޮށް، އިސްކަންދޭންޖެހޭ ދާއިރާތައް ވަޒަން ކުރުމަށް އެޅިގެންދާނެ މުހިންމު ފިޔަވަޅެއް\nމި ނިޒާމަށް 2022 ވަނަ އަހަރުގެ ބަޖެޓް ތައްޔާރުކޮށް، ހުށަހެޅޭނެ ކަމުގެ މައުލޫމާތު ލިބޭ\nޚިދުމަތްތަކުގެ ފެންވަރު ވަޒަން ކުރުމަށް ކީ-ޕަރފޯމެންސް އިންޑިކޭޓަރސް ކަނޑައަޅަން ޖެހޭ\n14 އޮކްޓޯބަރ 2021 | ބުރާސްފަތި 21:56\nރައްޔިތުންގެ މަޖިލީހުގެ ފުވައްމުލަކު މެދު ދާއިރާގެ މެންބަރު ޙުސައިން މުޙައްމަދު ދީދީ\nދައުލަތުގެ އިދާރާތަކަށް ދޫކުރެވޭ ބަޖެޓަކީ އެ އިދާރާތަކުގެ މަގުސަދުތައް ހާސިލް ކުރުމަށް ވަކި ޓާގެޓްތަކެއް ކަނޑައެޅިގެން, ޚިދުމަތުގެ ފެންވަރު ވަކި ހަމަތަކެއްގައި ހިފެހެއްޓި, އެކަން ވަޒަން ކުރެވޭނެ ނިޒާމެއްގެ ތެރެއިން ދޫކުރެވޭ ބަޖެޓަކަށް ހަދަންޖެހޭ ކަމަށް ރައްޔިތުންގެ މަޖިލީހުގެ ފުވައްމުލަކު މެދު ދާއިރާގެ މެންބަރު ޙުސައިން މުޙައްމަދު ދީދީ ވިދާޅުވެއްޖެއެވެ.\nމެންބަރު ޙުސައިން މިހެން ވިދާޅުވީ އޮޑިޓަރ ޖެނެރަލްގެ އޮފީހުގެ ދެކުނު ސަރަހައްދީ އޮފީހުގެ 2020 ވަނަ އަހަރުގެ އަހަރީ ރިޕޯޓް ނެރުމަށް ބުރާސްފަތި ދުވަހު ފުވައްމުލަކުގައި ބޭއްވި ހަފްލާ ޝަރަފްވެރި ކޮށްދެއްވައި ދެއްކެވި ވާހަކަފުޅުގައެވެ. ޙުސައިން ވިދާޅުވީ ކުރިއަރާފައިވާ އެހެން ގައުމުތަކުގައި މިހާރު ތައްޔާރު ކުރަނީ ޕަރފޯމެންސް ބޭސްޑް, އަދި ޕްރޮގްރާމް ބޭސްޑް ބަޖެޓެއް ކަމަށާއި, ޚިދުމަތްތަކުގެ ފެންވަރު ވަޒަން ކުރުމަށް ކީ-ޕަރފޯމެންސް އިންޑިކޭޓަރސް ކަނޑައަޅާފައިވާ ކަމަށެވެ.\nއޭނާ ވިދާޅުވީ މި ނިޒާމަށް 2022 ވަނަ އަހަރުގެ ބަޖެޓް ރާއްޖޭގައިވެސް ތައްޔާރުކޮށް ހުށަހެޅޭނެ ކަމުގެ މައުލޫމާތު ލިބިފައިވާ ކަމަށާއި, މިއީ ރައްޔިތުންގެ މަޖިލީހުން ބަޖެޓް ދިރާސާކޮށް, އިސްކަންދޭންޖެހޭ ދާއިރާތައް ވަޒަން ކުރުމަށް އެޅިގެންދާނެ މުހިންމު ފިޔަވަޅެއް ކަމަށް އުންމީދުކުރައްވާ ކަމަށެވެ. ރައްޔިތުން އެދެނީ ރައްޔިތުންނަށް ދޭ ޚިދުމަތުގެ ފެންވަރު ރަނގަޅުވުން ކަމަށާއި ދައުލަތުގެ އިދާރާތަކަށް ކުރެވޭ ހޭދައާ އެއްވަރުގެ ނަތީޖާއެއް ހާސިލް ކުރެވެމުން ދޭތޯ ބަލަން ބޭނުންވާކަމަށް އޭނާ ވިދާޅުވިއެވެ. އަދި މި ނިޒާމް ފުރިހަމަ އަށް ހިންގުމުގައި އޮޑިޓަރ ޖެނެރަލްގެ އޮފީހުގެ ދައުރު ވަރަށް ވެސް މުހިންމު ކަމަށާއި އިދާރާތަކުގެ ޕަރފޯމެންސް އޮޑިޓްތަކުން މިކަންކަން ފާހަގަ ކޮށްދެއްވުމަށް އެދިވަޑައިގަތެވެ.\nމީގެ އިތުރުން ރައްޔިތުންގެ މަޖިލީހުގެ ސްޓޭޓް އޯންޑް އެންޓަރޕްރައިސަސް ކޮމިޓީ (އެސް.އޯ.އީ ކޮމިޓީ)އިން އޮޑިޓަރ ޖެނެރަލްގެ އޮފީހުގައި އެދިފައިވާ ކުންފުނިތަކުގެ އޮޑިޓްތައް އެކަށީގެންވާ އަވަސް މިނެއްގައި ކޮށް ނިންމާފައިވާކަން އެ ކޮމިޓީގެ ނައިބު މުޤައްރިރުގެ ހައިސިއްޔަތުން ފާހަގަކޮށް, އެ އޮފީހަށް ޙުސައިން ޝުކުރު އަދާ ކުރެއްވިއެވެ. އަދި އެކައުންޓިންގ ދާއިރާއިން ތަމްރީން ލިބިފައިވާ ހުނަރުވެރި އެކައުންޓެންޓުން ބިނާކުރުމަކީ މި ނިޒާމަށް ކޮންމެހެން ވެސް ކުރަން ޖެހިފައިވާ ކަމެއް ކަމަށް މެންބަރު ވިދާޅުވިއެވެ.\nލާމަރުކަޒީ ގޮތެއްގައި ރައްޔިތުންނާ ގާތުން އޮޑިޓްގެ ޚިދުމަތް ދިނުމަކީ ދައުލަތުގެ އިދާރާތަކުގައި ހުރި މައްސަލަތައް ފާހަގަވެ، ރައްޔިތުންނާއި އެ ރަށެއްގެ ސަގާފަތް ދަސްވެ، އޮޑިޓްގައި އިސްކަންދޭ އޭރިއާތަކަށް ފަސޭހަ ވެގެންދާނެ ކަމެއްކަން ފާހަގަކޮށް ޙުސައިން ވަނީ އޮޑިޓަރ ޖެނެރަލްގެ އޮފީހަށް ތައުރީފުކުރައްވާފައެވެ. އަދި ރައްޔިތުންގެ މަޖިލީހުގެ މަސައްކަތުގައި އެ އޮފީހުން ދޭ އެއްބާރުލުން ފާހަގަކުރައްވައި ޝުކުރު އަދާކުރެއްވިއެވެ.


"40+" anna aharuge kureekolhah | Mihaaru\n"40+" ގެ މައިގަނޑު ކާސްޓް: މި ފިލްމު އަންނަ އަހަރުގެ ކުރީކޮޅު އަޅުވާނެ.\n"40+" އަންނަ އަހަރުގެ ކުރީކޮޅު އަޅުވާނަން: ޕްރޮޑިއުސަރު\n31 އޮކްޓޯބަރ 2018 - 07:342comments\nމި ފިލްމަކީ 2016 ގައި ޔޫސުފް (ޔޫއްޕެ) ޝަފީއު ލިޔެ، ޑައިރެކްޓްކޮށް، މުހިއްމު ރޯލެއް ވެސް ކުޅުނު "ނޯޓީ 40" ގެ ދެވަނަ ބައެވެ. "40+" ވެސް ލިޔެ، ޑައިރެކްޓް ކުރީ ޔޫއްޕެ އެވެ. އަދި ފިލްމުގެ ރޯލަކުން މި ފަހަރު ވެސް އޭނާ ފެނިގެން ދާނެ އެވެ.\n"40+" ގެ ޕްރޮޑިއުސަރު އިސްމާއީލް ޝަފީގް ބުނީ އަންނަ އަހަރުގެ ކުރީކޮޅު ފިލްމު ސިނަމާ އަށް ގެންނަން ނިންމި ނަމަވެސް ސީދާ އަދި ވަކި ތާރީހެއް ނުނިންމާ ކަމަށެވެ.\n"އެކަމަކު އަންނަ މަހުގެ ތެރޭގައި ފިލްމުގެ ހާއްސަ އިވެންޓެއް ބާއްވައި ފިލްމާ ގުޅުން ހުރި ވަރަށް ގިނަ ކަންކަން ހިއްސާކޮށް، ފޯޓީ ފްލަސްގެ ޕްރޮމޯޝަނަލް ހަރަކާތްތައް ފަށާނަން،" ނޯޓީ 40 ގެ ވެސް ޕްރޮޑިއުސަރު ބުންޏެވެ.\n"40+" އަކީ މިދިޔަ އޮގަސްޓަށް ތާވަލު ކުރި ފިލްމެއް.\n"40+" ގެ ލަވަތައް ފިޔަވައި، މި ފިލްމުގެ ހުރިހާ މަންޒަރެއްގެ ޝޫޓިން މި އަހަރުގެ ކުރީކޮޅު ތ. ބުރުނީގައި ވަނީ ނަގައި ނިންމައިފަ އެވެ.\n"ލަވަތައް ނެގުމުގެ މަސައްކަތް ފަށައިގެން އަހަރެމެން މިހާރު މި އުޅެނީ،" ޝަފީގް ބުންޏެވެ. "މިހާރު ކުރިއަށްދާ ފިލްމުގެ އިތުރު މަސައްކަތްތަކަށް ބަލާ އިރު، ސްޕެޝަލް އިފެކްޓްސް ހެދުން ވެސް ކުރިއަށް އެބަދޭ. ޑަބިން އާއި އެޑިޓިންގެ ވަރަށް ބޮޑުބައި ނިމިފައި އޮތީ."\n"+40" ގެ މުހިއްމު ރޯލްތަކުން ޔޫއްޕެއާ އެކު "ނޯޓީ 40" ގެ މައިގަނޑު ކާސްޓް ވެސް ފެނިގެން ދާނެ އެވެ. އޭގެ ތެރޭގައި އަލީ ސީޒަން، މުހައްމަދު މަނިކު، އަހުމަދު ސައީދު، އަލީ (ދޮންއައްޔަ) އާޒިމް، ފާތުމަތު (އަޒޫ) އާޒިފާ އަދި އިބްރާހީމް (ޖިމީ) ޖިހާދު ހިމެނެ އެވެ.\n"40+" in aa5actor akah furusath dheefi\n"40+" އިން އާ އެކްޓަރުންތަކެއް ތައާރަފު ވާނެ.\nއަދި ފިލްމުން އާ ފަސް އެކްޓަރަކު ވެސް ފެނިގެންދާ އިރު، ކާސްޓާ މި ފަހަރު ގުޅުނު މަޝްހޫރު ތަރިންގެ ތެރޭގައި ޝީލާ ނަޖީބާއި މުހައްމަދު ފައިސަލް ހިމެނެ އެވެ.\nޝަފީގް ބުނީ "ނޯޓީ 40" އަށް ވުރެ، ހުރިހާ ގޮތަކުން ވެސް "40+" ފުރިހަމަ ވާނެ ކަމަށެވެ.\n"ޔަގީނުން ވެސް ބެލުންތެރިން އެކްސްޕެކްޓް ނުކުރާ ކަހަލަ ފިލްމަކަށް ސީކްއެލްވެގެން ދާނީ،" އޭނާ ބުންޏެވެ. "ވަރަށް ބޮޑު އުންމީދެއް އެބަ އޮތް ބެލުންތެރިންނަށް ފިލްމު ކަމުދާނެ ކަމަށް."\nމި އަހަރުގެ މިހާތަނަށް އެޅުވީ އެންމެ ހަތަރު ފިލްމެވެ. އޭގެ ތެރެއިން ފުރަތަމަ ފިލްމަކީ ފެބުރުއަރީ މަހު ޔޫއްޕެ ޑައިރެކްޓްކޮށް ގެނެސް ދިން ސަސްޕެންސް ތުރިލާ "ދެވަނަސޫރަ" އެވެ. ދެން އެޅުވި ފިލްމުތަކަކީ "ވަކިން ލޯބިން"، "ރޭވުމުން" އަދި "ތިޔަ ލޯތްބާ ދުރަށް" އެވެ.\nއަންނަ އަހަރު އަޅުވާނެ ފުރަތަމަ ފިލްމަކަށް ވާނީ ޑާކް ރެއިން އެންޓަޓައިންމަންޓްގެ ކްރައިމް ތުރިލާ "ގޮށްރާޅު" ކަމަށް ބެލެވެ އެވެ. ފެބްރުއަރީގައި އެ ފިލްމު ސިނަމާތަކަށް ގެންނަން ނިންމި ނަމަވެސް ވަކި ތާރީހެއް އަދި އިއުލާނެއް ނުކުރެ އެވެ.


45 aharaai 55 aharaai dhemedhuge high risk meehunnah maadhamaa vaccine dheyn fashanee | Jazeera\t55-45 އުމުރުފުރައިގެ މީހުންނަށް މާދަމާ ވެކްސިން ދެނީ - Jazeera\n45 އަހަރާއި 55 އަހަރާ ދެމެދުގެ ހައި ރިސްކް މީހުންނަށް މާދަމާ ވެކްސިން ދޭން ފަށަނީ\nޖަވިޔަނި February 10, 2021 198 views0\nރާއްޖޭގައި ޖަހަމުންދަނީ ކޮވިޝީލްޑް ވެކްސިން -- ފޮޓޯ: ރައީސް އޮފީސް\nއުމުރުން 45 އަހަރާއި 55 އަހަރާއި ދެމެދުގެ ހައި ރިސްކް ފަރާތްތަކަށް ބުދަ ދުވަހު ވެކްސިން ދޭން ފެށުމަށް ހަމަޖެހިފައިވާ ކަމަށް ހެލްތު ޕްރޮޓެކްޝަން އޭޖެންސީ (އެޗްޕީއޭ) އިން ހާމަކޮށްފިއެވެ.\nމި އުމުރު ފުރައިގެ މީހުންނަށް ވެކްސިން ޖެހުން ކުރިޔަށް ދަނީ މާލޭ ސޯޝަލް ސެންޓަރުގައި 9:00 އިން 17:00 ހުޅުމާލޭ ވެކްސިނޭޝަން ސެންޓަރުގައި 9:00 އިން 17:00 ގެ އަދި ވިލިމާލޭ ޔޫތު ސެންޓަރުގައި 9:00 އިން 13:00 އަށެވެ.\nއެޗްޕީއޭ ހާމަކޮށްފައިވާ ގޮތުގައި ވެކްސިން ޖަހަން ހަމަޖެހިފައިވަނީ ހަކުރު ބަލި ހުންނަ މީހުންނާއި، ހިތުގެ ބަލިތައް ހުންނަ މީހުންނާއި ސްޓްރޯކް ޖެހުންފަދަ ބައްޔެއްގައި އުޅޭ މީހުން އަދި ކިޑްނީ ބަލިތަކުގެ ބަލިމީހުންނަށް ކަމަށެވެ.\nރާއްޖެއިން ވެކްސިން ޖެހި މީހުންގެ ޖުމްލަ އަދަދު 16,251 އަށް ވަނީ އަރާފައެވެ. ރާއްޖޭގައި މިހާރު ޖަހަމުންގެންދަނީ އިންޑިއާގެ ސަރުކާރުން ހަދިޔާކޮށްފައިވާ "ކޮވިޝީލްޑް" ވެކްސިންގެ 100،000 ޑޯޒެވެ.\n55-45 އުމުރުފުރައިގެ މީހުންނަށް މާދަމާ ވެކްސިން ދެނީ


Column 7: Mussandhi gaumugai fageeru rayyithun | Mihaaru\nލޯކަލް މާރުކޭޓުގައި ބަޔަކު ވިޔަފާރި ކުރަނީ: ފަގީރުކަން އޮތީ އިންތިހާގައި --. ފައިލް ފޮޓޯ: ނިޝާން އަލީ/ މިހާރު\n11 ފެބުރުއަރީ 2019 - 09:12 24 comments\nފަގީރުން ސަލާން ޖަހަނީ ކީއްވެގެންތޯ ބަލަން ދާދިފަހުން ހުކުރު ދުވަހެއްގައި ޖެންޑާ މިނިސްޓަރު ޝިދާތާ ޝަރީފު މާރުކޭޓު ސަރަހައްދަށް ވަޑައިގެންނެވި އިރު، ސަލާން ޖަހާ މީހުންގެ އަދަދު އެހެން ދުވަސްތަކަށް ވުރެ ވެސް ގިނަހެން ހީވި އެވެ. އެހެން އެވީ، ޝިދާތާ ވެސް ފައިސާ ބަހާނެ ކަމަށް ހީކޮށް ކަމަށް ވެދާނެ އެވެ. އެކަމަކު ކަންވީ އެހެނެއް ނޫނެވެ. ޝިދާތާ އައްސަވަމުން ގެންދެވީ އެ މީހުން ސަލާން ޖަހަނީ ކީއްވެގެންތޯ އާއި އެކަން ކުރަނީ ކޮން ބޭނުމެއް ނުފުދިގެންތޯއޭ އެވެ؟ މި ސުވާލުގެ ޖަވާބު އޭގެ ތެރެއިން އެކި މީހުން ދިނީ އެކި ގޮތަށެވެ. އޭގައި އޮތީ އެކި ބޭނުންތަކެވެ.\nމާލޭގައި ސަލާން ޖަހާ މީހުން މިއޮތީ ހެސް ކިޔައިފަ އެވެ. އެކި ގޮތްގޮތަށް ސަލާން ޖަހަމުން އެބަ ދެ އެވެ. އޭގެ ތެރެއިން އެއްގޮތަކީ، ރެސްޓޯރަންޓްތަކަށް ވަދެ މީހުންގެ އަތުން ފައިސާ ހޯދުމެވެ. އަނެއް ގޮތަކީ ތަންތަނުގައި ތިބެގެން ސަލާން ޖެހުމެވެ. އަނެއްކޮޅުން ވައްކަމާއި ފޭރުމާއި ހަށި ވިއްކުން ވެސް މި ވަނީ އިތުރުވެފަ އެވެ. ދެން މިއޮތީ ފަގީރު ކަމުގެ އަނެއް ވައްތަރެވެ. ލިބޭ އެއްޗަކުން ނުފުދުމެވެ. ޚަރަދުތައް ނުހިފޭއްޓޭ ވަރަށް މައްޗަށް ގޮސް، ލިބޭ މުސާރަކޮޅު މި އޮތީ ކުއްޔަށާއި ބިލްތަކަށް ގޮސް ހުސްވާ ޒަމާން އައިސްފަ އެވެ. މީސްމީހުން ޖޯކަކަށް ހަދައިގެން ނަމަވެސް، މިހާރު ވެސް އެ ވާހަކަތައް އެކި ސިފަސިފައިގައި ފޭސްބުކަށް ލައިގެން ސަރުކާރަށް ބަވަނީ އެވެ.\nޖެންޑާ މިނިސްޓަރު ފަގީރުންނާ ބައްދަލު ކުރައްވަނީ: މައްސަލަތައް ސާފުކުރެއްވި -- ފޮޓޯ: ޖެންޑާ މިނިސްޓްރީ\nހުރިހާ ކަމެއް ވެސް ގުޅިފައި މި އޮތީ ފަގީރު ކަމާ އެވެ. ސުވާލަކީ، ރައްޔިތުންް މިހާ ފަގީރުވާން މި ޖެހެނީ ކޮން ސަބަބަކާ ހެއްޔެވެ؟ ޚަރަދުތައް އިންތިހާ އަށް މައްޗަށް ގޮސް، ކިތަންމެ ވަރަކަށް މަސައްކަތްކޮށްގެން އާމްދަނީ ހޯދިޔަސް ނުކަތައިގެން މި އުޅެނީ ކީއްވެ ހެއްޔެވެ؟ ދެން އޮތް ބޮޑު ސުވާލަކީ މި އެވެ؛ ރާއްޖެ އަށް އެވަރަށް ފައިސާ ނުވަންނަނީ ހެއްޔެވެ؟\nނޫނެކެވެ؛ ކަން އޮތީ މުޅިން އެހެނެއް ނޫނެވެ؛ އުފެއްދުންތެރި ކަމުގެ ނިސްބަތުން ގައުމު މުއްސަނދިވަމުން ދާ ވާހަކަ ކޮންމެ ރައީސަކު ވެސް އެބަ ދައްކަވަ އެވެ. ތަފާސްހިސާބު ފޮތްތަކުން އެ ނަންބަރުތައް ފެންނަން ވެސް އެބަ ހުއްޓެވެ. މިދިޔަ އަހަރުގެ ތެރޭގައި ކުރީގެ ރައީސް އަބްދުﷲ ޔާމީން ވިދާޅުވެފައިވާ ގޮތުގައި (އެކަމަކު މި ވާހަކަ ތަފާސް ހިސާބަކުން ފެންނާކަށް ނެތް) އާމްދަނީގެ ނިސްބަތުން ރައްޔިތެއްގެ ބޮލަށް ޖެހޭ މިންވަރު، އެމަނިކުފާނުގެ ވެރިކަމުގައި 10 ޕަސެންޓް އޮތީ މައްޗަށް ޖެހިފަ އެވެ. އެއީ ބޮލަކަށް 8000 ޑޮލަރެވެ.\nދެން އޮތީ އަސްލު ފެންނަން އޮތް ހިސާބުތަކެވެ. ރާއްޖޭގެ އުފެއްދުންތެރިކަމުގެ އެންމެ ބޮޑު ޕަސެންޓެއް (އެއް ދާއިރާއަކަށް ބަލާއިރު) ހިއްސާކުރާ ޓޫރިޒަމް ދާއިރާއިން ވޭތުވެދިޔަ 10 އަހަރުގެ ތަފާސްހިސާބުތައް ދައްކާ ގޮތުން މިދިޔަ އަހަރާ ހަމައަށް އެތައް ގުނައެއް އާމްދަނީ ވަނީ މައްޗަށް ޖެހިފަ އެވެ. ދެހާސް ހަ ވަނަ އަހަރު 2.5 ބިލިއަން ރުފިޔާ ލިބުނު އިރު، އޭގެ 10 އަހަރު ފަހުން 2016 ގައި ވަނީ 6.5 ބިލިއަނަށް މައްޗަށް ޖެހިފަ އެވެ. ރިސޯޓުތަކުގެ އަދަދު އިތުރުވެ، މި ވޭތުވެދިޔަ 10 އަހަރުގެ ތެރޭގައި ދުނިޔޭގެ އެންމެ އަގުބޮޑު ރިސޯޓްތައް ހަދައިފި އެވެ. މިދިޔަ އަހަރު މުޅި ގައުމުގައި ޖުމްލަ 58 ބިލިއަން ރުފިޔާގެ ވިޔަފާރިކޮށްފައި ވެ އެވެ. އެކި ނަމުގައި ނެގުނު ޓެކްސްތަކާ އެކު ހަމައެކަނި ސަރުކާރަށް ޖުމްލަ ލިބުނު ވަރު 22 ބިލިއަން ރުފިޔާ އަރައިފި އެވެ. އެހެން ކަމަށް ވާނަމަ، ހަތަރު ލައްކައެއްހާ ދިވެހިން މި ހާލުގައި މި އުޅެން ޖެހޭ ސަބަބަކީ ކޮބައި ހެއްޔެވެ؟\nތަޖުރިބާކާރު ބައެއް ބޭފުޅުންނާއި ސިޔާސީ ވަރަށް އިސް ބޭފުޅުން ގަބޫލުކުރައްވާ ގޮތުގައި، އަދި ހަމަ ބޭރުގެ އެހީ ދޭ ޖަމާއަތްތަކުގެ އެކި ރިޕޯޓްތަކަށް ރިއާޔަތްކޮށް، އާބާދީގެ ނިސްބަތުން ރާއްޖެ އަށް ލިބޭ އާމްދަނީއަކީ ހަމަ ހެޔޮވަރުގެ އަދަދެކެވެ. އެހެން ނަމަވެސް، ރާއްޖޭގައި ފައިސާ މެނޭޖްކުރުމާއި ފައިސާ ދައުރުވާގޮތާއި ހަރަދު ބޮޑުވުމާއި އިންކަމް ޓެކްސް ނުނެގުމާއި ކޮރަޕްޝަން އިންތިހާ އަށް އޮތުމަކީ އެންމެ އާދައިގެ ރައްޔިތު މީހާއާ ހަމައަށް އެ ފައިސާ ނުފޯރާ މައިގަނޑު ސަބަބުތަކެވެ. ބައެއް ރިޕޯޓްތަކުގައި ބުނެފައިވާ ގޮތުގައި ގައުމު ކިތަންމެ މުއްސަންޖަސް އެ ފައިސާ އާންމު ރައްޔިތު މީހާ އާ ހަމައަށް ފޯރާ ހިސާބަށް ވުރެ ރައްޔިތުން ތިބީ މާ ދުރުގަ އެވެ. އެހެންވެ، އޭގެ ސަބަބުން ރާއްޖެއިން ފެންނަ މަންޒަރަކީ، މުއްސަނދި މީހާ މުއްސަނދިވެ، ބާރުގަދަ މީހާ އިތުރަށް ބާރުގަދަވެ، ފަގީރުން އިތުރަށް ފަގީރުވުމެވެ. -- މިއީ ވަރަށް ދިގު ވާހަކައަކަށް ވާތީ، މި ވާހަކަ މި ހިސާބަށް ބޭއްވީ އެވެ.\n"ހިޔާ މަޝްރޫއު" ދަށުން ފްލެޓް ލިބުނު ކަމުގެ ލިޔުން ހޯދުމަށް މިދިޔަ ނޮވެމްބަރު މަހު ހައުސިން މިނިސްޓްރީގެ ބޮޑު ގޭޓު ކުރިމަތީގައި ބަޔަކު މަޑުކޮށްލައިގެން: ގެދޮރުގެ މައްސަލަ ބޮޑު -- ފައިލް ފޮޓޯ: މިހާރު\nގައުމުގެ އަށް ބައިކުޅަ އެއްބައި ނުވަތަ ބައި ލައްކައެއްހާ މީހުން ފަގީރުންގެ ގޮތުގައި ރަޖިސްޓްރީކުރަން މިދިޔަ އަހަރު ހުށަހެޅިއިރު މިއީ އާބާދީގެ ގޮތުން ބަލާއިރު ނިސްބަތުން ވަރަށް ބޮޑު އަދަދެކެވެ. ބޮލަކަށް 8000 ޑޮލަރު ޖެހޭ ގައުމަކަށް ބަލާއިރު، މީގެ މާނައަކީ އާންމުންނާ ހަމައަށް ގައުމުގެ މުއްސަނދިކަން ތިލަ ނުވާ ކަމެވެ. މިކަން މިވާ ގޮތެއް ދެނެގަނެ މިކަމަށް އަވަސް ހައްލެއް ކޮންމެހެން ބޭނުން އެބަވެ އެވެ.\nމި ސަރުކާރު ވެރިކަމަށް އައީ ވަރަށް ގިނަ ވައުދުތަކާ އެކު އެވެ. އޭގެތެރެއިން އެންމެ ބޮޑު އެއް ވައުދަކީ ވެސް ފަގީރުކަން ނައްތާލުމެވެ. ސީދާ ޕޮއިންޓަށް ދާ ނަމަ، ފަގީރު ކަން ކުރިމަތިވާ އެންމެ ބޮޑު ވަބާ ކަމަށްވާ، ގެދޮރުގެ މައްސަލަ އަށް ލުއި ގޮތެއް ހޯދައިދޭނެ ވައުދު އޮތީ ވެފަ އެވެ. އާންމުންގެ ބޭނުންތައް ދެނެގަނެ، އެކަން ކަމަށް ފަރުވާ ދޭނެ ކަމަށް ވެސް އޮތީ ބުނެފަ އެވެ. އެކަމަކު އެއީ ވައުދެކެވެ. ސިޔާސީ ގިނަ ވައުދުތަކަކީ ގިނަފަހަރު ފުއްދޭ އެއްޗެއް ނޫނެވެ. ފުއްދިއްޖިއްޔާ ކިތަންމެހާ ވެސް ރަނގަޅެވެ.\nގައުމުގެ މުއްސަނދިކަން އަހަރުން އަހަރަށް އިތުރުވެ، އިގްތިސާދީ ދުވެލި ހަލުއިވަމުން ދާއިރު، ގައުމުގެ ބޮޑުބައެއް ފަގީރުކަމުގެ ހާސްކަމުގައި ތިބެން ޖެހުމަކީ އިގްތިސާދީ ކުރިއެރުމެއް ނޫނެވެ. އިންފްލޭޝަން މަތިވެ، ދިރިއުޅުމުގެ ހަރަދުތައް ބޮޑުވެ، ސަލާމަތް ނުވާ ހިސާބަށް އެންމެން ދިއުމަކީ ގައުމުގެ ތަރައްގީ ދައްކައިދޭ ކަމެއް ނޫނެވެ.\nއިތުރު ލިޔުންތައް އިގްތިސާދު ކޮލަމް ފަގީރުކަން ކޮލަމް 7


Cargo Ferry In Kaashi, Hiki Mas, Fan, Boli Export Kureveyne: Raaee - Vaguthu\nރާއްޖެ އާއި އިންޑިއާއާ ދެމެދު ކާގޯ ފެރީގެ ހިދުމަތް ފެށުމާ ގުޅިގެން ރާއްޖެ އިން ލިބެން ހުރި ބައެއް ތަކެތި އިންޑިއާ އަށް އެކްސްޕޯޓު ކުރެވޭނެ ކަމަށް ރައްޔިތުންގެ މަޖިލިހުގެ މަކުނުދޫ ދާއިރާގެ އެމްޑީޕީގެ މެމްބަރު މުހައްމަދު ރާއީ މިއަދު ވިދާޅުވެއްޖެއެވެ.\n"އެމްސީޕީ ލިންޒް" ނަމަކަށް ކިޔާ ކާގޯ ފެރީއަކީ 380 ކޮންޓެއިނަރު، އަދި 3،000 މެޓްރިކް ޓަނުގެ ބްރޭކް ބަލްކް ކާގޯ ކެޕޭސިޓީ ހުރި ފެރީއެކެވެ. އަދި އެ ފެރީގެ ދިގު މިނުގައި 117 މީޓަރު ހުންނާނެއެވެ. ފެރީ ފުރަތަމަ ފުރައިގެން އިންޑިއާގެ ޓުޓިކޮރަން އިން ދާނީ ކޮޗިންއަށެވެ. އޭގެ ފަހުގައި، އެންމެ ފުރަތަމަ އަންނާނީ ހދ. ކުޅުދުއްފުއްޓަށެވެ. ކުޅުދުއްފުއްޓަށް ފަހު، ފެރީ އަންނާނީ މާލެއަށެވެ.\nކޮޗިން ފެރީ އެކްސްޕޯޓުއަށް ހުޅުވުނު އާ ދޮރު، ކާށި، ރޯނު،ފަން، ބޮލި،ލޮނުމަސް، ހިކިމަސް، ރަށުގައި އުފައްދާ ކާތަކެތި (ކާޖާ) ޕެކެޓް ކޮއްފައި، އަދި ބާދަނގަޑު، މުޅި ރާއްޖޭގެ ރައްޔިތުންނަށް ފަހިވެގެންދާ ފަހި ފުރުސަތެއް. 🙏 @ibusolih https://t.co/rdfKsQjPGm\n— Mohamed Raee / Makunudhoo Constituency (@Mraee12) September 21, 2020\nމި ފެރީގައި ހަތަރު ބިލިއަނަށް ވުރެ ގިނަ ރުފިޔާގެ މުދާ އުފުލޭނެ ކަމަށް ލަފާ ކުރެވެއެވެ. އޭގެ ތެރޭގައި ކާބޯތަކެއްޗާއި ސިއްހީ ސާމާނާއި ބޭހާއި އަންނައުނާއި ފަރުނީޗަރާއި ދަގަނޑާއި އިލެކްޓްރޯނިކް ސާމާނާއި ވެހިކަލް ފަދަ މުދާތައް ހިމެނެއެވެ. އަދި މި ފެރީ މެދުވެރިކޮށް، ރާއްޖޭގައި އުފައްދާ ބައެއް ތަކެތި އިންޑިއާ އަށާއި ޔޫރަޕްގެ އެކިއެކި ގައުމުތަކަށް އެކްސްޕޯޓް ކުރުމަށް މަގުފަހިވާނެއެވެ.\nރާއީ ކުރެއްވި ޓުވީޓެއްގައި ވިދާޅުވީ "ކޮޗިން ފެރީއަކީ" އެކްސްޕޯޓަށް ހުޅުވުނު ދޮރެއް ކަމަށެވެ.\nވަރަށް ބޮޑަށް ޝުކުރިއްޔާ 🙏 @MohamedNasheed @abdulla_shahid @faya_i @aishath_nahula https://t.co/tnUeKuOScb\nއެގޮތުން ކާށި، ރޯނު، ފަން، ބޮލި، ލޮނުމަސް، ހިކިމަސް، ރަށުގައި އުފައްދާ ކާތަކެތި (ކާޖާ) ޕެކެޓް ކޮށްފައި އަދި ބާ ދަގަނޑު އެކްސްޕޯޓް ކުރުމުގެ ފުރުސަތު ދިވެހިންނަށް އޮންނާނެ ކަން ރާއީގެ ޓުވީޓުގައި ފާހަގަ ކުރެއްވިއެވެ.\nއޭގެ ފަހުގައި ރާއީ ވަނީ ފޮރިން މިނިސްޓަރު އަބްދުﷲ ޝާހިދާއި ރައްޔިތުންގެ މަޖިލިހުގެ ރައީސް މުހައްމަދު ނަޝީދާއި ޓްރާންސްޕޯޓް މިނިސްޓަރު އައިޝަތު ނަހުލާ އާއި އިކޮނޮމިކް މިނިސްޓަރު ފައްޔާޒް އިސްމާއިލް ޓެގް ކުރައްވައި އެ ބޭފުޅުންނަށް ޝުކުރު ދަންނަވައިފައެވެ.\nއިންޑިއާ އާއި ރާއްޖެއާ ދެމެދު އެކި ގޮތް ގޮތުން ވިޔަފާރީގެ ގުޅުން ގާއިމްކޮށްފައި އޮންނަތާ އެތައް އަހަރެއްވެއްޖެއެވެ. އިންޑިއާގެ ހައި ކޮމިޝަނުން ވިދާޅުވި ގޮތުގައި ކާގޯ ފެރީ ހިދުމަތުގެ އަމާޒަކީ ދެ ގައުމުގެ މެދުގައިވާ ވިޔަފާރީގެ ގުޅުން ބަދަހިކޮށް ދެ ފަރާތަށް ދިމާވާ ލޮޖިސްޓިކްސްގެ ދަތިކަން ފަސޭހަ ކުރުމެވެ.\nމިދިޔަ ހޯމަ ދުވަހު "ވަގުތަށް" ދެއްވި އިންޓަވިއުއެއްގައި އިންޑިއާ ސަފީރު ސަންޖޭ ސުދީރު ވިދާޅުވީ އިންޑިއާ އާއި ރާއްޖެއާ ދެމެދު ވިޔަފާރީގެ ގުޅުން ބާއްވަމުން އަންނަތާ އެތައް އަހަރެއް ވެފައިވާ އިރު، ކާގޯ ފެރީގެ ހިދުމަތް ފެށުމަކީ ދިވެހިންނަށް އެތައް ފައިދާއެއް ކުރާނެ ކަމެއް ކަމަށެވެ. ހާއްސަކޮށް، ދިވެހި އުފެއްދުންތައް ޔޫރަޕަށާއި އޭޝިއާގެ ސަރަހައްދުތަކަށް އެކްސްޕޯޓު ކުރުމަށް މިއީ ހުޅުވޭނެ ދޮރެއް ކަމަށް އޭނާ ވިދާޅުވިއެވެ.\nކާގޯ ފެރީގެ ސަބަބުން ރާއްޖެ އިން އެކްސްޕޯޓް ކުރާ މުދާތައް ހަމައެކަނި ދާނީ އިންޑިއާ އަށް އެކަނި ނޫން ކަމަށް ސަފީރު ވިދާޅުވިއެވެ. އެކަމުގެ ސަބަބުން ރާއްޖޭގެ މުދާތައް އެހެން ގައުމުތަކަށް ދިއުމުގެ ފުރުސަތު އެބައޮތް ކަމަށް އޭނާ ވިދާޅުވިއެވެ.\nސެޕްޓެމްބަރު 21, 2020 18:54\nކޮބާ ފެން ފޯއް ވިއްކޭނެތަ ފެންފޯއް ސަރުކާރު މުޅި މާލެ ވަށާ ފެންފޯއް އިންދަންވީނު ބަބުކޭލާ ވަރަށްފައިދާވާނެ\nސެޕްޓެމްބަރު 22, 2020 09:06\nކޮއްކޮމެނޭ ޖަޒީރާ ވަންތަކަމޭ ފަހަތަށް 50 އަހަރު އަހރުމެން ކާފަ ކާފަ ދަރ=ތުރުކުރި ބޮލި ހިފައިގެން އެދުވަސްތަމީ\nސެޕްޓެމްބަރު 21, 2020 19:02\nކުމުންދޫ މީހެއްވިއްޔާ ރާއީ ދަންނާނެ! ރާއީމެންގެ "ސިއްރު"ވިޔަފާރި މުޅި ތިލަދުންމައްޗައް ފުޅާކުރެވޭނެތީ މިހާރު އެހުރީ ވަރަށްއުފަލުންނެވެ.\nސެޕްޓެމްބަރު 21, 2020 19:08\nކާށި ފަން ބޮލި މިތަކެތި މިއުޅެނީ ގިނަވެގެންތޯ. ކަނޑުކޮސް ވާހަކަ ނުދައްކާ ހުރިއްޔާ މާރަގަޅުވާނެ.\nސެޕްޓެމްބަރު 22, 2020 00:55\nމިހާރުވެސް މިއުޅެނީ ކާލާނެކާއްޓެއް5ރުފިޔާއައްވެސް ނުލިބިގެން އަމުދުން ރޯދަމަހު 10ރ 15ރ އައްވެސް އަރައިގެންއެބަދޭ ދެންނުލިބޭނެ ގަންނަންވެސްް ދާންޖެހޭނީ ދެކޮޅު ޓިކެޓު ނަގައިގެން އިންޑިއާއައް ކާށިގަންނަން😡\nސެޕްޓެމްބަރު 21, 2020 19:13\nސެޕްޓެމްބަރު 21, 2020 19:21\nކަލޯ ތި އުޅެނީ 21 ވަނަ ޤަރުގަ ކަން އެނގޭތަ؟؟؟ މިކަހަލަ ގަމާރު މީހުން މިއުޅެނީ ގާނޫނު ހަދާ މަޖިލީހުގަ..\nސެޕްޓެމްބަރު 21, 2020 19:38\nރާއި މޮޔަފުލުވީތޯއެވެ ތިކީހުރިހާއެޗެވެ އިންޑަޔާގާ މާއަގުހިޔޮ\nސެޕްޓެމްބަރު 21, 2020 19:52\nކަލޭ ދޭބަލަ ތިތާ ރައްޔިތުންގެ ލޭބޯން ނޫޅެ ބޮލި ހިލަން މަކުނުދޫއަށް. މިމޮޔަމީހާއަށް ނޭނގޭތަ މީ ބޮލި ހިލާ ޒަމާނެއް ނޫންކަން.\nތިދަމުން ރާއްޖޭގެ އަންހިންކުދިންގެ އިއްފަތްތެރިކަން ނުގެންދިޔެއްޔާ ރަގަޅު\nސެޕްޓެމްބަރު 21, 2020 19:59\n\_ކާށި އެއީ އިންޑިޔާގަ ނެތް އެއްޗެއްތަ؟ ރޯނާ ފަނބޮޑި އެއީ އިންޑިއާ މީހުން ކީއްކުރާ އެއްޗެއްތަ؟ އިންޑިއާގަ ގިނައީ ތަރުކާރީކާ މީހުން މަސްކެއުން ހަރާމް މީހުން މަހާ ކާއްޓާ ފަންބޮޑިއާ ދަރުމާރާ ރޯނު ބޮނޑިއާ އިންޑިޔާއަށް އެކްސްޕޯޓުކުރެވޭނެ ދޯ އެގޭ ބަދަލުިގައި ރާއްޖެއަށް އޮބި ނޯންނަ ވަރަށް ޑުރަގާ ހަތިޔާރާ މިނޫނަށް އިންޑިޔާގެ މުސްލިމުންނާ ދެކޮޅު ލާދީނީ ސަޤާފަތާ އާދަކާދަޔާ ޤާނޫނާ ޚިލާފު އެތައްކަމަކަމެއް ރާއްޖެއަށް އިންޕޯޓުކުރުމަށް ހުޅުވާލެވޭ ބޮޑުދޮރެއްތީ ތީ ނުރައްކަލުން ފުރިގެންވާ މަކަރުވެރި ބޮޑު އެޖެންޑާއެއް\nސެޕްޓެމްބަރު 21, 2020 20:00\nކަލޯގަޔާ ތިއުޅެނީ އިބުނި ބަތޫތާގެ ޒަމާނުގަދޯ އަހެން ކުދިން އިމްޕޯޓް އެކްސްޕޯޓް ނުކުރައްޗޭ އެހެންޏާފަހެ މަ ބޮޑު ބިރު ހުންނަނީ ރެޕިސްތާނުވިއްޔަ ކުޅުދުއްފުށީ ޓީން އޭޖު ކުދިންނާ މައިން ބަފައިން ހޭވެރިވޭ\nސެޕްޓެމްބަރު 21, 2020 20:01\nގަމާރުންބާ މިއުޅެނީ ހައްހައް!\nސެޕްޓެމްބަރު 21, 2020 20:06\nމިކަހަލަ ދެބޯކާޅުން ރައްޔިތުންގެ މަޖިލީހަށް އައިސްގެން ގޮވަނީ ހުސްމޮޔަ. ސާބަހޭ ކަލޯ!\nސެޕްޓެމްބަރު 21, 2020 20:17\nމީނާ މިއީ ފާޑެއްގެ ލޮޖިސްޓިކެއް ހަދައިގެން އުޅޭ މީހެއް. އެހެންވީމައި މީނައަށް އެނގޭނެ އިމްޕޯޓް އެކްސްޕޯޓްކުރާންވާ އެއްޗެހިވެސް. އަނގައެއް އޮތީމައި ތިބެގެން ވާހަކަދެއްކޭނެ .\nސެޕްޓެމްބަރު 21, 2020 20:22\nރާއީ އަށްވުރެ މޮޔައީ ރާއީ މަޖިލީހަށް ހޮވި މީހުން\nރާއީ ބުނަންތަ އިންޑިއާ އިން ތިފެށި ފެރީއަކީ ޖަމަލުފޮޑިއެއް3މަސްވެސް ނުވާނެ ހުއްޓާލާނެ .\nސެޕްޓެމްބަރު 21, 2020 20:25\nފެރީ ހުއްޓާލާ ނޫނީ އެމްޑީޕީ އަކަށް ދެން ދުވަހަކުވެސް ވޯޓެއް ނުލިބޭނެ.. މިހިސާބުން ނިމިނީ..\nއިންޑިޔާފެރީ ނޫނީ އަހަރެންގެ ސަޕޯޓު.. ނޯ މޯ ޓޮލަރެންސް.\nސެޕްޓެމްބަރު 21, 2020 20:31\nމީ އަނެކުނަށް ކޮވިޑް ޖައްސަން ބުނި ޖަރާސީމުތަ؟\nސެޕްޓެމްބަރު 21, 2020 20:33\nމީހަކު މޮޔަވިއަސް ތިއީ ބޮޑުވަރެކެވެ. ރާއީ ހުރީ ހަމާގައިތޯ ޓެސްޓުކުރަން ޖެހެއެވެ. ތަންދޮރު ނުދަންނަ ދުނިޔެ ހަމަ ލޮލަށް ނުފެންނަ މިކަހަލަ "ބރާނތިނ'' މަޖުލީހުގައި ތިބެގެން ހެދެނެ ޤާނޫނުގެ ފެންވަރު ދެން ވަޒަންކޮށްލައްވާށެވެ.\nސެޕްޓެމްބަރު 21, 2020 20:34\nތިފެރީއަކީ އިންޑިއާ އިން ރާއްޖެއައް އެތެރެ ކުރާ ހިލަވެލި އެއްޗެހި ގެންނަން އުޅޭ ދިވެހި ކުންފުނިތަކުގެ މަސައްކަތް ހުއްޓުވަން ވެގެން ކޮއްގެން އުޅޭ ހިޔަޅު ރޭވުމެއް މިހާރުވެސް ރާއްޖެއައް އިންޑިއާއިން އެތެރެ ކޮއް މާލޭގަ ހުރިހާއެއްޗެއް ވިއްކަނީ އިންޑިއާ މީހުން އެމީހުންގެ ފިހާރަތަކުގަ މުޑުވާލި ކިއާ ބަޔަކު އުޅޭނެ ހުރިހާ އެއްޗެއް ގެނެސް އަގު ބޮޑުކޮއް ވިއްކާމީހުން.\nސެޕްޓެމްބަރު 21, 2020 20:42\nމޮޔައަކަށް ވޯޓުދިން ްެންމެނަށް ވެދުންސަލާމް.\nސެޕްޓެމްބަރު 21, 2020 20:53\nރާއީ ތިބޭފުޅާ ދުވަހަކުވެސް ރާއްޖެއިން ބޭރައްދަތުރެއް ކުރެއްވިންތޯ؟ ރާއްޖޭގެ ވަރައްގިނަ މީހުން އިންޑިއާގެ ޓުރެވިން ޑުރަމައް ވެސް ދަތުރުކުރޭ އެކަމަކު ހީވާގޮތުން ރާއި ފުރަތަމަވެސް މަކުނުދޫ އިން މާލެއައް އައީ ތިދައްކާ ވާހަކައިން (މަޖިލިސް މެމްބަރަކައް ހުރެ )ލަދުން ބޯހަލާކު..\nޞުރުމުތި ލާލް ޗައުދަރީ\nސެޕްޓެމްބަރު 21, 2020 21:25\nކަޑިކިން ލޯވަޅު އެޅި ޒަމާން ހިގައްޖެ..މަގޫ ފަތާއި ހިރިގަލާއި ބޮއްޔާއި ރުއްލަކުޑި، ފަންޖިފުޓި، ކޮއްކޯ މިއަދަކު ނުދާނެ އަންހެންވެރިންވެސް ކަނޑިކިގަޑު އަރުވާ ޖަހާގެން ބޮލިހިލަން...ތަރައްގީ ނުވާ މީހާ.\nސެޕްޓެމްބަރު 21, 2020 21:52\nމާ ބާރުބާރަށް ހަޅޭ ނުލަވާ އަމިއްލަ ޕާޓީ ޒިންމާދަރު ކުރުވުން މާ ރަނގަޅުވާނެ! ސަރުކާރުން މިހާ ބޮޑު ކަންތައްތަކެއް ކުރަމުންދާއިރު ސިޓީ ކައުންސިލަކަށް ނޭނގޭ! ޕޯރޓަކަށް ނޭނގޭ! ކުޅުދުއްފުށި އެހެނިހެން މުޢައްސަސާތަކަަކަށް ނޭނގޭ! މިއީ ތަންކޮޅެއް ބޮޑުވަރު! މީނާގެ ކަމަކީ އަންނި ލޮއްސަން ކަނޑޫ ދިނުން. މި ތަންކޮޅެއް ބޮޑުވަރު.\nސެޕްޓެމްބަރު 21, 2020 22:10\nމަަނިކުފާނު ތިޔާއުޅުއްވަނީ ބަސަރާއަށް ކަދުރު ވިއްކަވަން ދެއްތޯ ؟ މިކަހަލަ ދެއުޅި އެއްނުވާމީހުން ގައުމުގެ އިސްމަގާމު ތަކަަށް އިސްކުރީމަ ދެން ގިޔާމަތައް އިންތިޒާރު ކުރުމަށް ވަނީ\nމިމަނިކުފާނަށް ހީވަނީ ހުރިހާ ދިވެހިންވެސް މިމަނިކުފާނުހާ ގަމާރުވާނެހެން\nސެޕްޓެމްބަރު 21, 2020 22:29\nކާށި، ހިކި މަސް، ފަން، ބޮލި ތީ އިންޑިޔާ ގަ ކުނުހެން ލިބެން ހުރި އެއްޗެސް ....\nސެޕްޓެމްބަރު 21, 2020 22:37\nތިޔަ ފެރީން ރާއްޖެއަށް އެންމެ ގިނައިން އިމްޕޯޓުކޮށްދޭނީ ކޮވިޑު އަދި އިތުރު ބަލިތައް ދުނިޔޭގަޗެސް އެންމެގިނަ ރޭޕްކޭސްތައް އުފަންވާ ޤައުމު ކޮންމެ6ސިކުންތަކުން ރޭޕްކޭހެއް އެކަން މިޤައުމުގަވެސް އަށަގެނެވުނީމަ އެމްޑިޕިއަށް އޯކޭ ވާނެ ދެން ގެރިޔަށް އަޅުކަންކުރަން ފެށުނީމަ\nސެޕްޓެމްބަރު 21, 2020 22:39\nމި ދާއިރާގަ ކިޔަވައިގެންހުރި ބުއްދި ސަލާމަތުންހުރި މީހަކު މަޖިލީހަށް ކުރިމަތިލާން ހަމަ ނެތީތަ؟\nސެޕްޓެމްބަރު 21, 2020 22:46\nކޮބާމިއޮތީ ދަނޑުވެރިން ދަޑުވެރިކަންހުއްޓާލާފަ ބޮލިހިލަންދާންޖެހޭދުވަސް އައިސްފަ ހުރިހާދަނޑުވެރިން ފަރަށް ބޮލިހިލަންދާންތައްޔާރުވޭ\nތީ ސީދާ އެމްޑީފީ އައް ކުރި ޖެއް ސުމެއް\nސެޕްޓެމްބަރު 21, 2020 22:48\nމީދާކޭ އުނބާ،ފަންތޮއްޓާ،ހދމީހުން ރޭ ގުޔާ. ކުކުޅުގުއި އެކްސްޕޯރޓް ކޮށްބަލަ....ކަޅުވެނާ،ގާކޮޅާވެސް\nސެޕްޓެމްބަރު 21, 2020 22:58\nތި ފެރީގެ ސަބަބުން ހަލާކުވެގެންދާނީ ޒުވާން ޖީލު ކަމަށް ބޮޑަން ލަފާކުރެވެނީ\nސެޕްޓެމްބަރު 21, 2020 22:59\nމީ ހަމަރަގަޅަްވެސް ބޮލުރިދި ކެޑިފަ ހުރި ޖާހިލެއް\nސެޕްޓެމްބަރު 21, 2020 23:29\nއަހަރުމެން ބޭނުން ތި ފެރީގަ ގެންގޮސް ބާ ދަގަނޑާ އެކީ ރާއީވެސް ވިއްކާލަން. ދާއިރާޔަށް އެއްވެސް ބޭނުމެއް ހިފޭ މީހެއްނޫންތީކީ. މުޅިން މިކަހަލަ ކޮސް އަނގަތަޅަނީ\nސެޕްޓެމްބަރު 21, 2020 23:37\nކަލޭ ގާގަ ހުރި އިސްތަށި އެކްސް ޕޯޓުކުރެވޭނީ މިއުޅެނީ މިރާއްޖެޔައް ބޭނުންވާވަރައްވެސް ކާށިނުލިބިގެން މިކަހަލަ ރޯނު އެދުރުން ވަކަރުގޭ މަޖިލީހައް ހޮވީމަ ވާނީމިހެން\nސެޕްޓެމްބަރު 22, 2020 00:07\nގަމާރުވިޔަސްދެން މިދެން ބޮޑުވަރު، ލަދެއްނުގަނޭބާ ހިތަތްއަރާ ތިތާ ކޯޓްފަޓުލޫން ލައިގެން ހުންނައް.. ކުލަޔައްޓަކައި ހޭބަލިފުޅުތިވަނީ...\nސެޕްޓެމްބަރު 22, 2020 00:28\nމިަކުނުދޫއިން އުފައްދައިގެން އިންޑިއާ މާރކެޓަށް ފޮނުވާނެތަކެތިތޯ. ޢެހެންވެއްޖެނަމަ ވަރަށްވެސް ރަނގަޅު. މިތަކެތި އިރަކު ރާއްޖޭންބޭރުކުރިނަމަވެސް މިއަދު މިއޮތީ އެކޮޅު މިކޮޅަށްޖެހިފައި. މިއަދު ކާށި އިންޑިއާއިން އެތެރެ ކުރީމާ މާއަގުހެހޮކޮށް ލިބޭ. ޔޫރަޕަށް ފޮނުވާމުދާ ފައިދާ ނަގާނި މޯލަޑިވްސް ލޭބަލްގައި އިންޑިއާއިން. ޢުތުރުގެ ދަނޑުވެރިން ކުޅުދުއްފުށީ ބާޒާރަށް ވިއްކާ ތަރުކާރީކޮޅު ވިއްކައިގެން ލިބުނު އާމްދަނީ ގެއްލި ދިޔައީ\nސެޕްޓެމްބަރު 22, 2020 00:37\nރާއީވެސް އެކްސްޕޯޓު ކޮއްލެވޭނެ.\nސެޕްޓެމްބަރު 22, 2020 01:23\nތިޔަ މީހުން މިތަނައް އިންޕޯޓް ކުރާނީ ކުރޯނާ ވައިރަސް ނޫންބާ މުޅިދުނިޔޭގަ އެންމެ ބާރައް ކޮރޯނާ ފެތުރެމުން ދާގައުމަކީ އިންޑިއާ އެހެންވީމަ މިދަނޑިވަޅު ތިޔަފަދަ އަމަލެއް ހިންގާނީ މިބަލި މިގައުމައް އިތުރައް ޖައްސާ ގައުމު ފަނާ ކުރަންއެޅޭބަޔެއް ކޮބާތޯ އެޗްޕީސާއޭ ތިޔަކިޔާ ތަނުގެ ގަވާއިދު ރައްޔިތުން ގަވާދާއި ޙިލާފަށޭކޭ ކިޔާފަ ޖޫރިމަނާމިކުރަނީ މިގައުމުގެ ނިކަމެތި ރައްޔިތުން މިމީހުންގެ އަމަލްތައް ދިމާ އިދިކޮޅު ކޮންމެ ރެޔަކު ޓީވީ ތަކައް އަރާ ރައްޔިތުން ރަތް މަހައް ނުކިޔާ ވަރައް އެއްޗހިމިކިޔަނީ ފަރުދީ ޒިންމާ އޭ ކިޔާފަ ފަރުދީ ޒިންމާގަ ތިޔަ އިންޑިއާ މީހުން ހުއްޓު ވޭނެތޯ\nސެޕްޓެމްބަރު 22, 2020 03:10\nކަލޯތިޔަ އުޅެނީ 10 ވަނަގަރުނުގެ މެދުތެރޭގަ ހިނގާބަލަ މަށާއެކު މަކުނުދޫ ފަރަށްއެރެން ބޮލިހިލަން ކެރޭނެތަ ނޫނީ ހިނގާބަލަ މަށާއިއެކު ބޮނބި ފާކުރަން މޫދަށް އެރެން ތިޔަހާ ކެރެންޏާ....\nސެޕްޓެމްބަރު 22, 2020 13:16\nޢިންޑިޔާ ފެރީ މީ ބޮލިހިލަން ބޮލި ވިޔަފާރި ކުރަން ގެންނަ އެއްޗެއް. ޗަކޮއި އެފެރީން އެއްޗިހި ގަނެފަ ދޭނީ ރުފިޔާޔަށް ބޮލި ލާއްސެއް އިގޭ.


Nepal vissara: maruvi meehunge adhadhu ithuruvanee! Dhivehi Raajje ge hamdharudheege message eh fonuvaifi - The Press\nނޭޕާލް ވިއްސާރަ: މަރުވި މީހުންގެ އަދަދު އިތުރުވަނީ! ރާއްޖޭން ހަމްދަރުދީގެ މެސެޖެއް ފޮނުވައިފި\nއައިޝާ ރީމާ 14 July 2019, 16:48\nއޭޕްރިލް 1 ވަނަ ދުވަހު ނޭޕާލްއަށް ކުށްލި ގޮތަކަށް ކުރިމަތިވި ތޫފާނުގައި ގެދޮރު ގެއްލިފައިވާ މީހެއް/ފޮޓޯ: އީވްނިންގް ސްޓޭންޑަޑް\nނޭޕާލްއަށް ކުރަމުންދާ ގަދަ ވިއްސާރާގައި މަރުވި މީހުންގެ އަދަދު 40 އަށްވުރެ މައްޗަށް އަރައިފިއެވެ.\nނޭޕާލް ފުލުހުން މައުލުމާތު ދޭ ގޮތުގައި ބޯކޮށް ވާރޭވެހުމުގެ ސަބަބުން ހިނގި އެކި ހާދިސާތަކުގައި މަރުވި މީހުންގެ އަދަދު 43 އަށް އަރާފައިވާއިރު، ވީނުވީ އެއް ނޭނގި ގެއްލިފައިވާ މީހުންގެ އަދަދު ވަނީ 24 އަށް އަރާފައެވެ. މީގެ އިތުރުން 20 މީހަކަށް އެކި ވަރުގެ ޒަހަމްތައް ލިބިފައިވާކަމަށްވެސް ނޭޕާލްގެ ފުލުހުން މައުލޫމާތު ދެއެވެ.\nބުރާސްފަތި ދުވަހުން ފެށިގެން ނޭޕާލްއަށް ކުރަމުންދާ ގަދަ ވިއްސާރާގައި އެގައުމުގެ ދަތުރުފަތުރުގެ ނިޒާމަށްވެސް ވަނީ ބޮޑެތި ބުރޫތަކެއް އަރާފައެވެ.\nނޭޕާލްއަށް މިހާރު ކުރަމުންދާ ވިއްސާރައާއި ގުޅިގެން ދިވެހިރާއްޖޭގެ ރައީސުލްޖުމްހޫރިއްޔާ އިބްރާހީމް މުޙައްމަދު ސޯލިހުވަނީ ނޭޕާލްގެ ބޮޑުވަޒީރު ކޭޕީ ޝަރުމާ އޯލީއަށް ޙަމްދަރުދީގެ މެސެޖެއް ފޮނުއްވާފައެވެ.\nނޭޕާލްއަށް މިހާރު ކުރަމުންދާ ވިއްސާރައާއި ގުޅިގެން ފެންބޮޑުވުމުގެ ހާދިސާތަކާ ބިންގަނޑު ކަނޑައިގެން ދިއުމުގެ ހާދިސާތައް ހިނގާ، މީހުންގެ ފުރާނައާއި މުދަލަށް ގެއްލުންވީ ވާހަކަ އަޑުއެއްސެވީ ފުން ހިތާމައާއިއެކުގައި ކަމަށާ، މި ހާދިސާތަކުގައި ފުރާނަ ގެއްލިދިޔަ މީހުންގެ އާއިލާތަކަށް ތައުޒިޔާ ދަންނަވާކަން ރައީސްގެ މެސެޖުގައި ވަނީ ފާހަގަކުރައްވާފައެވެ.\nނޭޕާލްއަށް ކުރިމަތިވެފައިވާ ގައުމީ ކާރިސާގެ މި ދަނޑިވަޅުގައި ދިވެހި ސަރުކާރާ ރައްޔިތުންގެ ފަރާތުން ނޭޕާލްގެ ސަރުކާރާ ރައްޔިތުންނަށް ޙަމްދަރުދީ ފޮނުއްވާކަންވެސް ރައީސްގެ މެސެޖުގައި ވަނީ ބަޔާންކުރައްވާފައެވެ.\nނޭޕާލުގެ އެކި ހިސާބުތަކުގައި ފެންބޮޑުވެ، ބިންގަނޑު ކަނޑައިގެން ދިޔުމުގެ ހާދިސާތައް ހިނގާ، ގިނަ ބަޔަކު މަރުވެފައިވާތީ އެކަމުގެ ހިތާމައިގައި ދިވެހި ހާރިޖީ ވަޒީރު އަބްދުﷲ ޝާހިދުވެސް ވަނީ ނޭޕާލުގެ ފޮރިން މިނިސްޓަރު، ޕްރަދީޕް ކުމާރް ގިޔަވާލީއަށް ތައުޒިޔާގެ މެސެޖެއް ފޮނުއްވާފައެވެ. މިހިތާމަވެރި ވަގުތުގައި ނޭޕާލް ރައްޔިތުންނާއި ސަރުކާރާއި ޚާރިޖީ ވަޒީރަށް، އަދި ވަކިން ޚާއްސަކޮށް މަރުވި މީހުންގެ އާއިލާތަކަށް ތައުޒިޔާ ދަންނަވާކަމަށް މިނިސްޓަރު ޝާހިދު މެސެޖުގައި ވިދާޅުވެފައިވާކަމަށް ދިވެހި ހާރިޖިއްޔާއިން މައުލޫމާތު ދެއެވެ.\nމީގެ އިތުރުން، ފެންބޮޑުވުމުގެ ސަބަބުން ލިބުނު ގެއްލުންތަކުން އަރައިގަތުމަށް ކުރެވޭ މަސައްކަތްތަކަށް ކާމިޔާބީއަށް އެދިވަޑައިގަންނަވާކަންވެސް މިނިސްޓަރު ޝާހިދުގެ މެސެޖުގައި ފާހަގަކުރައްވާފައިވާކަމަށް ދިވެހި ހާރިޖިއްޔާއިން ބުނެއެވެ.\nނޭޕާލްއަކީ ބޭސްވެރިކަމުގެ ރޮނގުން ގިނަ އަދަދަކަށް ދިވެހި ދަރިވަރުން ތައުލީމު ހާސިލުކުރުމަށް ގޮސް އުޅޭ ގައުމެކެވެ. ނަމަވެސް މި ވިއްސާރާގައި އެއްވެސް ދިވެއްސެއްގެ ފުރާނައަށް ނުރައްކާވެ، ހާލުގައިޖެހިފައިވާކަމުގެ މައުލޫމާތެއް ދިވެހި ހާރިޖިއްޔާއިން ހާމަކޮށްފައެއް ނުވެއެވެ.\nކުރިއަށް އޮތް ދެތިން ދުވަހުވެސް ނޭޕާލްގެ އެކި ހިސާބުތަކަށް ގަދައަށް ވިއްސާރާކުރާނެ ކަމަށް އެގައުމުގެ މުސުން ކުރިއަށް ލަފާ ކުރާ ފަރާތްތަކުން ބުނެއެވެ.\nއިތުރު ލިޔުންތައް އިބްރާހިމް މުހައްމަދު ސޯލިހް ދުނިޔެ


ޕީޕީއެމް ފުނާޑުން ހަވީރު ސަޔެއް ބާއްވަނީ – Mikal News\nޕީޕީއެމް ފުނާޑުން ހަވީރު ސަޔެއް ބާއްވަނީ\nޕީޕިއެމުން އެންމެފަހުން ފުވައްމުލަކުގައި ބޭއްވި ސައިކަލު ބުރުގެ ބައިވެރިން\nޕްރޮގްރެސިވް ޕާޓީ އޮފް މޯލްޑިވްސް، (ޕީޕީއެމް) ފުވައްމުލަކު ފުނާޑުގެ ފަރާތުން ހަވީރު ސަޔެއް ބޭއްވުމަށް އެޕާޓީގެ މެންބަރުންނަށް ދައުވަތު ދީފިއެވެ.\nމި ސައި ބޭއްވުމަށް ހަމަޖެހިފައިވަނީ މި ނޮވެމްބަރު މަހު 26 ވާ ބުރާސްފަތި ދުވަހުގެ ހަވީރު 4.30 ގައި ފުނާޑު ”ފުރޮންޓް” ގޭގައެވެ. މިއީ ޕީޕީއެމް ފުވައްމުލަކު ފުނާޑު ސްޓިއަރިން ކޮމެޓީގެ ފަރާތުން ކުރިޔަށް ގެންދާ ހަރަކާތެކެވެ.\nމިހިނގާ ނޮވެމްބަރު މަހު 14 ގައި ޕީޕީއެމް ފުނާޑު ސްޓިއަރިން ކޮމެޓީ ހޮވުމުގެ ވޯޓު ނެގުން ފުވައްމުލަކުގައި ހުންނަ ބިލަބޮންގ ސްކޫލްގައި ބާއްވާފައި ވެއެވެ. ނަމަވެސް ޕީޕީއެމްގެ ޚަބަރުތައް ގެނެސްދޭ ޕީޕީއެމް ފުވައްމުލައް ފޭސްބުކް ޕޭޖުން އެ ވޯޓުގެ ނަތީޖާތައް އިއުލާންކޮށްފައެއް ނުވެއެވެ.\nޕީޕީއެމް-ފުނާޑު ހަވީރު ސައި\nޕީޕީއެމް ފުނާޑު އަވަށުގެ ސްޓިއަރިން ކޮމެޓީގެ އާއްމު މެމްބަރުކަމަށް3މީހަކު ކުރިތިލާފައި ވެއެއެވެ. އެއީ:\nމުހައްމަދު ރިޔާޒު ލަކަނޫގެ އާއި\nއިބްރާހިމް ހަސަން (ޖަރުމަނު)، އެކުމީ އާއި\nމުހައްމަަދު އަބްދުﷲ (ކުޑޭ)، ހުރާ އެވެ.\nއަންހެން މެމްބަރު ކަމަށް ކުރިމަތިލީ ފާތިމަތު ރަޝީދާ، ނެއިލް އެވެ.\nޒުވާން މެމްބަރު ކަމަށް ކުރިމަތިލީ ފާތިމަތު ރުޚުޝާ ފްރޮންޓް އެވެ.\nޕީޕިއެމް ފުނާޑް ސްޓިއަރިން ކޮމެޓީ\nފުވައްމުލަކު ފުނާޑު އަވަށުން ސްޓިއަރިންގ ކޮމިޓީއެއް ނެގިިއިރު ފުވައްމުލަކުގެ އަނެއް7އަވަށުން ސްޓިއަރިން ކޮމެޓީއެއް ނެގިކަމުގެ މައުލޫމާތު އާއްމުކޮށް ހާމަކޮށްފައެއް ނުވެއެވެ.\nފާއިތުވި އޮގަސްޓް މަހު ޕީޕީއެމް ފުވައްމުލަކުން ވަނީ ފުވައްމުލަކުގައި ސައިކަލް ބުރެއް ވެސް ބާއްވާފައެވެ. އެސައިކަލް ބުރު ކުރިޔަށް ގެންގޮސްފައިވަނީ ވަނީ “ރާއްޖެ ވިއްކުމާއި ދެކޮޅަށް” ހިންގާ އިދިކޮޅު ހަރަކާތެއްގެ ގޮތުގައެވެ.\nއެ ސައިކަލް ބުރުގައި ގިނަ އަދަދެއްގެ މީހުން ބައިވެރިވެފައި ވެއެވެ.\nޕީޕިއެމުން އަންނަނީ އެ ޕާޓީގެ ފަރާތުން ރައީސްކަން ކުރެއްވި ކުރީގެ ރައީސް ޔާމީނު މަނީ ލޯންޑަރިންގެ ކުށުގައި ޖަލަށް ލީތާ އަހަރެއް ހަމަވުމާއި ދިމާކޮށް ރައީސް ޔާމީނު މިނިވަންކުރަން ގޮވާލައި މުޅި ރާއްޖޭގައި މުޒާހަރާކުރަން ނިންމާފައެވެ. ނަމަވެސް މިހަރަކާތުގެ ބައެއް ފުވައްމުލަކުގައި ކުރިޔަށްގެންދާނެކަމަކަށް ޕީޕީއެމް ފުވައްމުލަކުން އަދި ހާމަކޮށްފައެއް ނުވެއެވެ.\nޕީޕީއެމް ފުވައްމުލައް އިން އޮގަސްޓް 28 ގައި ބޭއްވި ސައިކަލް ބުރު ބަނދަރު ސަރަހައްދަށް ނިންމުމަށްފަހު ފޮޓޯއަކަށް…\nޕީޕީއެމްގެ ‘ނަގައި ހާލި’ މާދަމާ ރޭ ބާއްވަނީ\nޕީޕީއެމް ޕްރަމަރީގެ ވޯޓުލުން މިއަދު ހަވީރު ބާއްވާނީ\nޕީޕީއެމް ޓިކެޓްގައި ކައުންސިލް އިންތިޚާބަށް ކުރިމަތިލުމުގެ ފުރުސަތު 13 ޖެނުއަރީއަށް\nޕީޕީއެމް ތިންފަށް ވިޔަ ނުދިނުމަށް ކުރީގެ ރައީސް ޔާމީނު އެދިއްޖެ


'Vaccine nujehumuge hithaama eba kurevey, avahah enmen vaccine jahaa'\nވެކްސިން ނުޖެހުމުގެ ދެރައާއި ހިތަމާ އެބަކުރެވޭ، އެންމެން ވެކްސިން ޖަހާ: އަލީ އާޒިމް\n13 މާރޗް 2021 - 11:01:30\nމީގެ ހަތަރު ދުވަސްކުރިން ކޮވިޑް-19 އަށް ޕޮޒިޓިވްވި، އެމްޑީޕީގެ ޕީޖީ ލީޑަރު އަލީ އާޒިމް، ރާއްޖޭގެ ހުރިހާ ރައްޔިތުން ވެސް އަވަހަށް ވެކްސިން ޖެހުމަށް އިލްތިމާސްކުރައްވައިފި އެވެ.\nއާޒިމް އޭނާގެ ހާލަތު ހިއްސާކުރައްވާ، އާންމުކުރެއްވި ވީޑިއޯ މެސެޖްގައި ވިދާޅުވީ މިއަދަކީ އޭނާ ކޮވިޑް ރޯގާ ތަޖުރިބާކުރަމުންދާތާ ފަސް ވަނަ ދުވަސް ކަމަށާއި ގަދަ ހުމާއި ރޯގާގެ ބިރުވެރި އަލާމާތްތަކަށް ފަހު މިއަދަކީ ތަންކޮޅެއް ފަސޭހަ، ލުއި ދުވަހެއް ކަމަށެވެ.\nއަދި ކޮވިޑް ރޯގާގެ ވެކްސިން ނުޖެހުމުގެ ދެރައާއި ހިތަމާ އާއި އުނދަގޫ ތަޖުރިބާކުރައްވަން ޖެހިވަޑައިގެންފައިވާކަން ފާހަގަކުރައްވާ އާޒީމް ވަނީ ހުރިހާ ރައްޔިތުން ވެސް އަވަހަށް ކޮވިޑް ވެކްސިން ޖެހުމަށް އާދޭހާއެކު އެދިވަޑައިގެންފަ އެވެ.\n"އިހަށް ނުވި ރައްކަލެއް ފަހަކުން ނުވެވޭނެ. ރައްކާވެ ތިބިއްޔާ ދަތުރު،"\nއޭގެ އިތުރުން އާޒިމްގެ އެ ވީޑިއޯ މެސެޖް ނިންމަވާލައްވަމުން އޭނާ ވަނީ ކޮވިޑްގެ މި ބިރުވެރި ދަނޑިވަޅުގައި މަސައްކަތްކުރަމުން އަންނަ ހުރިހާ ފަރާތްތަކަށް، ވަކިން ހާއްސަކޮށް ޑޮކްޓަރުންނާއި ނަރުހުން އަދި ސިއްހީ ދާއިރާގައި މަަސައްކަތްކުރާ ހުރިހާ ފަރާތްތަކަށް ޝުކުރު އަދާކުރައްވާފަ އެވެ.\nމިމަހުގެ އަށް ވަނަ ދުވަހު އާޒިމް، ކޮވިޑް-19 އަށް ޕޮޒިޓިވްވިއިރު އޭނާ އެންމެ ފަހުން މަޖިލީހަށް ހާޒިރުވެވަޑައިގަތީ މިމަހުގެ ތިން ވަނަ ދުވަހެވެ. އެއްވެސް މެމްބަރަކު ކޮންޓެކްޓުންގެ ގޮތުގައި ފާހަގަކުރެވިފައެއް ނުވެ އެވެ.\nމެންބަރު އަލީ އާޒިމް


Azim ah othee "Boduvazeer" ehge biru\nއާޒިމަށް އޮތީ "ބޮޑުވަޒީރެ"އްގެ ބިރު\nއަލީ އާޒިމް އަވަސް އަށް ދެއްވާފައިވާ އިންޓަވިއު\nކުރީގެ ރައީސް އަބްދުﷲ ޔާމީންގެ ވެރިކަމުގައި އޭރުގެ ނައިބު ރައީސް އަހްމަދު އަދީބަކީ އޭނާ ޓޫރިޒަމް މިނިސްޓަރު ކަމުގައި ހުންނެވި އިރުވެސް އަދި ރައީސްގެ ނައިބަކަށް ވެވަޑައިގެން ވެސް "ބޮޑުވަޒީރެ" ކެވެ. އޭރު ސަރުކާރުގައި ތިއްބެވި ބައެއް ބޭފުޅުންނާއި އިދިކޮޅު ބައެއް ބޭފުޅުން ވެސް ތިއްބެވީ އެގޮތަށް ގަބޫލު ކުރައްވައިގެނެވެ. އަދީބު އުޅުއްވީ ވެސް ބޮޑުވަޒީރެއް ގޮތަށް ބޮޑެތި ބާރުތަކަކާ އެކުގަ އެވެ. އޭރު އިދިކޮޅު ޕާޓީގެ ގޮތުގައި އޮތް އެމްޑީޕީއަށް އެކަންވީ ވަރަށް ބޮޑު މައްސަލަ އަކަށެވެ. ހަގީގަތުގައި ވެސް މައްސަލައެކެވެ. ގާނޫނުއަސާސީގައި ސަރުކާރު ހިންގުމުގެ ހުރިހާ ބާރެއް ހަވާލުކޮށްފައި އޮންނަނީ ރައީސުލްޖުމްހޫރިއްޔާ އަށެވެ. އެހެންކަމުން ރިޔާސީ ނިޒާމެއްގައި އެއްވެސް ބޭފުޅަކު ބޮޑުވަޒީރު ހެދިގެން އުޅުއްވުމަކީ ބަލައިގަނެވޭނެ ކަމެއް ނޫނެވެ.\nއެ ސަރުކާރު ބަދަލުވެ މިހާރު ވެރިކަން ކުރަނީ އެމްޑީޕީގެ ބޮޑު ހިއްސާއެއް އޮތް އެމްޑީޕީގެ ކޯލިޝަން ސަރުކާރަކުންނެވެ. ރައީސުލްޖުމްހޫރިއްޔާގެ މަގާމާއި ރައްޔިތުންގެ މަޖިލީހުގެ ރައީސްގެ މަގާމުގައި ތިއްބެވީ އެމްޑީޕީގެ އެންމެ އިސް ދެ ބޭފުޅުންނެވެ. ޝަރުއީ ދާއިރާ އޮތީ އެމްޑީޕީން ދަމާލަން ބޭނުންވާ ވަރަކަށް ދަމާލެވޭ ރަބަރެއް ފަދައިންނެވެ. ޖުމްލަކޮށް މުޅި ދައުލަތް އޮތީ އެމްޑީޕީގެ އަތުގަ އެވެ.\nއެމްޑީޕީން ވެރިކަމަށް އައީ ކުރީން ހުރި މައްސަލަތައް ހައްލުކޮށް އެންމެނަށް އިންސާފު ހޯދައިދޭށެވެ. ހައްގުތައް ކަށަވަރު ކޮށްދޭވެ. ކޮރަޕްޝަން މުލުން ލުހެލާށެވެ. ނަމަވެސް ރައްޔިތުންނަށް ގަބޫލު ކުރެވޭ ދުވެލީގައި ކަންކަން ނުވެ އެ ޝަކުވާގެ އަޑު ގަދަވެފައި ވެއެވެ.\nދައުލަތުގެ ފުރިހަމަ ބާރުވެރިކަން އެމްޑީޕީގެ އަތުގައި އޮތުމުން ހުރިހާ ފިއްތުމެއް ކުރިމަތި ވަނީ އެޕާޓީ އަށެވެ. ފާޑުކިޔުންތައް އަމާޒުވުމާއެކު އެމްޑީޕީގެ ރައީސް އަދި މަޖިލީހުގެ ރައީސް މުހައްމަދު ނަޝީދު ފެންމަތި ކުރެއްވީ "ބޮޑުވަޒީރެއް" ގެ ވާހަކަތަކެވެ. އެ ބަހުސް ފުރަތަމަ ފެށިގެން އައީ އެމްޑީޕީގެ ޕާލިމެންޓްރީ ގުރޫޕްގެ މެންބަރުންނާއި އެމްޑީޕީއަށް ނިސްބަތްވާ ވަޒީރުން ތިއްބަވާ ވަޓްސްއަޕް ގުރޫޕްގަ އެވެ.\nމިހާރުގެ އިކޮނޮމިކް މިނިސްޓަރު ފައްޔާޒު އިސްމާއީލަކީ "ބޮޑުވަޒީރެ" އެގެ ގޮތުގައި އާންމުންގެ ތެރޭގައި ލޭބަލް ވެގެން ދިޔައީ އެ ހިސާބުންނެވެ. އެމްޑީޕީގެ ބައެއް މެންބަރުންގެ ނަޒަރުގައި ފައްޔާޒަކީ "ބްރޯ" އެއް އަދި "ބޮޑުވަޒީރެ" ކެވެ. ކުރީގެ ސަރުކާރުގައި އަދީބުގެ ބާރުގަދަ ކަން ފެނިފައި ބައެއް މީހުން އޭނާއާ ގާތްވީ ވެސް "ބްރޯ" އަކަށް ހަދައިގެނެވެ. ފައްޔާޒަށް ވެސް ބައެއް މީހުން ދެނީ އެ ދަރަޖަ އެވެ. އެހެންކަމުން ސަރުކާރުގައި ފައްޔާޒުގެ ބާރުވެރިކަން އޮތް މިންވަރުން ބައެއް މެންބަރުންނަށް ފައްޔާޒު ވަނީ ބޮޑު "ބިރަ" ކަށެވެ.\nއެމްޑީޕީގެ ޕީޖީ ލީޑަރު އަލީ އާޒިމް އަވަސް އަށް އިންޓަވިއު ދެއްވަނީ -- ފޮޓޯ: އަވަސް\nބައެއް މެންބަރުންގެ ވިސްނުމުގައި ފައްޔާޒުގެ ދުވެލި ހުއްޓުވަން ޖެހެ އެވެ. އެކަން ކުރުމަށް އެމްޑީޕީގެ ރައީސް އިސްވެ ހުންނަވައިގެން މަޖިލީހުގެ ތެރެއިން ފައްޔާޒު މަގާމުން ދުރުކުރަން ފާޅުގައި މަސައްކަތްތަކެއް ވެސް ކުރެއްވި އެވެ. ނަމަވެސް ރައީސް އިބްރާހީމް މުހައްމަދު ސޯލިހްގެ ފުރިހަމަ އިތުބާރު ފައްޔާޒަށް އޮތް ކަން ހާމަކުރައްވާ، ރައީސް ސޯލިހް ފައްޔާޒުގެ ދިފާއު ގައި ނުކުންނެވުމާއެކު އެ މަސައްކަތް ހުއްޓުނީ އެވެ. އެކަމަކު ވެސް ދޭތެރެއަކުން އެމްޑީޕީގެ ޕީޖީ ގްރޫޕްގެ ރާޑަރަށް ފައްޔާޒު އަރަ އެވެ.\nއެމްޑީޕީގެ ޕާލިމެންޓްރީ ގުރޫޕްގެ ލީޑަރު އަދި މެދުހެންވޭރު ދާއިރާގެ މެންބަރު އަލީ އާޒިމަކީ އެންމެ ގިނައިން އެ ވާހަކަ ދައްކަވާ ލީޑަރެވެ. އަވަސް އަށް ދެއްވި ހާއްސަ އިންޓަވިއުއެއްގައި މިނިސްޓަރު ފައްޔާޒު "ހޫނުގޮނޑި" އެއްގައި ބައިންދަވަން ޖެހޭ ސަބަބުތަކެއް ވެސް އާޒިމް ވިދާޅުވެ ދެއްވަ އެވެ. އެކަމަކު އާޒިމް އެއް ފަހަރުވެސް ފައްޔާޒުގެ ނަން ވިދާޅުވާކަށް ބޭނުންފުޅެއް ނުވެ އެވެ.\nއާޒިމް ވިދާޅުވާ ގޮތުގައި "ބޮޑުވަޒީރެއް" ގެ ވާހަކަ ދައްކަވަން ޖެހެނީ ވަޒީރަކު ބާރުގެ ބޭނުން ކުރައްވައިގެން ވައްކަމާއި ކޮރަޕްޝަނަށް މަގުފަހިވާ ކަންތައްތަކެއް ކުރައްވާތީ އެވެ. އެމްޑީޕީއަށް ރައްޔިތުން ބާރު ދިނީ ހަދާފައި ހުރި ގޯސްތައް ރަނގަޅު ކުރާށެވެ. އެހެންކަމުން ވަކި ވަޒީރެއްގެ ބާރުވެރިކަމުގައި ރައްޔިތުންނަށް ގެއްލުންވާ ގޮތަށް ކަންކަން ކުރައްވާނަމަ ސަރުކާރު ދިފާއު ކުރައްވަން ނުވަތަ ޕާޓީގެ މަސްލަހަތު ހިމާޔަތް ކުރައްވަން ހަނުހުންނަވަން ޖެހޭނަމަ އާޒިމަށް އެއީ ބޮޑު މައްސަލަ އެކެވެ.\n"[ވައްކަމެއް ކުރާއިރު] ދެން އަޅުގަނޑުމެން ހަމަ އަގައިން ނުބުނެ ތިބެންވީތޯ؟ ކިތަންމެ ގައުމު ހަލަބޮލިވިޔަސް އިންތިހާބު އައިސް ކުރިމަތިވެ، ބޯމަތިވިޔަސް ވައްކަމެއް ހިނގާ ގަޑީގައި ތިބުން އަދި މާނުބައި ކަމެއް އެއީ. މާގޯސް ކަމެއް އެއީ. އެވާހަކަ އަޅުގަނޑުމެން މިދައްކަނީ. އެއްވެސް މީހަކު ދެކެ ބިރު ގަންނާކަށް ނުޖެހޭނެ." ފައްޔާޒުގެ ނަން ވިދާޅު ނުވެ އޭނާގެ ވުޒާރާގައި ހުރި މައްސަލަތަކަށް އިޝާރާތް ކުރައްވާ އާޒިމް ވިދާޅުވި އެވެ.\nއެމްޑީޕީގެ ޕާލިމެންޓްރީ ގުރޫޕްގެ ބައްދަލުވުމެއްގެ ތެރެއިން -- ފޮޓޯ: އަވަސް\nވައްކަމެއް ކުރާއިރު ދެން އަޅުގަނޑުމެން ހަމަ އަގައިން ނުބުނެ ތިބެންވީތޯ؟ ކިތަންމެ ގައުމު ހަލަބޮލިވިޔަސް އިންތިހާބު އައިސް ކުރިމަތިވެ، ބޯމަތިވިޔަސް ވައްކަމެއް ހިނގާ ގަޑީގައި ތިބުން އަދި މާނުބައި ކަމެއް އެއީ. މާގޯސް ކަމެއް އެއީ. އެވާހަކަ އަޅުގަނޑުމެން މިދައްކަނީ. އެއްވެސް މީހަކު ދެކެ ބިރު ގަންނާކަށް ނުޖެހޭނެ\nއަލީ އާޒިމް | މެޖޯރިޓީ ލީޑަރު\nމިނިސްޓަރު ފައްޔާޒަށް އަމާޒުވާ ގޮތަށް އާޒިމް ގިނަ ތުހުމަތުތަކެއް ވެސް ކުރެއްވި އެވެ. އެކަމަކު އެއް ފަހަރުވެސް ފައްޔާޒުގެ ނަން ވިދާޅެއް ނުވެ އެވެ. ވިދާޅުވަމުން ގެންދެވީ ވަކި މިނިސްޓްރީއެއްގެ ތެރެއިން ސަރުކާރު ހިއްސާވާ ކުންފުނިތަކެއް ހަދައިގެން ރައްޔިތުންނަށް ދަތިވާ ގޮތަށް ވިޔަފާރި ކުރެ އެވެ. ބިދޭސީންގެ މައްސަލަތަކެއް ގައުމުގައި އެބަހުއްޓެވެ. މަޖިލީހުގެ. ބައެއް މެންބަރުންނަށް ވަޒީރަކު ގުޅުއްވާ ވިޔަފާރި ކުރަން ހުއްދަތަކެއް ނުދެއްވާނެ ކަމަށް ވިދާޅުވެ އެވެ. އޭނާ ވިދާޅުވާ އެ ހުރިހާ މައްސަލަތަކެއް ވެސް ގުޅިފައި ވަނީ މިނިސްޓަރު ފައްޔާޒުގެ ވުޒާރާއާ އެވެ.\nއާޒިމް ވިދާޅުވާ ގޮތުގައި މަޖިލީހުން ބައެއް ކަންކަން ނިންމަންވުމުން "ބޮޑުވަޒީރު" ވެގެން ބާރުގަދަ ވަޒީރަކު މެންބަރުންނަށް ގުޅުއްވައި ނުފޫޒު ފޯރުވަ އެވެ. އެއީ ކޮށްގެން ވާނެ ކަމެއް ނޫނެވެ. އެކަންކަން ހުއްޓުވާނެ އެވެ.\n"މިސާލަކަށް މިވެނި މެންބަރަކު އޮންނާނޭ މިވެނި ކަމަކަށް އެދިފައި [އެބަ ވިދާޅުވޭ]. ތިމަންނަ އެކަމެއް ނުކޮށްދޭނަމޭ. ނުވާނެއޭ. ވަރަށް ހަމަ ބާރަށް، ހުދުމުހުތާރުކޮށް އެހެން ބުނާ ކަމަށް ވަނީ ނަމަ އެއީ ނުފޫޒު ފޯރުވުން ދެއްތޯ. އެހެންވީމާ އެވަރަށް ބައެއް ވަޒީރުންގެ ކަންކަން ދާތީ އަޅުގަނޑުމެން އެކަހަލަ ވަޒީރުންގެ ވާހަކަ ދައްކަން މިޖެހެނީ. އެހެން ނޫނިއްޔާ ނުޖެހެނޭ [މިވާހަކަ ދައްކާކަށް]. ބިރު ދައްކާތީވެ ދައްކަނީ. ބައެއް މެންބަރުންނަށް ނުފޫޒު ފޯރުވަން އުޅޭތީވެ [އެވާހަކަ ދައްކަނީ]." މަޖިލީހުގެ ތަޅުމުގައި ފައްޔާޒަށް ބޮޑެތި ތުހުމަތެއް ވެސް ކުރައްވާފައިވާ އާޒިމް ވިދާޅުވި އެވެ.\nއާޒިމް ގަބޫލު ކުރައްވާ ގޮތުގައި ސަރުކާރުގައި އެމްޑީޕީގެ ބޮޑު ހިއްސާ އޮތް ނަމަވެސް އެމްޑީޕީގެ ބާރުވެރި ކަމެއް ނެތެވެ. ބާރުގަދަ ވަޒީރުން ހުއްޓުވުމާއި ރައްޔިތުން އެދޭ ގޮތަށް ކަންކަން ކުރަން ދަތިތައް އޮތް ކަމަށް އޭނާ ގަބޫލުކުރައްވަ އެވެ. އާޒިމް ވިދާޅުވާ ގޮތުގައި ބާރުގަދަ ވަޒީރެއްގެ ނުފޫޒުގައި ވެސް މަޖިލިސް ތެރެއިން ކުރަން ބޭނުންވާ ކޮންމެ ކަމެއް ނުކުރެވޭނެ އެވެ. ސަބަބަކީ ސަރުކާރުގެ މަސްލަހަތަށް ވުރެ ބޮޑަށް އިސް ވާނީ ރައްޔިތުން މަސްލަހަތައް ވާތީ އެވެ.\n"ރައްޔިތުންގެ މަޖިލީހަކީ ވަރަށް ތަފާތު ތަނެއް ހަގީގަތުގައި. މިއީ ސަރުކާރުން ބުނާހާ ގޮތަކަށް ވަޒީރުން ބުނާހާ ގޮތަކަށް ބުނާހާ ކަމެއް ކުރަން އޮންނަ ތަނެއް ނޫން. މިއީ ރައްޔިތުން އެދޭ ގޮތަށް ކަންކަން ކުރާ ތަނެއް." އާޒިމް ވިދާޅުވި އެވެ.\nމިއީ ކޯލިޝަން ސަރުކާރެކެވެ. މި ސަރުކާރުގައި ތިއްބެވީ އެކި ޕާޓީތަކަށް ނިސްބަތްވާ ވަޒީރުންނެވެ. އެހެންކަމުން ވަޒީރުންނާ މެދު އެމްޑީޕީގެ ޕީޖީ ގުރޫޕުން ތަފާތު ކުރުންތައް ގެންގުޅޭ ކަމުގެ އަޑުތައް ވެސް ގަދަ އެވެ. އެކަމަކު އާޒިމް ވިދާޅުވި ގޮތުގައި އެއްވެސް ވަޒީރަކު ތަފާތު ކޮށްގެން އެއްވެސް ކަމެއް ނުކުރާނެ އެވެ. އަދި އެއްވެސް ވަޒީރަކާ މެދު ޒާތީ ގޮތަކަށް އަމަލު ކުރުމުގެ ވިސްނުމެއް ވެސް ނޯވެ އެވެ. އެކަމަކު "ބޮޑު ވަޒީރެއް" ގެ ވާހަކަ ދައްކަވަނީ އެފަދަ ވަޒީރެއްގެ މަސްލަހަތާއި މަސްއޫލިއްޔަތާއި އެތަނެއްގައި ހުރި މައްސަލަތަކާ ގުޅޭގޮތުންނެވެ.\n"އަޅުގަނޑުމެން އަބަދުވެސް ވަކާލާތު ކުރަނީ ކަރަޕްޝަނާއި ވައްކަމާއި އިންސާފު ހޯދައިދިނުމާއި، މިކަންކަމަށް. އެހެންވީމާ އެކަންކަމުގެ ވާހަކަ ވަކި ވަޒީރެއްގެ ބޮލުގައި އަޅުވާފައި ރައްޔިތުން ދައްކާ ކަމަށް ވެއްޖިއްޔާ އަނެއްކާ އަޅުގަނޑުމެންނަށް މިޖެހެނީ އެކަމާ ނިކުމެގެން އުޅެން ދެއްތޯ" އާޒިމް ވިދާޅުވި އެވެ.\nއެމްޑީޕީ ފައްޔާޒް އިސްމާއީލް އަލީ އާޒިމް + ރައްޔިތުންގެ މަޖިލިސް ބަރުލަމާނީ ނިޒާމް ޕޮލިޓިކްސް އިންޓަވިއު


SunOnline: Dhivehi Zuvaanunge bodu kanboduvumakee Corruption\nދިވެހި ޒުވާނުންގެ ބޮޑު ކަންބޮޑުވަނީ ކޮރަޕްޝަން އާންމުވުން\nޝަފްނާ ހުސައިން 12 Jul 2019, 09:50\nކޮރަޕްޝަނާ ދެކޮޅަށް ބޭއްވި މުޒާހަރާއެއްގެ ތެރެއިން -- ސަން ފޮޓޯ/ މުހައްމަދު މުޒައްޔިން ނާޒިމް\nދިވެހި ޒުވާނުންނަށް އޮތް އެންމެ ބޮޑު ގޮންޖެހުމަކީ ކޮރަޕްޝަން ކަމަށް ދިވެހި ޒުވާނުންގެ ދުޅަހެޔޮކަމާއި ކުރިއެރުމަށް ހުރި ގޮންޖެހުންތައް ހޯދުމަށް ކުރިއަށް ގެންދިޔަ ދިރާސާ ރިޕޯޓް "ޔޫތު ވަލްނެރަބިލިޓީ އެސެސްމެންޓް" އިން ދައްކައިފި އެވެ.\nގައުމީ ކައުންޓާ ޓެރަރިޒަމް ސެންޓަރާއި ޔޫއެންޑީޕީ މޯލްޑިވްސް ގުޅިގެން، ޖަޕާނު ސަރުކާރުގެ އެހީއާ އެކު، މިދިޔަ އަހަރު ނޮވެމްބަރު މަހުން ފެށިގެން މި އަހަރުގެ ފެބުރުއަރީގެ ނިޔަލަށް ކުރިއަށް ގެންދިޔަ ސާވޭގައި 173 ޒުވާނުން ވަނީ ބައިވެރިވެފަ އެވެ.\nއެ ދިރާސާގެ ބައިވެރިން، ޒުވާނުންނަށް ދިމާވެފައިވާ ގޮންޖެހުންތަކުގެ ގޮތުގައި ފާހަގަކޮށްފައި ވަނީ މައިގަނޑު ހަތް މައްސަލައެކެވެ. މައްސަލަތަކަށް ބަލާއިރު، އެންމެ ގިނަ ޒުވާނުން ގަބޫލު ކުރާ ގޮތުގައި ޒުވާނުންގެ ކުރިއެރުމަށް އޮތް އެންމެ ބޮޑު ގޮންޖެހުމަކީ ކޮރަޕްޝަނެވެ. އަދި ލިސްޓުގެ އެންމެ ފަހަތުގައި އޮތީ ހަރުކަށި ފިކުރުތަކާއި ހައްދުފަހަނަ އަޅާ ދިޔުމެވެ.\nދިރާސާގެ ގިނަ ބައިވެރިން ފާހަގަކޮށްފައި ވަނީ ރާއްޖޭގެ ސިޔާސީ ކަންކަން ހުންނަ ގޮތުން، ވަޒީފާ އާއި ކުރިއެރުމުގެ ފުރުސަތުތައް ލިބެނީ މުޅިން ވެސް އެ އިރެއްގައި ވެރިކަމުގައި ތިބޭ ބަޔަކަށް ވަފާތެރި މީހުންނަށެވެ. އަދި ވަކި ސިޔާސީ ފިކުރަކަށް ވޯޓުލުމުގެ ސަބަބުން ނޫނީ ސަޕޯޓް ކުރުމުގެ ވެސް ވަޒީފާ ގެއްލިދާނެ ކަމުގެ ބިރު އޮންނަ ކަމަށާއި، އިންތިހާބު ކާމިޔާބު ކުރާ ޕާޓީއަކަށް މެޖޯރިޓީ ނުދިން ރަށްތައް ބާކީކޮށް، ތަރައްގީ މަޑުޖައްސާލާ ކަމަށް ދިރާސާގެ ބައިވެރިން ވަނީ ބުނެފަ އެވެ.\nރާއްޖޭގައި ކޮރަޕްޝަންގެ މައްސަލަ ބޮޑު ކަމުން، މަތީ ތައުލީމު ހާސިލް ކުރުމުގެ ބޭނުމެއް ނެތް ކަމަށް ވެސް ގިނަ ބައިވެރިން ފާހަގަކުރެ އެވެ. ބައިވެރިން ގަބޫލު ކުރާ ގޮތުގައި، ރަނގަޅު ވަޒީފާތައް ލިބެނީ ސިޔާސީ ލީޑަރުންނާ ގުޅުން ރަނގަޅު މީހުންނަށެވެ.\n"ކޮރަޕްޝަންގެ ސަބަބުން ތައުލީމު ހާސިލް ކުރުމުން ވެސް މީހާ މުޅިން ފޫހިކޮށްލާ. ޑިގްރީ އަކުން ވަޒީﷲާ ނުލިބޭ އިރު ކޮބާ މަތީ ޑިގްރީއެއް ހާސިލު ކުރުމުގެ ބޭނުމަކީ؟،" ދިރާސާގެ ބައިވެރިއަކު ސުވާލު އުފައްދާފައިވެ އެެވެ.\nޒުވާނުންގެ ކުރިއެރުމަށް ހުރި ހުރަސްތަކުގެ ގޮތުގައި ދިރާސާގެ ބައިވެރިން ފާހަގަކޮށްފައިވާ އިތުރު މައްސަލަތަކަކީ، ތައުލީމު، މަސްތުވާތަކެތި، ވަޒީފާ ނުލިބުން، ގެދޮރުވެރިކަން، ގޭންގްތައް އަދި ހަރުކަށި ފިކުރުތަކެވެ.\nރާއްޖޭގައި ހަރުކަށި ފިކުރުތަކަށް ގޮސް، އަނިޔާވެރިވުމުގެ ބިރު އޮތް ކަމަށް ރިޕޯޓު ކުރި ނަމަވެސް، އެއަށް އެކަށީގެންވާ ހެއްކެއް ދެއްކިފައި ނުވާ ކަމަށް ދިރާސާގެ ބައިވެރިން ވަނީ ބުނެފަ އެވެ. ރަށްރަށުގައި ހަރުކަށި ފިކުރުތައް އުޅޭކަމަށް ގަބޫލުކުރަނީ ދިރާސާގައި ބައިވެރިވި މީހުންގެ 10 ޕަސެންޓެވެެ. ނަމަވެސް ރާއްޖޭގައި ވެސް މަދު ބައެއްގެ ތެރޭގައި އެފަދަ ވިސްނުން ހުރި ކަން ދިރާސާގެ ބައިވެރިން ގަބޫލު ކުރެ އެވެ.\nނަމަވެސް ފާއިތުވި އަހަރުތަކުގައި ސިޔާސީ ހަތިޔާރެއްގެ ގޮތުގައި ދީން ބޭނުން ކުރަމުން އަންނަ ކަމުގެ ކަންބޮޑުވުން ބައިވެރިން ވަނީ ފާހަގަކޮށްފަ އެވެ. އަދި އެކަމުގެ ސަބަބުން މުޖުތަމައުގައި ނުތަނަވަސްކަން އުފެދޭ ކަމަށް ވެސް ބައިވެރިން ގަބޫލުކުރެ އެވެ.\nހައްދުފަހަނާ އެޅުމާ ދެކޮޅު ތަމްރީނެއް ފައްޓައިފި\nޖަލުގައި އަނިޔާ ކުރުމުން ހަރުކަށި ފިކުރަށް މަގުފަހިވޭ\nދިވެހި ޒުވާނުންގެ ބޮޑު ކަންބޮޑުވުމަކީ ކޮރަޕްޝަން


Rayyithun alhugandu balaigenfi: Aisha | Mihaaru\nޓްރާންސްޕޯޓް މިނިސްޓަރު އައިޝަތު ނަހުލާ -- ފޮޓޯ: މިހާރު\nރައްޔިތުން އަޅުގަނޑު ބަލައިގެންފި: އައިޝާ\n15 ސެޕްޓެމްބަރ 2019 - 12:52 67 comments\nމަގާމާ ހަވާލުވެވަޑައިގަތުމާ އެކު އަމާޒުވި ފާޑުކިޔުންތައް ބަދަލުވެ އާންމުން މިހާރު އޭނާ ބަލައިގެންފައިވާ ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ (އައިޝާ) އިއްޔެ ވިދާޅުވެއްޖެ އެވެ.\nކޯލިޝަންގައި ހިމެނޭ ޖުމްހޫރީ ޕާޓީ (ޖޭޕީ) ގެ ލީޑަރު ގާސިމް އިބްރާހިމް ހަގު އަނބިކަނބަލުން އައިޝާއަށް އާ ސަރުކާރުގެ މިނިސްޓަރުކަން ދޭން ނިންމުމުން ގިނަ ބަޔަކު ފާޑުކިޔެވެ. ރާއްޖޭގައި ގާބިލް މީހުން ތިއްބައި އައިޝާއަށް މަގާމު ދެއްވަނީ ގާސިމްގެ އަނބިކަނބަލުންނަށް ވީމަ ކަމަށް ވެސް ފާޑުކީ މީހުން ބުންޏެވެ.\nޕީއެސްއެމަށް ދެއްވި އިންޓަވިއުއެއްގައި އައިޝާ ވިދާޅުވީ މިނިސްޓަރަކަށް އައްޔަން ކުރަން ނިންމުމުން 98 ޕަސެންޓް ކޮމެންޓް ލިބުނީ ނެގަޓިވްކޮށް ކަމަށެވެ. ޒާތީނުވެ ކިޔާފައިވާ ފާޑުކިޔުންތައް ބަލައިގަންނަ ކަމަށާއި އެކަމަކު "ހިތްދަތިވާ" ފަދަ ގޮތަކަށް ހުރި ފާޑުކިޔުންތައް ބަލައިނުގަންނާނެ ކަމަށް ވިދާޅުވި އެވެ.\n"ވަކި މީހެއްގެ ފިރިއަކަށް ވީތީ، ވަކި މީހެއްގެ އަންބަކަށް ވީތީ، ވަކި އާއިލާއަކުން އަޔަތީ، ރާއްޖެތެރެއަށް ނިސްބަތްވާތީ ނުވަތަ މާލެއަށް ނިސްބަތްވާތީ މިއީ އަޅާކިޔުން. އަންހެނަކަށް ވީތީ ނިކަމެތި ކުރާކުރުން އެއީ އަޅުގަނޑު ދުވަހަކު ވެސް ގަބޫލުކުރާނެ ކަމެއް ނޫން،" އައިޝާ ވިދާޅުވި އެވެ.\nއޭނާ ވިދާޅުވި ގޮތުގައި އޭރު ކުރިމަތިވި ފާޑުކިޔުންތަކަށް ރައްދު ނުދެއްވީ އަމަލީ މަސައްކަތްތަކުން އެކަން ދައްކަވާށެވެ. އެހެންކަމުން އޭނާއަށް ކުރެއްވުނު މަސައްކަތްތަކާ އެކު މިހާރު ރައްޔިތުން އޭނާ ބަލައިގަންނަ ކަމަށް ގަބޫލުކުރައްވާ ކަމަށް ވިދާޅުވި އެވެ.\n"މިއަދު ވިސްނުން ބަދަލުވިތަން ފެނިއްޖެ. ވަރަށް އުފާކުރަން އެކަމަށްޓަކައި... ރައްޔިތުން ބަލައިގެންފިކަން އަޅުގަނޑު ގަބޫލުކުރަން،" އައިޝާ ވިދާޅުވި އެވެ.\nއޭނާ ވިދާޅުވި ގޮތުގައި ޓްރާންސްޕޯޓް މިނިސްޓްރީއާ ހަވާލުވެވަޑައިގަންނަވަން ޖެހުނު ހިސާބުން ވެސް އެއީ ކިހާ ގޮންޖެހުންތައް ބޮޑު ތަނެއްކަން އެނގިވަޑައިގަތެވެ. އަދިވެސް މަސައްކަތް ބިނާކުރައްވާނީ އެއީ ރައްޔިތުންގެ ޝަކުވާތައް ގިނަ ތަނެއްކަން އެނގިވަޑައިގެން ހުންނަވާ ކަމަށް ވިދާޅުވި އެވެ.\nސަރުކާރުގެ ސްޕީޑް ލަސް ކަމަށް ދެކެވޭ ވާހަކަތަކާ ގުޅޭގޮތުން އައިޝާ ވިދާޅުވީ ދިމާވެފައިވާ ގޮންޖެހުންތަކަށް ބަލާއިރު ސަރުކާރުގެ މަސައްކަތްތައް ލަސް ނޫން ކަމަށެވެ. އަދި ކުރީ ސަރުކާރުން ކަންކަން ކޮށްފައި ހުރީ އެއްވެސް އުސޫލެއް ނެތި ކަމަށާއި އެކަންކަން އިސްލާހު ކުރުމަށް ވަގުތު ނަގާނެ ކަމަށް ވެސް ވިދާޅުވި އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ސަރުކާރު ޖުމްހޫރީ ޕާޓީ ޓްރާންސްޕޯޓް މިނިސްޓްރީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު\nނަހުލާ ބޭޒާރު ކުރަން އުޅުމުން ގޮވީ އަތަށް: ގާސިމް\nއެންމެ ހިންގުންތެރި އެއް މިނިސްޓަރަކީ އައިޝާ: ގާސިމް


މެމްބަރު ޔާސިރު އަބްދުއްލަތީފް\nއެނަޖީ ޑްރިންކް / ރައްޔިތުންގެ މަޖިލިސް\nދިވެހިން އާންމުކޮށް ބޭނުންކުރަމުން އަންނަ ސިނގިރޭޓުގެ އަގު ބޮޑުކޮށް، ފޮއްޓެއް 100ރ. އަށް ވުރެ މަތީ އަގެއްގައި ވިއްކަން ޖެހޭ ކަމަށް ވިލިމާލެ ދާއިރާގެ މެމްބަރު އަހުމަދު ނިހާނު މިއަދު...\nދައުލަތަށް އާމްދަނީ އިތުރުކުރަން އަންނަ އަހަރުން ފެށިގެން ސިނގިރޭޓަކުން 1.75ރ. އަދި ފިޒީ ޑްރިންކާއި އެނާޖީ ޑްރިންކުން 20 ޕަސެންޓްގެ އެޑްވެލޮރަމް ޓެކްސްއެއް ނަގަން ސަރުކާރުން ނިންމައިފި އެވެ.


Fas dhuvas: Daily arrivals 4,900 gai\nފަސް ދުވަސް: ދުވާލަކު އަންނަ ޓޫރިސްޓުންގެ އަދަދު 4،900 ގައި\nމިދިޔަ އަހަރުގެ 1.3 މިލިއަން ވަނަ ޓޫރިސްޓު އާއިލާއާއެކު ފޮޓޯއަކަށް ހުއްޓިގެން -- ފޮޓޯ: އަވަސް\nއާ އަހަރު ފެށުމާއެކު ދުވާލަކު ރާއްޖެ އަށް ދުވާލަކު އަންނަ ޓޫރިސްޓުންގެ އަދަދު 4،900 އަށް އުފުލިއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މި އަހަރު ފުރަތަމަ ފަސް ދުވަހަށް ބަލާއިރު އެއްވްރެޖުކޮށް ދުވާލެއްގެ މައްޗަށް އަންނަ ޓޫރިސްޓުންގެ ނަމްބަރަކީ 4،900 ޓޫރިސްޓުން އެވެ.\nޓޫރިސްޓުންގެ ޑެއިލީ އެރައިވަލްސް އިތުރުވުމާއެކު ފުރަތަމަ ފަސް ދުވަހު އައިސްފައިވާ ޓޫރިސްޓުންގެ ޖުމުލަ އަދަދު ވެސް ވަނީ އިތުރުވެ އެވެ. މިދިޔަ އަހަރުގެ ފުރަތަމަ ފަސް ދުވަހު ރާއްޖެ އަށް އައިސްފައިވަނީ 15،680 ޓޫރިސްޓުންނެވެ. ނަމަވެސް މި އަހަރުގެ ފުރަތަމަ ފަސް ދުވަހަށް ބަލާނަމަ 24،527 ޓޫރިސްޓުން އައިސްފައިވެ އެވެ. މި އަދަދަކީ 56 ޕަސެންޓުގެ އިތުރުވުމެކެވެ.\nމި އަހަރަށް ބަލާއިރު ރާއްޖޭގައި އެވްރެޖު ގޮތެއްގައި ޓޫރިސްޓުން މަޑު ކުރާ މުއްދަތު ނުވަތަ އެވްރެޖު ސްޓޭ ވެސް ވަނީ އިތުރުވެފަ އެވެ. މިދިޔަ އަހަރު 8.7 ދުވަހުގައި މި އަދަދު ހުރިނަމަވެސް މިހާރު ނުވަ ދުވަހަށް އިތުރުވެފަ އެވެ. މިއީ ހޮލިޑޭގެ ސަބަބުން އައި ކުރިއެރުމެއް ކަމަށް ބެލެވެ އެވެ.\nމި ދުވަސް ވަރަކީ ރާއްޖޭގެ ޓޫރިޒަމްގެ މައި ސީޒަން ކަމަށްވުމުން ޓޫރިސްޓުންނަށް ހިދުމަތްދޭ ގިނަ ތަންތަނުގެ އޮކިއުޕެންސީ ހުރީ މަތީގަ އެވެ. މިހާރު އެވްރެޖު އޮކިއުޕެންސީއަކީ ލަފާ ކުރެވޭ ގޮތުގައި 70 ޕަސެންޓަށްވުރެ މަތީގަ އެވެ. ނަމަވެސް މަތީ ފަންތީގެ ބޮޑެތި ތަންތަން ހުރީ ގާތްގަނޑަކަށް ފުލްވެފަ އެވެ.\nކޮވިޑް-19 އާ ގުޅިގެން 2020 ގެ މާޗު މަހު ބޯޑަރު ބަންދުކޮށް އަލުން ހުޅުވީ ޖުލައި 15 އެވެ. އެ އަހަރު ނިމުނުއިރު ރާއްޖެއަށް 500،000 މީހުން އައިސްފައިވެ އެވެ. ނަމަވެސް މިދިޔަ އަހަރު ނިންމާލީ 1.3 މިލިއަން ޓޫރިސްޓުންނާއެކުގަ އެވެ. އަދި ސަރުކާރުން ވަނީ މި އަހަރު2މިލިއަން ޓޫރިސްޓުން އަންނާނެ ކަމަށް އަންދާޒާ ކޮށްފަ އެވެ.\nޓޫރިޒަމް ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް + އިގްތިސޯދު ޑރ. އަބްދުﷲ މައުސޫމް\nވޯލްޑް ކަޕުން ރާއްޖޭގެ ޓޫރިޒަމަށް ފައިދާ ކުރާނެ: މިނިސްޓަރު\nދެ ހަފުތާއިން އެރައިވަލް ބައިލައްކައިން މައްޗަށް


ޢިލްމު ޖަމިއްޔާއަށް ޞަދަޤާތްކުރަންވީ ކީއްވެ؟ – Ilm\nޢިލްމު ޖަމިއްޔާއަށް ޞަދަޤާތްކުރަންވީ ކީއްވެ؟\nWhy donate ILM\nސެޕްޓެމްބަރ 2017 ގައި ރަޖިސްޓްރީ ކުރެވުނު އިލުމިނޭޓް ލާމު\nމޫވްމަންޓް(ޢިލްމު) ގެ އެންމެ އިސް މަޤްޞަދަކީ އިލާހީ ހިދާޔަތުގެ މުންނާރުގެ އަލިކަން، ޚާއްސަކޮށް ހައްދުންމަތީގެ ރައްޔިތުންނަށް އަދި ޢާއްމުކޮށް އެންމެހާ ދިވެހިންނަށް، ފޯރުކޮށްދިނުމެވެ.\nޢިލްމު ޖަމިއްޔާ އުފެދުނުތާ ދޮޅަހަކަށް އަހަރުވެފައިވާއިރު، މި ޖަމިއްޔާއިންވަނީ ދީނީ އަދި އިޖުތިމާޢީ އެތައް ޕްރޮގްރާމެއް ހިންގާފައެވެ.\nޢިލްމު ޖަމިއްޔާގެ އެންމެ އަލިގަދަ ޚިދުމަތަކީ ޑިސެމްބަރ 2017 ގައި ލޯންޗުކުރެވުނު ޢިލްމު.އެމްވީއެވެ. މި ވެބްސައިޓްގައި މިހާތަނަށް 300 އަށްވުރެ ގިނަ އަރޓިކަލްސް ޕަބްލިޝްކުރެވިފައިވާއިރު، މާތް ﷲގެ އިރާދަފުޅާއިއެކު، މިވަގުތު ރާއްޖޭގައި އެންމެ ބާރަށް ކުރިއަރަމުންދާ ދީނީ ވެބްސައިޓަކީ ޢިލްމު.އެމްވީކަން ފާހަގަ ކޮށްލަންޖެހެއެވެ.\nމީގެއިތުރުން ފޭސްބުކުގައި ދިވެހި ބަހުން ހެދިފައިވާ ދީނީ ޕޭޖްތަކުގެ ތެރެއިންވެސް މިހާރު އެންމެ މަޤްބޫލުކަން ބޮޑީ ޢިލްމު ޖަމިއްޔާގެ ފޭސްބުކު ޕޭޖެވެ.\nILM Profile (in Arabic)\nއެކި ރޮނގު ރޮނގުން ޒުވާނުންނަށް ތަޢުލީމާއި ތަމްރީނު ފޯރުކޮށްދިނުމަށްވެސް މި ޖަމިއްޔާއިން ޚާއްސަ އިސްކަމެއްދެއެވެ. 2018 ވަނަ އަހަރު ޖޫން މަހުގެ ފަހުކޮޅުގައި ބެއްވުނު ފޮޓޯގްރަފީ ވޯކްޝޮޕަކީ މިކަމުގެ ހެއްކެކެވެ.\nތިބޭފުޅުން ޢިލްމު ޖަމިއްޔާއަށް ކުރާ ޞަދަޤާތުގެ ފައިސާއިން މުޖުތަމަޢަށް ބޭނުންތެރި ތަފާތު ވީޑިއޯތައް ، މާތް ﷲ ގެ ވާގިފުޅާއިއެކު ހެދޭނެއެވެ. މި ވީޑިއޯތައް ބަލާ، ވީޑިއޯތަކުން ލިބޭ މެސެޖްތަކާއި އެއްގޮތަށް ޢަމަލުކުރާ ކޮންމެ މީހެއްގެ ޘަވާބު ތިބޭފުޅުންނަށްވެސް إن شاء الله ލިބޭނެއެވެ. رسول الله صلى الله عليه وسلم ޙަދީޘްކުރައްވައިފައިވެއެވެ. ” ހެޔޮ ކަމަކަށް މަގު ދައްކައިފި މީހަކަށް އެކަން ކުރާ މީހާއަށް ލިބޭ ފަދަ އަޖުރާއި ޘަވާބު ހުއްޓެވެ’’.\nލްމު ޖަމިއްޔާއިން ޞަދަޤާތުގެ ގޮތުގައި ލިބޭ ފައިސާ ހޭދަކުރާނީ އިސްލާމީ ދަޢުވަތުގެ މަސައްކަތްތަކަށާއި ފޮތް އެކުލަވާލުމާއި ޢިލމީ މަސައްކަތްތައް ޕްރިންޓްކުރުމަށެވެ. މީގެ އިތުރުން ހޭލުންތެރިކަން އިތުރުކުރުމުގެ ވޯކްޝޮޕްތައް ބޭއްވުމަށާއި ޒުވާނުންގެ ހުނަރު އިތުރުކޮށްދޭ ކޯސްތައް ބޭއްވުމަށްވެސް މި ފައިސާއިން ހޭދަކުރެވޭނެއެވެ.\nILM USD 7770000025358\nILM MVR 7770000025357\nލްމު ޖަމިއްޔާއަށް ޞަދަޤާތްކުރަންވީ ކީއްވެ؟\n•\tޢިލްމުން މުޖުތަމަޢަށް ބޭނުންތެރި އަރޓިކަލްތަކާއި ވީޑިއޯތައް ޝައުޤުވެރިގޮތެއްގައި ގެނެސްދޭތީ\n•\tޒުވާނުންނާއި ޢިލްމުވެރިންގެ މެދުގައި ބަދަހި ގުޅުމެއް އުފެއްދުމަށް ޢިލްމުން މަސައްކަތްކުރާތީ\n•\tދެމެހެއްޓެނިވި ގޮތެއްގައި ދަޢުވަތުގެ މަސައްކަތްތައް ކުރިއަށް ގެންދެވޭނެ ނިޒާމެއް ޤާއިމުކުރުމަށް ޢިލްމުން މަސައްކަތްކުރާތީ\n•\tދިރިއުޅުމުގެ ހުރިހާ މައިދާނެއްގައިވެސް ރަސޫލާ ޞައްލަﷲ ޢަލައިހި ވަސައްލަމްގެ ސުންނަތަށް ތަބާވާ ޖީލެއް އުފެއްދުމަށް މަސައްކަތް ކުރާތީ\n•\tޢިލްމީ ގޮތުންނާއި ފަންނުވެރިކަމުގެ ގޮތުން ޒުވާނުން އާ ކުރިބޯށިތަކަކަށް ގެންގޮސްދިނުމަށް ޢިލްމުން މަސައްކަތްކުރާތީ


ނޭދެމޭ ވަކިވުމެއް… ހާދަހާ ލޯބިވޭ 44 – Esfiya\nހަމަ އެކަނި ޓީޝާޓްކޮޅެއްގައި ހުރި ރީމް ފެނުމުން އިޔާނާއަށް އުނދަގޫވިއެވެ. ރީމްއަށްވެސް ސިހުން ލިބިގެން ދިޔައެވެ. ނަމަވެސް ހަމަޖެހިލިއެވެ.\n“އިޔާނާ! ކިހިނެތްވީ؟” ރީމް ސުވާލުކޮށްލިއެވެ.\n“ބަދިގެ..” މަޑުމަޑުން އިޔާނާ ބުނެލިއެވެ.\nރީމް ހިނިތުންވެލަމުން އިޔާނާގެ އަތުގައި ހިފައިގެން ހިނގައިގަތެވެ. “އަހަރެންވެސް ފެން ފުޅިއެއް ބަލާ މި ނިކުތީ. ބަދިގެ ހުންނާނީ ތިރީ ބައިގަ. ހަޒް ފެން ބޮވައިގަނެގެން.” ރީމް ގަސްތުގައި ފޮނިކޮށް ވާހަކަ ދައްކަމުން ދިޔައެވެ. ކީއްވެ ކަމެއް ޚުދު ރީމްއަށްވެސް ނޭނގޭ ކަހަލައެވެ. މިއީ ޔާނާ ނަމަ ހަމަ ގައިމުވެސް އޭނާ އަނބުރާ އީމަންގެ ހަޔާތަށް ގެންނަން ބޭނުން ނުވާތީއެވެ. ރީމް ދައްކަމުން ދިޔައީ އޭނައާ އީމަންގެ ބަދަހި ގުޅުމުގެ ވާހަކައާއި އެކުގައި ހޭދަކުރާ ލޯބި ވަގުތު ތަކުގެ ވާހަކަ ތަކެވެ. އިޔާނާ ބަދިގެއަށްވަދެ އައިސްކްރީމް އަޅައިގެން ކާން ފެށުމުން ރީމް ހިނިއަންނަ ގޮތް ވިއެވެ.\n“މިހާ ފިނި އިރުވެސް އައިސްކްރީމްތަ ކަނީ؟” ރީމް ސުވާލުކޮށްލިއެވެ.\n“ހުމމ. ހަމަ ކާ ހިތްވީ.” އިޔާނާ ބުނެލިއެވެ. ރީމްއަށް މިކަންވީ މަޖާ ކަމަކަށެވެ.\n“ރީމްއަށްވެސް މިކަހަލަ ކަމެއް ދިމާވި ދުވަހަކުން އިނގޭނީ. އަދި ނޭނގެ ރީމް ކާ ހިތްވާނީ ކޮންއެއްޗެއް ކަމެއްވެސް.” އިޔާނާ ހިނިތުންވެލަމުން ވާހަކަ ދެއްކިއެވެ.\nވަގުތުކޮޅަކަށް ވާހަކަ ދައްކަން ތިބުމަށްފަހު އިޔާނާއާއި ރީމް ބަދިގެއިން ނިކުތެވެ. ރީމް ދެއްކީ އީމަންގެ އޯގާތެރިކަމުގެ ވާހަކައެވެ. ރީމްއަށް އަޅާލާވަރާއި ރީމްދެކެ ލޯބިވާވަރެވެ. އެފަދަ ފިރިއެއް އެއްވެސް މީހަކަށް ނުލިބޭނެ ވާހަކައެވެ. ރީމް ބޮޑާވެފައި ވާހަކަ ދައްކަމުން ދިޔަ ގޮތް އިޔާނާއަކަށް ކަމަކު ނުދިޔައެވެ. ލިބިފައިވާ ނިޢުމަތަށް ޝުކުރުވެރިވުމުގެ ބަދަލުގައި ބޮޑާވެގަތުމަކީ ރީތި ސިފައެއް ކަމުގައި ނުވާތީއެވެ.\nރީމް ސިޑިން އަރައިގެން ދިޔަތަން ބަލަން އިޔާނާއަށް ހުރެވުނީ ސިޓިން ރޫމުގައެވެ. ކޮޓަރިއަށް ދިޔައީ ދާ ހިތަކުން ނޫނެވެ. ހިތާ ދެކޮޅަށެވެ. މިހެން ވާންޖެހޭ ސަބަބެއް ނޭނގުމުން އިޔާނާ އަމިއްލަ ނަފްސާ ސުވާލުކުރެއެވެ. އަމިއްލަ ނަފްސުގެ ބީރަށްޓެހިކަމާއި އަޖާއިބުކުރުވަނިވި ދިރިއުޅުމުގައި ކުރިމަތިލާން މިޖެހެނީ ކޮންފަދަ އުނދަގޫ ތަކަކާ ހެއްޔެވެ؟ ޒާންގެ މުއްސަނދިކަމުގެ ސަބަބުން މިދުނިޔެމަތިން އިޔާނާއަށް ގަނެނުދޭ އެއްވެސް އުފަލެއް ނެތެވެ. ނަމަވެސް އިޔާނާގެ ހިތުގައި ޒާންއަށްޓަކައި އެއްވެސް ކަހަލަ އިހުސާސެއް ނެތްފަދައެވެ. ރީމްދެކެ އެވަރަށް އީމަން ލޯބިވާ ވާހަކަ އިވުމުންނާއި އަދި ރީމް ލައިގެން ހުރި ހެދުމުގެ ސަބަބުން އިޔާނާގެ ހިތުގައި ރިއްސަނީ އެހެންވެ ކަމުގައިވެސް ވެދާނެއެވެ.\nކޮޓަރިއަށްވަދެ އެނދުގައި އިށީނދެލިއެވެ. ބޮލުގައި ބާރަށް ހިފަހަށްޓާލެވުނީ ހިތުގައި ޝަކުވާ އުފެދެން ފެށި ގިނަ ކަމުންނެވެ. ޒާން އާ ދެމީހުން ކުރިން އެހާ ލޯބިން އުޅުނުއިރު އެލޯބި ހަނދާން ނުވަނީ ކީއްވެގެން ހެއްޔެވެ؟ ދުނިޔެއާ ބީރަށްޓެހިކޮށް އުޅެން ޖެހުމުގެ ސަޒާ ލިބެމުން މިދަނީ ކޮން ކުށެއް ކުރެވިފައި އޮތުމުގެ ސަބަބުން ހެއްޔެވެ؟\nހެނދުނު އެންމެން ސައިބޯން މޭޒުކައިރިއަށް އެއްވިއެވެ. ޖާހަތުގެ މޫނުމަތިން ނުތަނަވަސްކަން އާއިޒުއަށް ފާހަގަ ކުރެވެމުން ދިޔައެވެ. ކޮންމެވެސް ކަމެއް ބޭނުން ވެގެން އުޅޭހެން ހީވުމުން ޖާހަތުއާ ސުވާލުކޮށްލިއެވެ.\nޖާހަތު ސައުދިއްޔާއަށް ބަލައިލަމުން ވާހަކަ ދައްކަން ފެށިއެވެ. “މަންމާ އަޅުގަނޑު ނިންމައިފިން ހުމާމާއެކީގައި ބޭރަށް ފުރަން.”\nޖާހަތުގެ ޖުމުލައިން އެންމެންނަށް ހައިރާންކަން ލިބިގެން ދިޔައެވެ. ހުމާމު ކޮށި އެރުމުގެ ސަބަބުން ފެން ތަށި ނަގާ ބޯން ފެށިއެވެ. އާއިޒުއަށް އިނދެވުނީ ގަނޑުވެފައެވެ. ޖާހަތު ހުމާމާ އެކީގައި ދާން އެއްބަސް ވުމުން ހައިރާންކަން ލިބިގެން ދިޔައީ އިންތިހާއަށެވެ. އިސް އުފުލާ ޖާހަތުއަށް ބަލައިލި ހިނދު ޖާހަތު އިނީ އާއިޒުއަށް ބަލަހައްޓައިގެންނެވެ. އާއިޒު ބަލައިލުމުން އިސް ޖަހާލިއެވެ.\nދެމީހުންގެ ދެމެދުގައި އަޖައިބެއްފަދަ ހަމަ ހިމޭންކަމެއް ވެރިވެފައި ވާފަދައެވެ. ހިތް އެދެމުން މިދަނީ ކޮންކަމަކަށް ހެއްޔެވެ؟ ހިތަށް ހަމަޖެހުމެއް ނުލިބެގެން މިއުޅެނީ ކީއްވެ ހެއްޔެވެ؟\nމެންދުރުގެ ހޫނު ގަދަ ވަގުތުގައި އާޓިފިޝަލް ބީޗްގެ ބެންޗެއްގައި އާއިޒު އިށީނދެލައިގެން އިނީ މޫދުގެ ލޮނުގަނޑަށް ބަލަހައްޓައިގެންނެވެ. އިރުގެ ދޯދިތަކުން ކަނޑުގެ ލޮނުގަނޑު ވިދަމުން ދެއެވެ. މިނިވަންކަމާއެކު ވާޖިބު އަދާކުރަމުންދާ ރާޅުތަކަށް ބަލަން އާއިޒު އިންއިރު ފަހަތުން ޖާހަތު އައިސް އާއިޒު ކައިރީގައި އިށީނދެލިއެވެ.\n“މިތަނަށް އަންނާށޭ ބުނީ ކީއްވެ؟” ޖާހަތު ސުވާލުކޮށްލިއެވެ.\n“ފުރަން އެއް ބަސްވި ކީއްވެ؟” އިތުރު އެއްވެސް ހަރަކާތެއް ނުކޮށް އާއިޒު ސުވާލުކޮށްލިއެވެ.\nޖާހަތުހިތަށް ނުތަނަވަސްކަން ވެރިވެގެން ދިޔައެވެ. އާއިޒުގެ މޫނަށް ބަލައިލެވުނެވެ. ނަމަވެސް އަޅާފައިވާ އަވި އައިނުގެ ސަބަބުން އެދެލޮލުން ފެންނަމުން ދިޔައީ ކޮންކަހަލަ ޝުއޫރުތަކެއްކަމެއް ޖާހަތުއަށް ދެނެއެއް ނުގަނެވުނެވެ.\nޖާހަތު ޖަވާބެއް ނުދިނުމުގެ ސަބަބުން ތަނަށް ހަމަ ހިމޭންކަން ވެރިވެގެން ދިޔައެވެ. އާއިޒު ޖާހަތުއަށް ބަލައިލަމުން އައިނު ނެގިއެވެ. ޖާހަތު އިނީ އިސް ޖަހާލައިގެންނެވެ. އާއިޒު ސުވާލު ތަކުރާރުކޮށްލިއެވެ.\n“ވަރަށް ވިސްނުމަށްފަހު ނިންމި ގޮތެއް މިއީ.” ޖާހަތު މަޑުމަޑުން ދިން ޖަވާބުން އާއިޒަށް ލިބިގެން ދިޔައީ ހައިރާންކަމެކެވެ.\n“ތިއީ ކޮން ގޮތަކަށް ވިސްނިގެން ނިންމަން ޖެހުނު ގޮތެއް.؟ ޖާތު ނިކަން އެންމެ ސަބަބެއް ނަމަވެސް ބުނެ ދީބަލަ.” އާއިޒު ބޭނުންވީ ކަންތައް ހިނގާ ދިޔަ ގޮތް އޮޅުން ފިލުވާށެވެ. ޖާހަތު ކުރިމަތީގައި ވާ ފުން ކަނޑަށް ބަލައިލިއެވެ. އެއަށް ފަހު ވާހަކަ ދައްކަން ފެށިއެވެ.\n“ދިރިއުޅުމުގަ އަހަރެންނަށް އާދެވިފައި މިވަނީ ވަރަށް އުނދަގޫ ހިސާބަކަށް. މިކަންތައް ހައްލުކުރާނެ ގޮތެއްވެސް މިހާރަކު ނުވިސްނޭ. އެހެންމީހުންނަށް އިވޭ އަޑުތަކާ ހަޤީޤަތާ މުޅިން ތަފާތު.” ޖާހަތު ދައްކަމުން ދިޔަ ވާހަކަތައް އާއިޒުގެ ސިކުނޑިއަށް ވިސްނައިގަންނަން އުނދަގޫވުމުގެ ސަބަބުން، އެދައްކަމުން ދަނީ ކޮންވާހަކަ ތަކެއްތޯ ސުވާލުކޮށްލިއެވެ.\n” މިދައްކަނީ ހަމަ އަހަރެންގެ ވާހަކަ. އާއިޒު ނިކަން ވިސްނާލަބަލަ. އެންމެން ގަބޫލުކުރާ ގޮތުގައި މިހާރު އަހަރެން މިއުޅެނީ ދެވަނަ ކައިވެންޏެއް ކޮށްގެން. ދިރިއުޅުމުގަ ތަފާތު ތަޖުރިބާތައް ކުރެވި ކުރިއަށް ޖެހިލައިގެން. މާދަމާ އަހަރެން ހުމާމުގެ ކިބައިން ސަލާމަތްވެގެން ވަރި ވެއްޖައީމޭ ބުނިނަމަވެސް، އަހަރެންނާ އިންނާނީ ކާކު. ނަން ކިތަންމެ ހަޑިވެފައިވީ ނަމަވެސް ހަޤީޤަތަކީ އަހަރެން މިއިނީ ހަމަ އެންމެ ކުރިންވެސް އިން ހިސާބުގަކަން.” ޖާހަތު ދައްކަމުން ދިޔަ ވާހަކަތައް އާއިޒުއަށް ކޮންމެސް ވަރަކަށް އެނގުނުހެން ހީވިއެވެ.\n“ޖާތު ތި ކަންބޮޑުވަނީ މުސްތަޤްބަލާ ދޭތެރޭގައިތަ؟” އާއިޒު ސުވާލުކޮށްލިއެވެ.\n“މުޅިއަކުން ތިހެނެއްވެސް ނޫން. އަހަރެން އާއިޒުގެ ގޭގައި އާއިޒުއާ އިނދެގެން އުޅުމަށްފަހު އާއިޒު ވަރިކުރުމުން އެހެން މީހަކާ އިނދެގެން ހަމަ ތިގޭގަ އުޅެމުން ދިޔުމުގެ ސަބަބުން މަންމަމެންނަށް ރައްދުވަމުންދާ މަލާމާތުގެ ވާހަކަ މިދައްކަނީ. މަންމަ އެއްވެސް އެއްޗެކޭ ނުބުންޏަސް އަހަރެންނަށްވެސް އެނގޭ މަންމަމެން ލަދު ގަންނާނެކަން. މަންމަ އެއްޗެކޭ ނުބުނެ އެހުންނަނީ ހަމައެކަނި އަހަރެންގެ އުފަލަށް ވިސްނާފަ. އެހެންވީމަ އަހަރެން ބޭނުންވަނީ މިތަނުން ދާން. މިހުރިހާ މައްސަލަ ގަނޑާ ދުރަށް.” ޖާހަތު ތަފްސީލުކޮށްދިނެވެ.\nއާއިޒުއަށް ޖާހަތުގެ ނިންމުމާ އެއްބަހެއް ނުވެވުނެވެ.\n“ޖާތު ހާދަ ނުވިސްނެޔޭ. މައްސަލަ ގަނޑާ ދުރަށްދާންވެގެން ތިދަނީ މައްސަލަ ގަނޑު ގޮވައިގެނެއް ނޫންތަ؟ ޖާތުގެ ދިރިއުޅުމަށް މިހާރު ދިމާވެގެން މިއުޅެނީ ހުމާމުގެ މައްސަލައެއް ނޫންތަ؟ އޭނަ ކަންކުރިގޮތުގެ ސަބަބުން ޖާތުގެ އަގުވެއްޓިގެން ދިޔަ ނުދިނުމަށްޓަކާ އަހަރެންނަށް މަޖުބޫރުވީ ޖާތު ވަރިކުރަން. މިއީ އަހަރެންގެ މުޅި ހަޔާތުގަވެސް އެޅުނު އެންމެ ޅައެތި. ވިސްނާލާނެ ފުރުސަ ތެއްވެސް ނުލިބުނީ. އެހެންނަމަ އަހަރެން ޖާތު ވަރިއެއް ނުކުރާނަން.” އާއިޒު ހިތުގައި އުފެދެމުން ދިޔަ އުދާސްތައް ބޭރުކޮށްލިއެވެ. ޖާހަތު ވަރިކުރެވުނު މޮޔަ ހީވެފައިވާލެއް ބޮޑުކަމުންނެވެ.\n“ކީއްވެ؟ ކީއްކުރަން؟ އާއިޒު އަހަރެން މިއީ ބުދެއްތަ؟ އަހަރެންނަށްވެސް އިހުސާސްތައް ލިބިގެންވެޔޭ! އަހަރެންގެ ދިރިއުޅުމަށް ހަމަޖެހުމެއް ލިބުމަށް ނޭދެންވީ ކީއްވެގެން؟ އަހަރެން އަޅުކޮށްގެން ގެންގުޅެންތަ އާއިޒު ބޭނުމީ؟ މިއަދު އަހަރެންގެ ނަންމިވަނީ ހަޑިވެފަ. ކިލަނބުވެފަ. ފިރިއެއްގެ ލޯތްބާ އަޅާލުމެއް ނުލިބި ހުރެ ދެ ކައިވެނި ކުރެވިފައިވާކަމުގެ ދަރަޖަ ލިބިފަ.” ޖާހަތު ދެރަވެފައި ހުރެ ވާހަކަ ދައްކަމުން ގޮސް ކަރުނައިގެ ތެރެއިން ހިނިތުންވެލެވުނީ އަމިއްލަ ނަފްސަށް މަލާމާތް ކުރަމުންނެވެ.\nއާއިޒުގެ ހިތް ހަމްދަރުދީއިން ފުރުނެވެ. އިސް ޖަހައިލެވުނީ ޖާހަތު ދެއްކި ވާހަކަތައް ގަބޫލުކުރެވުނީތީއެވެ.\n“އަހަރެންނަށް މިހާރު ޔަޤީންވެއްޖެ. އަހަރެންގެ ހަޔާތުގައި އެއްވެސް ގޮތަކަށް އުފާވެރިކަމެއް ލިބޭކަށް ނެތް. ލޯތްބެއް ލިބޭކަށެއް ނެތް.” ޖާހަތު ލޮލުން ހޯސްލާފައި ކަރުނަ ފައިބައިގަތެވެ.\n“ނޫން ޖާތު! ތިޔަހެން ނުބުނޭ.” އާއިޒު ހިތްވަރުކޮށްފައި ވާހަކަ ދައްކަން ފެށިއެވެ.\n“ކީއްވެ މިހެން ނުބުނަންވީ. ނިކަން ވިސްނާލަބަލަ. އެންމެ ފުރަތަމަ އަހަރެންގެ މައިންބަފައިން. ދެން ތިބީ ޔާނުގެ މަންމަމެން. އެމީހުންވެސް ބީވެގެން ހިނގައްޖެ. ދެން ހުރީ ޔާނު. ޔާނުއަށްވެސް ވީ ގޮތެއް ނޭނގެ. ދެން ލިބުނީ ސައުދިއްޔާ މަންމަ. އެމަންމައަށްވެސް އަހަރެންގެ ސަބަބުން ކުރިމަތިލާން ޖެހިފައިމިވަނީ ހުތުރު ބަސްތަކަކާ. މަޖުބޫރުން މިޖެހެނީ ދުރަށްދާން. މަންމައަށް މިވަރުގެ ބޮޑު ދޮގެއް ހަދައިގެން އުޅޭނެ ހިތްވަރެއް އަހަރެންނަކަށް ލިބިފައެއް ނުވޭ.” ޖާހަތު ކުދި ކުދި ވިފަދައެވެ. ކޮޅަށް ހުންނާނެ ހިތްވަރެއް ނެތުމުން އިށީންނިއެވެ.\nއާއިޒު އިނީ ދެން ދައްކަންވީ ކޮންވާހަކައެއް ކަމެއް ނޭނގިފައެވެ. ހިނދުކޮޅެއްގެ ހަމަހިމޭންކަމަކަށްފަހު އަނެއްކާވެސް ޖާހަތު ވާހަކަ ދައްކަންފެށިއެވެ. ކޯތާފަތްމަތީގައިވާ ކަރުނަ ތިކިތައް ފޮހެލަމުންނެވެ.\n“އަހަރެންގެ ދިރިއުޅުމާ ދެން އެކަކަށްވެސް ނުކުޅެވޭނެ. ދެން ކަންތައް ކުރަންވީގޮތް ނިންމާނީ އަހަރެން. އަހަރެންގެ ދިރިއުޅުމަށް ގޮތް ކިޔުމުގެ ހައްޤެއް ދެން އާއިޒަކަށްވެސް ނޯންނާނެ. އެހެންވީމަ އަހަރެން ހުއްޓުވަން މަސައްކަތް ނުކުރާތި.” ޖާހަތު ތެދުވެގެން ހިގައިގަތެވެ. އާއިޒުގެ މެޔަށް ހޫނުވެގެން ދިޔަފަދައެވެ. އޭނާ ޖާހަތު ހުއްޓުވަން ބޭނުމެވެ. އެކަމަކުވެސް ޖާހަތު އެބުނީ ތެދުވާހަކައެކެވެ. ޖާހަތުގެ ދިރިއުޅުމަށް ބާރުފޯރުވޭ ވަރަށް ވުރެ މިއަދު ޖާހަތު އެހުރީ ދުރުގައެވެ. އެކަން ކުރެވުނީވެސް އަމިއްލަ ނަފްސުގެ ހުރި ނާޤާބިލްކަމުންކަން ޔަޤީނެވެ. އަވަސް ފިޔަވަޅުތަކެއްގައި ޖާހަތުގޮސް ގެއްލެންދެން އާއިޒުއަށް އިނދެވުނީ ބަލަހައްޓައިގެންނެވެ. ހިތް ސުވާލުކުރަމުން ދިޔައެވެ. ‘މިވަރަށް މިހިތުގައި ރިއްސަމުން މިދަނީ ކީއްވެ ހެއްޔެވެ؟ ޖާހަތުގެ ލޮލުން ފައިބަމުންދިޔަ ކަރުނަތައް ބަލަން ކެތް ނުކުރެވެންވީ ކީއްވެ ހެއްޔެވެ؟ މިއީ ހަމްދަރުދީ ހެއްޔެވެ؟ ނުވަތަ …………….ނުވަތަ ލޯބިހެއްޔެވެ؟’\nއިޔާނާ ބޭރުގައިވާ ގަސްތައްކައިރީގައި ވަގުތު ކޮޅަކު އިނުމަށްފަހު ގެއަށްވަދެގެން އައެވެ. މިއަދު އީމަންވެސް ގޭގަ އެބައުޅެއެވެ. ސިޓިން ރޫމުގައި ތިބި ސޯފާ ތަކުން ބޮޑު ސޯފާއެއްގައި އިށީނދެލައިގެން ލެޕްޓޮޕް އުނގުމަތީ ބަހައްޓާލައިގެން އެއަށް ގެއްލިފައި އިނެވެ. އިޔާނާ ގޮސް އިށީނީ ތަންކޮޅެއް ދުރުގައި ހުރިސޯފާގައެވެ. ކުރިމަތީގައި ހުރި ބިޔަ ސްކްރީނެއްވަރުގެ ޓީވީ އަށް ބަލަހައްޓައިގެން އިނދެވުނީ ބީރަށްޓެހިކަމާއެކީއެވެ. ކުއްލިއަކަށް ޓީވީ އިން މަންޒަރުތައް ފެންނަން ފެށުމުން ބޭއިޚްތިޔާރުގައި އީމަންއާ ދިމާއަށް ބަލައިލެވުނެވެ. ޓީވީ އޮންކުރީ އީމަންއެވެ. ބީރަށްޓެހިކަމާއެކީގައި އިޔާނާ އިންތަން ފެނުމުން އީމަން ޓީވީ އޮންކުރީއެވެ.\nއިޔާނާ އާއި އީމަންގެ ނަޒަރު ދިމާވި ވަގުތެވެ. އެކަކު އަނެކަކަށް ބުނެދޭން ނޭނގޭފަދަ އިހްސާސްތަކެއް ކުރުވައިފިކަން ކަށަވަރެވެ. އީމަން ބަލަހައްޓައިގެން ހުރީ އިޔާނާއަށް ކަމުގައި ވިނަމަވެސް އެ ބެލުމުން ފެންނަމުންދަނީ ތަފާތު އަސަރު ތަކެކެވެ. ކޮންމެވެސް ކަމެއް ދެނެގަންނަން އުޅޭ ކަހަލައެވެ. އިޔާނާއަށް އުނދަގޫވާގޮތްވިއެވެ. އެހެންކަމުން ޓީވީއަށް ބަލައިލިއެވެ.\n“ވަރަށް ފޫހި ދޯ؟” އީމަން ވާހަކަ ދައްކަންފެށިއެވެ.\nއިޔާނާގެ ނަޒަރު އަނެއްކާވެސް އީމަންއަށް ހުއްޓުނެވެ. ނޫނެކޭ ބުނުމުގެ ގޮތުން ބޯ ހޫރުވާލިއެވެ.\n“މި ތިބީ އަހަރެންގެ ކައިވެނީގެ ފޮޓޯތައް. ޒާންއަށް މިފޮޓޯތައް އަދި ނުދެއްކޭ. އެހެންވެ ވަރަށް ޝަކުވާ ކުރޭ. ޒާންގެ ބަދަލުގައި އިޔާނާ ބަލައިލާންވީއެއްނު؟ އަނެއްކޮޅުން ފޫހިވެސް ފިލާނެ.” އީމަން ބޭނުންވީ އިޔާނާއަށް ފޮޓޯތައް ދައްކާށެވެ. ހިތުގައިވާ ޝައްކު ކޮންމެ ގޮތަކަށް ނަމަވެސް ފިލުވަން ބޭނުން ވާތީއެވެ.\nއިޔާނާ ތެދުވެގެން އައިސް އީމަން އިށީނދެގެން އިން ސޯފާއާއި ޖެހިގެން ހުރި ސޯފާގައި އިށީނދެލިއެވެ. އިޔާނާގެ ކޮންމެ ހަރަކާތަކަށް އީމަން ވަރަށް ސަމާލުކަމާއެކީގައި ބަލަމުން ދިޔައެވެ. ސިއްރުސިއްރުންނެވެ.\nއިޔާނާއާ ދިމާއަށް އީމަން ލެޕްޓޮޕް އަނބުރާލިއެވެ. ފެންނަމުން ދިޔައީ އީމަންއާ ޔާނާގެ ފޮޓޯ ތަކެވެ. ކައިވެނީގެ ރޭގައި ނަގާފައިވާ ފޮޓޯތަކުގެ އިތުރުން ދެމީހުން ލޯބިން ހޭދަކޮށްފައިވާ ވަގުތުތަކުގެ ފޮޓޯތަކެވެ. އުފަލާ މަޖަލުގައި ހޭދަ ކުރި ދުވަސްތަކުގެ ފޮޓޯތަކެވެ.\nފޮޓޯތަކަށް ބަލަމުން ދިޔަ އިޔާނާގެ ސިކުނޑީގައި އެނބުރެމުން ދިޔައީ ކޮން ހިޔާލުތަކެއް ކަމެއް ދެނެގަންނާކަށް އީމަންއަކަށް ނޭނގުނެވެ. އެމޫނު މަތިން ހައިރާންކަން ފެންނަމުން ދިޔައެވެ. ނުތަނަވަސްކަން ފެންނަން ފެށުމާއެކު މުޅި މީހާ ދަލުން ފޯވާން ފެށިއެވެ.\nއިޔާނާ ގޮނޑިން ތެދުވިއެވެ. އަދި އަވަސް އަވަހަށް އޭނާގެ ކޮޓަރިއާ ދިމާއަށް ހިނގައިގަތެވެ. ކުރިމަތީގައި ހުރި ބޮޑު ސިޑި ހުރަސްކުރި އިރު ރީމް ސިޑިން ފައިބައިމުން އައިސް އިޔާނާއާ އަރާ ހަމަކުރަނީއެވެ.\nއިސްޖަހައިގެން ދިޔަ އިޔާނާގެ ތަބީޢަތް ރަނގަޅު ނޫންކަން ރީމް އަށް ފާހަގަވުމާއެކު ގޮވާލިއެވެ. އީމަންއަށްވެސް ކަމެއް ގޯސްވެއްޖެކަން ހީވުމާއެކީ ކޮޅަށް ތެދުވެވުނެވެ. އިޔާނާ މަޑުކޮށްލުމަށްފަހު އެނބުރި ރީމްއަށް ބަލައިލިއެވެ. ނޭވާ ހާސްވެފައި މުޅި ގައިން އޮށްދާ ހިއްލާފައިވާ އިޔާނާވަނީ ވަރުބަލިވެފައެވެ.\n“ކިހިނެތްވީ؟” ރީމް އަވަސް އަވަހަށް ސިޑިން ފައިބެންގޮސް އިޔާނާގެ ދެކޮނޑުގައި ހިފިއެވެ.\n“ކޮޓަރިއަށް.” ވަރުބަލިވެފައިވާ އަޑަކުން އިޔާނާ ބުނެލިއެވެ.\nރީމް އިޔާނާ ގޮވައިގެން ކޮޓަރިއަށް ވަދެގެން ދިޔަ ތަން ބަލަން އީމަން ސިޓިން ރޫމުގައި ހުރިއިރު މޫނުމަތިން ފެންނަމުން ދިޔައީ ހައިރާންކަމެވެ.\nކުޑައިރުކޮޅެއް ފަހެވެ. އީމަން ހުރީ ކޮޓަރީގައެވެ. ކޮޓަރީގެ އެއްފަރާތުގައި ހުރި ސޯފާގެ އަތްގަނޑުގައި ހިފަހައްޓާލައިގެން ފުން ހިޔާލެއްގައެވެ. ކުއްލިއަކަށް ދޮރު ހުޅުވިގެން ދިޔުމާއެކީ އެތެރެއަށް ވަދެގެން އައީ ރީމްއެވެ. ބާރު ވައިރޯޅިއެއް ފަދައިން އައިސް އީމަންގެ ކޮނޑުގައި ހިފައި ރީމްއާ ދިމާއަށް އީމަން އަނބުރާލިއެވެ. މާބޮޑު ސަމާލުކަމެއް ނެތި ހުރި އީމަން ވަރަށް ފަސޭހަ ކަމާއެކީ އެނބުރެލިއެވެ.\n“ކީއްކުރަން އޭނައަށް ޔާނާއާ މާންގެ ފޮޓޯތައް ދެއްކީ؟ ‘އެނީތިން ކުޑް ބީ ހެޕެންޑް!” ރުޅި އައިސްފައި ހުރި ރީމް ސުވާލުކޮށްލިއެވެ. އިޔާނާއާ ވާހަކަ ދައްކާލުމުން ތަބީޢަތް ގޯސްވެގެން ދިޔައީ އެ ފޮޓޯތައް ބެލުމުންކަމުގައި ބުންޏެވެ. އަދި އެފޮޓޯގައި އެވަނީ ކޮންބައެއްތޯ ތަކުރާރުކޮށް ސުވާލުކުރަމުން ދިޔައެވެ.\nރީމް މިހުރިހާ ވާހަކަ ތަކެއް އީމަންއަށް ކިޔައެއް ނުދިނެވެ. ސަބަބަކީ އީމަންގެ ހިތުގައި އުފެދިފައިވާ ޝައްކު އިތުރަށް ފުޅާވެގެން ދިޔަ ނުދިނުމަށްޓަކައެވެ.\n“ރޭގަ އަހަރެންގެ ކޮފީތަށްޓަށް ކޯއްޗެއް އަޅާފަ ހުރީ؟” ޖާވަބެއް ނުދީ އިރުކޮޅަކު ހުރުމަށްފަހު އީމަން ދައްކަންފެށި ވާހަކައިން ރީމްގެ ފައިދަށުން ބިންގަނޑު ދެމިގެން ދިޔަފަދައެވެ. ނިތްކުރިން ދާތިކިތަށް ފެންނަން ފެށިއެވެ. ދޭނެ ޖަވާބެއް ނޭނގި އަނގަ ހުޅުވައިގެން ހުރެވުނީ އީމަންއަށް ބަލަހައްޓައިގެންނެވެ.\nއީމަން އަނެއްކާވެސް ސުވާލު ތަކުރާރު ކޮށްލިއެވެ. ރީމްއަށް ހިނދިރުވާލެވުނެވެ.\n“ކިހިނެތްވީ؟ އަހަރެން ނާޅާން އެއްވެސް އެއްޗެއް.” ޖެހިލުންވެ ހުރެ ރީމްއަށް ބުނެލެވުނެވެ.\n“އެހެންތަ؟ އެހެންވެއްޖެއްޔާ ހިނގާބަލަ؟” އީމަން ރީމްގެ އަތުގައި ހިފުމަށްފަހު ހިނގައިގަތީ ފާހާނާއާ ދިމާއަށެވެ.\n“އެހެންވެއްޖެ ނަމަ މިއީ ކޮންއެއްޗެއް؟” ކުރީ ރޭގައި ރީމްގެ ގަޔަށް ކޮފީ ބަންޑުންވި އިރު ލައިގެން ހުރި ހެދުމަށް އިޝާރާތްކޮށްލަމުން އީމަން ސުވާލުކޮށްލިއެވެ. ކޮފީ ވެއްޓިފައިވާ ތަން ހިކިފައި ހުރިއިރު ހުދު ކުނޑި ތަކެއްކަހަލަ އެއްޗެއް ހުރިއެވެ.\nvarrah salhi waitin for next part\nvarah reethi mibai, aneh bai avahah upload kolladhechey 🙂\nނޭނގި ހިތޭ ތި އަތުލީ 9